Burma Strange News (Burmese Version): February 2011\nပူပြင်း ခြောက်သွေ့သည့် ၂၀၁၁ ခုနှစ်နွေရာသီသည် မတ်လဆန်းတွင် စတင်လိုက်ပြီ ဖြစ်ကြောင်း၊ နွေရာသီတွင် ပူအိုက်မည်ဖြစ်ကြောင်း၊ ထူးခြား ဖြစ်စဉ် သတင်းတပုဒ် အဖြစ် မီဒီယာတခုက ရေးသားလိုက်သည်။\nနွေရာသီ စတင်ချိန်တွင် နှာခေါင်းနှစ်ပေါက်ပါသော လူသားများ နှာခေါင်းနှစ်ပေါက်ဖြင့် အသက်ရှုလျက် တွေ့ရကြောင်း၊ အလွန် ထူးဆန်းကြောင်း BSN သတင်းထောက် တဦးက ပြောသည်။\nထိုနည်းတူ မိုးရာသီ စတင်တော့မည့် အချိန်တွင်လည်း မိုးရာသီ ရောက်တော့မည် ဖြစ်သဖြင့် မိုးရွာသွန်းမှုများ ဖြစ်ပေါ်မည်ဟူသော သတင်းဆောင်းပါးများ ဆက်လက် ပေါ်ထွက်ဖွယ် ရှိနေသည်။\nPosted by BS News at 5:03 AM0comments\nအမျိုးသားခေါင်းဆောင်ကြီး ဗိုလ်ချုပ်အောင်ဆန်းနှင့် အာဇာနည်ကြီးများ လုပ်ကြံမခံရမီ အချိန်ကာလတခု ကပင် ဇူလိုင်လ ၁၉ ရက်ကို "အာဇာနည်နေ့" အဖြစ် သတ်မှတ် တည်ရှိခဲ့ပြီး ဖြစ်ကြောင်း ပြည်တွင်းထုတ် ဂျာနယ် တစောင်က ရေးသားဖော်ပြသည်။\n(From: Snap Shot)\nဗိုလ်ချုပ်အောင်ဆန်း၊ သခင်မြ၊ ဒီးဒုတ်ဦးဘချို၊ ဦးရာဇတ်၊ မန်းဘခိုင်၊ ဦးဘ၀င်း၊ မိုင်းပွန်စော်ဘွားကြီး စ၀်စံထွန်း၊ အတွင်းဝန် ဦးအုန်းမောင်နှင့် ရဲဘော်ကိုထွေး တို့သည် ယခင်ကတည်းက ရှိနှင့်ပြီးဖြစ်သော အဆိုပါ အာဇာနည်နေ့ နှစ်ပတ်လည် နေ့ရက်တွင် တိုက်တိုက်ဆိုင်ဆိုင် လုပ်ကြံခံခဲ့ကြရသည်ဟု အထက်ပါ ရေးသားချက် အရ သိရသည်။\nဗိုလ်ချုပ်အောင်ဆန်းတို့ လုပ်ကြံခံရသောနေ့နှင့် ကံအားလျော်စွာ တိုက်ဆိုင်သွားသော အဆိုပါ ရှိနှင့်ပြီး အာဇာနည်နေ့သည် မည်သည့်အတွက်ကြောင့် ဖြစ်ထွန်းပေါ်ပေါက် လာရကြောင်းကိုမူ ဖော်ပြပါ ဂျာနယ်က ရှင်းလင်းမှု မပြုပေ။\nအာဇာနည်နေ့သည် အာဇာနည်ဆိုသူ၏ မွေးနေ့ဖြစ်ပြီး၊ ထိုနေ့တွင် ဗိုလ်ချုပ်အောင်ဆန်းတို့ တိုက်တိုက်ဆိုင်ဆိုင် လုပ်ကြံခံခဲ့ရခြင်း ဖြစ်ကြောင်း မူလတန်း ကျောင်းသားတဦးက ရေခဲမုန့်စားရင်း ရှင်းပြသွားသည်။\nPosted by BS News at 1:50 AM7comments\nဒေါ်အောင်ဆန်းစုကြည် Facebook သုံးမည်ပြောသဖြင့် မဇကာပေါက် အလွန်ပျော်ရွှင်\nမြန်မာ့ ဒီမိုကရေစီ ခေါင်းဆောင် ဒေါ်အောင်ဆန်းစုကြည်က Facebook သုံးတော့မည် ဖြစ်ကြောင်း ပြောကြားလိုက်သည်။\nသို့သော် ကိုနတ်ရှင် နှေးသဖြင့် စိတ်ညစ်ရသည်ဟု ဒေါ်အောင်ဆန်းစုကြည်က ပြောသည်။\nဒေါ်အောင်ဆန်းစုကြည်အမည်ဖြင့် တင်ထားသည့် Facebook စာမျက်နှာတခု\nအိုင်တီ လောကတွင် မြန်မာလူမျိုးများ၏ အောင်မြင်မှုကို အသိအမှတ်ပြုရန်နှင့် မြန်မာစကား ကမ္ဘာသို့ ထိုးဖောက်ခြင်းကို အသိအမှတ်ပြုရန် Twitter ကို အသုံးပြုလိုကြောင်း မြန်မာ့ ဒီမိုကရေစီ ခေါင်းဆောင် ဒေါ်အောင်ဆန်းစုကြည်က မကြာသေးမီက ထုတ်ဖော် ပြောကြားခဲ့သည်။ Twitter သည် တွတ်တီးတွတ်တာမှ ဆင်းသက်သော မြန်မာစကားဖြစ်ပြီး တည်ထောင်သူမှာ\nမြန်မာ အမျိုးသမီးကြီး ဒေါ်စီ (Jack Dorsey) ဖြစ်သည် (ပြန်ဖတ်ရန်)။\nဒေါ်အောင်ဆန်းစုကြည်က သူမ၏ Facebook ကို စိတ်ဝင်စားမှု မပြသခဲ့သဖြင့် စိတ်မကောင်းကြီးစွာ ဖြစ်ခဲ့ရကြောင်း Facebook တည်ထောင်သူ မြန်မာအမျိုးသမီးငယ် မဇကာပေါက် (Mark Zuckerberg) ကပြောသည်။\nထိုအချိန်မှ စ၍ "မြန်မာများအတွက် Facebook" ဆောင်ပုဒ်ကို ချမှတ်ခဲ့ကာ Facebook ဖြင့် မြန်မာ့ဂုဏ်ဆောင်နိုင်ရေးအတွက် အစွမ်းကုန် အားသွန်ခွန်စိုက် ကြိုးပမ်းခဲ့သည်ဟု သူမကဆိုသည်။\nယခုအခါ မြန်မာအမျိုးသမီး အနုပညာရှင်ကြီး အမေနန်း (Eminem) ဆိုလျှင် Facebook တွင် Fan အများဆုံး စံချိန်တင်နိုင်ပြီဖြစ်ကြောင်း၊ Facebook မှ တဆင့် မြန်မာ့ဂုဏ် ဆောင်နိုင်ပြီ ဖြစ်ကြောင်း မဇကာပေါက်က မြန်မာပီပီ ဂုဏ်ယူစွာပြောသည်။ (25 Feb. သတင်းဖော်ပြပြီး)\nဒေါ်အောင်ဆန်းစုကြည်က "I would like to haveaTwitter account and Facebook" (Click Here) ဟု ပြောစဉ်က တွစ်တာကို\nရှေ့တန်းတင်ပြီး Facebook ကို နောက်မှ ပြောသဖြင့် စိတ်မကောင်း ဖြစ်ရသေးကြောင်း၊ သို့ရာတွင် AFP သတင်းဌာနအား\n"I want to have both Facebook and Twitter" (Click Here) ဟု ပြောသည့် အခါ အလွန် ၀မ်းသာပျော်ရွှင်ရကြောင်း၊ သူမ၏ Facebook အား Twitter မတိုင်မီ ပထမနေရာတွင် ဦးစားပေး ဖော်ပြ ပြောဆိုသည့် အတွက် ဖြစ်ကြောင်း မြန်မာ အမျိုးသမီးငယ် မဇကာပေါက် ကဆိုသည်။\nPosted by BS News at 12:56 AM0comments\nမြန်မာ-ဗီယက်နမ် ရိုးရာ အိမ်တွင်းနတ်များ (အင်တာနတ်) ကွန်ယက် ချိတ်ဆက်ရန် စတင် စီစဉ်နေပြီး အဆိုပါ အိမ်တွင်းနတ်များသည် အရှေ့တောင်အာရှ နိုင်ငံများကို ဖြတ်၍ ရေလမ်းခရီးဖြင့် မြန်မာနိုင်ငံ ဖျာပုံမြို့နယ်မှ တဆင့် နိုင်ငံတွင်းသို့ ၀င်ရောက်မည် ဖြစ်ကြောင်း သိရသည်။\nယင်းသို့ ရိုးရာနတ် ကွန်ယက် ချိတ်ဆက်မှုများလေ နတ်သတင်းအချက်အလက် ပို့ဆောင်မှု မြန်လေ ဖြစ်လာမည်ဟု ၂၀၁၁ ရန်ကုန် ဘားကမ့်ပွဲ၌ မြန်မာ့ နတ်လောက ဆက်သွယ်ရေးလုပ်ငန်း၊ သတင်း အချက်အလက်နှင့် နည်းပညာဌာန မှ လက်ထောက် အင်ဂျင်နီယာ ဦးမိတ်ဆွေယခုစိုးက ပြောခဲ့သည်ဟု ဘာကမ့်ပွဲ သို့ တက်ရောက်သူ တဦးက ပြောသည်။\n"နိုင်ငံခြားက နတ်တွေ၊ အဲ- ဗီယက်နမ်နတ်တွေ ၀င်လာရင် မြန်မာပြည်က အင်တာနတ် မြန်မယ် မမြန်ဘူးဆိုတာ စောင့်ကြည့်ရမှာပေါ့ဗျာ။ အခုအချိန်မှာတော့ အင်တာနတ်တွေကို တရုတ်နတ်မင်းကြီးရဲ့ ၀ိဥာဉ်နဲ့ ဆက်သွယ်ထားတယ် လို့ကြားတယ်။\nမြန်မာပြည်သူတွေ သုံးစွဲနေတဲ့ အင်တာနတ်တွေကိုတော့ ကိုနတ်ရှင် (connection) ဆိုတဲ့ နတ်ကြီးက အုပ်စိုးထားတယ် ဆိုပဲ။\nအဲဒီ ကိုနတ်ရှင် ဆိုတဲ့ နတ်ကြီးကလဲ ကိုကြီးကျော်နဲ့ ဆွေမျိုးတော်တယ်လို့ ပြောသံ ကြားပါတယ်ခင်ဗျ။\nသူလဲ ကိုကြီးကျော်လိုပဲ.. တချိန်လုံး အရက်မူးနေတာ တွေ့တယ်ဗျ။ သူမူးနေတော့ အင်တာနတ်တွေ လှုပ်စိ လှုပ်စိနဲ့ လှိုင်းစီးသလို လမ်းလျှောက် ကြရတာပေါ့ဗျာ။ ဘယ်မြန်တော့ မတုန်း။ တခါတလေ ကိုနတ်ရှင်ကြီး အမူးလွန်ပြီး သတိမေ့သွားတဲ့ အချိန်တွေတောင် ရှိသေး။ အဲသလို အချိန်တွေဆိုရင် အင်တာနတ်တွေ သုံးလို့ မရတော့ဘူးပေါ့ဗျာ။ ကျွန်တော်တို့ အနေနဲ့တော့ အဲဒီ ကိုနတ်ရှင် ဆိုတာကြီးကို ကျန်းမာ ချမ်းသာတော် မူပါစေကြောင်း၊ အရက်မူးသော်လည်း လမ်းမှန်မှန် လျှောက်နိုင် ပါစေကြောင်း နေ့စဉ် ပူဇော် ပသပြီး ဆုတောင်း နေရပါတယ်ဗျာ" ဟု ရန်ကုန်မြို့ရှိ အင်တာနတ် သုံးစွဲသူ တဦးက ပြောကြား သွားခဲ့သည်။\nကိုနတ်ရှင်ကိုကွယ်.. ပူဇော်ကာ ပသပါတယ်...(Photo: topdecktours)\nPosted by BS News at 3:05 AM0comments\nFacebook လူကြိုက်အများဆုံး အနုပညာရှင်အဖြစ် မြန်မာ အဖွားကြီးတဦး စံချိန်တင်\nမြန်မာ အဖွားအို အမေနန်း (Photo: sodahead.com)\nအမေရိကားရောက် မြန်မာအဖွားအို အမေနန်း (Eminem) သည် Facebook တွင် Fan အများဆုံးရှိသူ အနုပညာရှင် အဖြစ် စံချိန်တင်သွားပြီ ဖြစ်သည်။\nပရိသတ် 28,872,000 ရှိသူ လေဒီ ဂါဂါကို ကြိုက်နှစ်သက်သူပေါင်း 28,883,000 ဖြင့် ကျော်တက် သွားခြင်း ဖြစ်သည်။ အမေရိကန် နိုင်ငံသူ မြန်မာ အမယ်အိုကြီး "အမေနန်း" သည် အမေရိကားတွင် ရိုက်ကူးသည့် မြန်မာရုပ်ရှင် "ရှစ်မိုင်" ဇာတ်ကားတွင် သရုပ်ဆောင်ခဲ့ပြီး၊ မြန်မာဟာသ ဇာတ်မြူး "စောက်ပေါ" (Southpaw) ဇာတ်ကားတွင်လည်း သရုပ်ဆောင်မည်ဟု သတင်းတပုဒ်က ဆိုသည် (ဖတ်ရန်)။\nPosted by BS News at 4:45 PM0comments\nအပ်ငွေလွှဲငွေ အိမ်တိုင်ရာရောက် ဝန်ဆောင်မှုပေးသော ဘဏ်များအားအရေးယူမည်\nပုဂ္ဂလိကဘဏ်များ အပ်ငွေလွှဲ ငွေ ကိစ္စများကို အိမ်တိုင်ရာရောက် လိုက်လံဆောင်ရွက်ပါက လုပ်ငန်း လိုင်စင်ရပ်ဆိုင်းမည်ဖြစ်ကြောင်း ဗဟိုဘဏ် ထုတ်ပြန်ချက်များအရ သိရသည်။\nဘဏ်အချို့သည် အပ်ငွေ၊ လွှဲ ငွေလုပ်ငန်းများကို အချိန်ကန့်သတ် ချက်မရှိဘဲ နေရာမရွေးလိုက်လံ၍ လက်ခံ ဆောင်ရွက်နေခြင်းကြောင့် ဗဟိုဘဏ်မှ ဘဏ်လုပ်ငန်းချိန်နှင့် ခွင့်ပြုထားသောနေရာတွင်သာ ဘဏ် လုပ်ငန်းဆောင်ရွက်ရန် ညွှန်ကြား ချက်များ ထုတ်ပြန်လိုက်ကြောင်း သိ ရသည်။\n”ဘဏ်တစ်ခုရဲ့ လုပ်ထုံး လုပ် နည်းမှာ အိမ်တိုင်ရာ ရောက်ငွေလိုက်လက်ခံတာမျိုး မပါ ဘူး။ နိုင်ငံတကာမှာလည်း ဒီလို ဝန်ဆောင်မှုပေးတာမျိုး မရှိဘူး။ ဒါပေမဲ့ အိမ်ကနေ ခြေတလှမ်း လှမ်းလိုက်တာနဲ့ ATM စက်ကနေ အချိန်ကန့်သတ်ချက် မရှိဘဲ ၂၄ နာရီ ငွေထုတ်နိုင်၊ ငွေအပ်နိုင်၊ ငွေလွှဲနိုင်တဲ့ ၀န်ဆောင်မှုတွေတော့ ရှိပါတယ်။ အဲဒါကို အတုခိုးပြီးတော့ စက်မဟုတ်တဲ့\nဘဏ်ဝန်ထမ်းတွေကို အသုံးပြုပြီး အများပြည်သူ သက်တောင့်သက်သာ ဖြစ်အောင် ဝန်ဆောင်မှု ပေးခြင်းမျိုးဟာ ဘဏ်လုပ်ငန်း စည်းမျဉ်းဥပဒေတွေနဲ့ မကိုက်ညီပါဘူး။ ဘာလို့လဲဆိုတော့ လူတွေဟာ စက်မဟုတ်လို့ပါဘဲ။\nဒါကြောင့် ငွေအပ်လိုသူ၊ ငွေထုတ်လိုသူတွေ အနေနဲ့ ဘဏ်ကို ကိုယ်တိုင် ကိုယ်ကျ အပင်ပန်းခံ လာရောက် ဆောင်ရွက်တာမျိုးပဲ လုပ်ဆောင်သင့်ပါတယ်”ဟု ဘဏ်လုပ်ငန်း ကျွမ်းကျင်သူ တဦးက သုံးသပ်ပြောကြားသည်။\nမြန်မာနိုင်ငံရှိ ATM ဆိုင်းဘုတ်\n(စက်များ မရှိသည်မှာ ကြာပြီဖြစ်သဖြင့် ATM မှာ အောင်တော်မူ ကို ညွှန်ပြခြင်း ဖြစ်နိုင်ပါသည်)\nPosted by BS News at 3:50 AM0comments\nဗုဒ္ဓဟူးနေ့ထုတ် မြန်မာ့အလင်းတွင် နယူးယောက်မီးလောင်မှုတခုကို စာဖွဲ့ ဖော်ပြထားခြင်းက မြန်မာဗိုလ်ချုပ်ကြီးများ အနောက်မျှော်ရောဂါထနေကြောင်း ပေါ်လွင်စေသည်ဟု အကဲခတ်များက သုံးသပ်ကြသည်။\n“မီးလောင်တာများ မြန်မာပြည်မှာလည်း နေ့တိုင်းလိုလို ဖြစ်နေတာပဲ။ ခုတော့ သတင်းစာမှာ နယူးယောက်မီးကို ပုံနဲ့တကွ တင်ထားတာ တွေ့ရတယ်။ ဒါဟာ ဗိုလ်ချုပ်ကြီးတွေ အနောက်တိုင်းသတင်းတွေကိုပဲ ဦးစားပေးတယ်၊ အနောက်တိုင်းကိုမှ အဟုတ်ထင်တယ် ဆိုတာ သိသာနေတယ်ပေါ့နော်” ဟု ဖင်လန်နိုင်ငံ Shet Sa Ya Gyi တက္ကသိုလ်၊ နိုင်ငံတကာ လေ့လာရေးဌာန၏ လက်ထောက်ဌာနမှူး ဒေါက်တာ ပေါ်တင်က ပြောသည်။\n“အနောက်တိုင်းသားတွေ ပေါက်တဲ့ အီးက ရှူလို့ပိုကောင်းတယ်ဆိုတဲ့ သဘောပေါ့” ဟု သူက ဂုဏ်ယူစွာဖြင့် ဖြည့်စွက် ပြောကြားသည်။\nတခြားသော မြန်မာ့အရေး လေ့လာသူများကလည်း ထိုသို့ ယူဆကြသည်။ သို့သော်လည်း ၎င်းတို့က BSN အတွက် ရေးမည့် သတင်းဖြစ်သောကြောင့် သုံးသပ်ချက် တရားဝင် ပေးရန် ငြင်းဆန်ကြသည်။\nနယူးယောက်မီးသတင်း ဖော်ပြမှုနှင့် ပတ်သက်ပြီး အကောင်းမြင်သူတဦး ရှိသည်။ ထိုသူမှ ငရဲကြီး ၈ ထပ်၊ လေးလွှာ တွင် ရောက်နေသူ ဗိုလ်ချုပ်ကြီးစိုးဝင်း ဖြစ်သည်။\n“ဟေ့ကောင် - နယူးယောက်မှာလည်း မြန်မာပြည်သားတွေ အများကြီးနေတယ်ကွ။ ဒါကြောင့် အဲဒီမှာဖြစ်တာတွေကို ငါတို့သတင်းစာက ထည့်ပေးနေရတာပေါ့ကွ။ ငါတို့သတင်းစာကို အဆိုးမမြင်နဲ့ကွ” ဟု ငရဲခန်း အားလပ်ချိန်အတွင်း ပေးပို့သည့် အီးမေးတွင် ဖော်ပြထားသည်။\nနယူးယောက်မီးလောင်သည့်နေ့က အင်းစိန်တွင် အိမ်ငါးလုံး ပြာကျခဲ့သော်လည်း မြန်မာ့အလင်းက ရေငုံနှုတ်ပိတ် နေခဲ့သည်။ ပြည်ပအခြေစိုက် မြန်မာသတင်းဌာန တခုတွင်မူ ထိုသတင်း ဖော်ပြသည်။\nဗိုလ်ချုပ်ကြီးတို့က အင်းစိန်မီးသတင်းကို စာမျက်နှာထက်သို့ မပို့ရခြင်းမှာ ပြည်တွင်းဖြစ်ကို အထင်မကြီးကြောင်း၊ အနောက်တိုင်းသတင်းကိုမှ အထင်ကြီးကြောင်း၊ အနောက်မျှော်ရောဂါ မည်မျှ ရင့်နေကြောင်း ပြသသည့် သက်သေတခုဖြစ်သည်ဟု ဒေါက်တာပေါ်တင်က သုံးသပ်ပြသည်။\nPosted by BS News at 2:53 AM4comments\nလှေကားနစ်မြုပ်နေသည့် ရဟတ်ယာဉ်အား မကြာမီ ကြိုးဖြင့်ဆွဲတင်တော့မည်\nပူတာအိုမြို့နယ် အတွင်းရှိ မက်ဒရယ် ရေခဲတောင်လမ်းကြောင်း ရှာဖွေသည့် ထူးထရေးဒင်းပိုင် ရဟတ်ယာဉ်တစ်စီး၏ လူအတက်အဆင်း ပြုလုပ်သော လှေကားမှာ တောင်တစ်ဝက်ရှိ ရေခဲများ ဖုံးလွှမ်းနေသာ ဧရိယာအတွင်းသို့ နစ်ဝင်မှု ဖေဖော် ၀ါရီလ ၂၁ ရက်နေ့က ဖြစ်ပွားခဲ့ကြောင်း ပြည်တွင်း မီဒီယာတခုက သတင်းဖော်ပြသည်။\nအဆိုပါ ရဟတ်ယာဉ်မှာ ရာသီဥတု အခြေအနေ မကောင်းသဖြင့် ပျံသန်းမှု ခေတ္တရပ်နားနေစဉ် ဖြစ်ပေါ်ခဲ့ခြင်း ဖြစ်ကြောင်း သိရှိရသည်။\nရဟတ်ယာဉ်ပေါ်တွင် ထူးထရေးဒင်း၏ ဥက္ကဋ္ဌ ဖြစ်သူ အပါအ၀င် လူ ၆ ဦးခန့် စီးနင်းလိုက်ပါလာကြောင်း အဆိုပါ သတင်းတွင် ဖော်ပြသည်။\nနစ်ဝင်မှု ဖြစ်ပွားသည့် အဆိုပါ ရဟတ်ယာဉ်ကို Mi-17 တပ်မတော် လေယာဉ်ဖြင့် ကယ်ဆယ်ရေး လုပ် ငန်းများ ဆောင်ရွက်နေကြောင်း၊ ထို့နောက် ရဟတ်ယာဉ်ကို ကြိုးဖြင့် ပြန်လည် ဆွဲတင်ကာ ကယ်ဆယ်ရေး လုပ်ငန်းများကို ဆက်လက် ပြုလုပ်သွားမည် ဖြစ်ကြောင်း ထူးထရေးဒင်း၊ တာဝန်ရှိသူတစ်ဦး က ပြောကြားခဲ့သည်ဟု မီဒီယာ သတင်းထောက်က ရေးသားသည်။\nသတင်းထောက်က "Mi-17 လေယာဉ်"ဟု ရေးသားသော်လည်း ထူးထရေးဒင်း တာဝန်ရှိသူကမူ "Mi-17 ရဟတ်ယာဉ်"ဟု ပြောကြားသည်။ ထို့ကြောင့် ထူးထရေးဒင်း ရဟတ်ယာဉ်ကို လေယာဉ်ဖြင့် ဆွဲတင်မလား၊ (သို့မဟုတ်) ရဟတ်ယာဉ်ဖြင့် ဆွဲတင်မလား ဆိုသည်ကို အတိအကျ မသိရပေ။\n''မက်ဒရယ် ရေခဲတောင် တစ်ဝက်လောက်မှာ လှေကား နစ်ဝင်သွားတာပါ။ တပ်မတော် ရဟတ် ယာဉ် Mi-17 နဲ့ ကယ်ဆယ်ရေး လုပ်နေပါပြီ။ ပြီးရင်တော့ ကျွန်တော်တို့ ကုမ္ပဏီပိုင် ရဟတ်ယာဉ်ကို ကြိုးနဲ့ပြန်ဆွဲတင်မှာ ဖြစ်ပါတယ်။ အဲသလို ဆွဲတင်လိုက်ရင် ရေခဲပြင်ထဲ နစ်မြုပ်နေတဲ့ ရဟတ်ယာဉ်ရဲ့ လှေကားတွေ ပြန်ပေါ်လာမှာ ဖြစ်ပြီးတော့၊ ထူးထရေးဒင်း ဥက္ကဌအပါအ၀င် လူ ၆ ဦးစလုံး လှေကားကတဆင့် ရဟတ်ယာဉ်ပေါ် ပြန်လည် တက်ရောက် နိုင်မှာ ဖြစ်ပါတယ်'' ဟု ဖြစ်စဉ်နှင့် ကယ်ဆယ်ရေး အစီအစဉ်များအပေါ် ထူးထရေးဒင်း ကုမ္ပဏီမှ တာဝန်ရှိသူတစ်ဦးက ဖေဖော်ဝါရီလ ၂၃ ရက်နေ့တွင် ပြောပြခဲ့သည်။\n(Picture: Adapted from kopaw07.blogspot)\nPosted by BS News at 6:43 PM4comments\nရေခဲတောင်တွင် ပိတ်မိနေသော တိုက်ကုန်း သေဌေးကြီး ဦးတေဇ ယမန်နေ့က လောကီဈာန် ရသွားသည်။\nမူလက ကချင်ပြည်နယ် ဖုန်ကန်ရာဇီ ရေခဲတောင်ပေါ်သို့ အရေးပေါ် ဆင်းသက်ခဲ့ပြီး၊ ရေခဲပြင်ထဲ ရဟတ်ယာဉ် ကျွံကျသဖြင့် မပျံတက်နိုင်ဘဲ ဦးတေဇတို့ လူတသိုက် ဖုန်ကန်ရာဇီ ရေခဲတောင်ပေါ်၌ သောင်တင်နေခဲ့သည်။\n(Photo & News: Click Here)\nထိုအတောအတွင်း တိုက်ကုန်းကြီး ဦးတေဇသည် အေးခဲလှသည့် တောင်ပေါ်၌ ရေခဲပြင် အတွင်းအား ကျင့်စဉ်ကို ပေါက်မြောက် အောင်မြင်သွားသည်။ ထို့ကြောင့် သိဒ္ဓိအောင် ဦးတေဇ ဖြစ်သွားကာ ကောင်းကင်ပေါ် ပျံတက်နိုင်ခဲ့ကြောင်း သိရသည်။\nယခုအခါ ဖုန်ကန်ရာဇီ ရေခဲတောင်ပေါ်တွင် ဦးတေဇ မရှိတော့ပေ။ ချင်းပြည်နယ်ရှိ ရေခဲနေသော မဒွယ်တောင်ပေါ်သို့ လောကီဈာန်ဖြင့် ပျံသန်းသွားပြီဟု ဆိုသည်။\n(Photos & News: Click Here)\nသိဒ္ဓိအောင် ဦးတေဇအနေဖြင့် ထူးရေခဲစက်ရုံနှင့် ရေခဲခြစ်ဆိုင်များတွင် အသုံးပြုရန်အတွက် အဆင့်မြင့် ရေခဲအမျိုးအစားများကို ရေခဲတောင်ပေါင်းများစွာသို့ သွားရောက် ကုန်ကြမ်းရှာဖွေနေခြင်း ဖြစ်သည်ဟု BSN သို့ ပေးပို့သော Boxer ၏ သတင်းတပုဒ်တွင် ရေးသားထားသည်။\nဦးတေဇသည် ယခုအခါ ကောင်းကင်သို့ ပျံတက်ကာ၊ ဝေဟင်တွင် ပျံသန်းနိုင်ပြီ ဖြစ်သဖြင့် ကယ်ဆယ်ရေး ရဟတ်ယာဉ်များ လုံးဝ မလိုအပ်တော့ကြောင်း သိရသည်။ သို့ဖြစ်၍ ထိုင်းနိုင်ငံမှ မှာယူထားသည့် ရဟတ်ယာဉ်ကို ပြန်ပို့လိုက်ပြီဟု သိရပြီး၊ ချင်းတောင်မှ ရေခဲလေ့လာရေး အပြီးတွင် တိုက်ကုန်းကြီး ဦးတေဇ ဈာန်ဖြင့် အိမ်ပြန်လာတော့မည် ဖြစ်ကြောင်း သတင်းရရှိသည်။\nPosted by BS News at 2:13 AM3comments\nကျေးလက် အငွေ့အသက်၊ ကျေးလက် မြင်ကွင်းနောက်ခံနဲ့\nမြန်မာ့ ရိုးရာ ကျေးလက် အက ကို ရှုစားတော် မူကြပါ\nလက်တို့သူ- F.E.F.F Media\nPosted by BS News at 1:28 AM 43 comments\nလစ်ဗျား အာဏာရှင် ကဒါဖီ ဘ၀တပါးသို့ ကူးပြောင်းသွားပြီ\nလစ်ဗျားနိုင်ငံတွင် ဖြစ်ပေါ်နေသည့် လူထု လှုပ်ရှားမှုများကို အာဏာရှင်ကြီး ကဒါဖီ ကြောက်ရွံ့ တုန်လှုပ်နေသည်။\nမကြာမီ ဘ၀ပြောင်းကိန်းရှိသည်ဟု ဟူးရားများက နိမိတ်ဖတ်သဖြင့် ယတြာချေကာ ဘ၀ပြောင်းလိုက်သည်။\nယခုအခါ ဘ၀ ပြောင်းသွားပြီ ဖြစ်သော ကဒါဖီအား အရည်းကြီးဘ၀ ဖြင့် တွေ့မြင်နေရသည်။\nသို့သော် အမြင်မှန်ရကာ ရာထူးမှ ဆင်းပေးပြီး၊ ရသေ့ တပသီ ကဲ့သို့သော ဘ၀သို့ ငြိမ်းအေးစွာ ကူးပြောင်းခြင်းမဟုတ်ဘဲ အရည်းကြီး အသွင်သို့ ပြောင်းလဲခြင်းသာ ဖြစ်သဖြင့် ဆက်လက် ဆိုးသွမ်းနေဦးမည် ဖြစ်သည်။\nPosted by BS News at 2:37 PM 1 comments\nနေပြည်တော် မြို့တော်ကြီးမှာ ဘာတွေ ဖြစ်ပျက်နေသလဲ ???\n(ဗီဒီယို ဒါရိုက်တာ၏ အာဘော်သာ ဖြစ်ပါကြောင်း)\nSource: Youtube/ MrFireLove1\nPosted by BS News at 1:44 AM 1 comments\nကမ္ဘာတလွှား မော်တော်ကား ထုတ်လုပ်သူများ မြန်မာနိုင်ငံသို့ လာရောက် လေ့လာလျက်ရှိ\nမြန်မာနိုင်ငံတွင် မော်တော်ကား ဘော်ဒီများကို အခြားနိုင်ငံများနှင့် မတူဘဲ တမူထူးခြားစွာဖြင့် တီထွင် ဖန်တီး ပြုလုပ်လျက်ရှိကြောင်း Eleven Media သတင်းတပုဒ် အရ သိရသည်။\nထိုကဲ့သို့ မြန်မာ့နည်း မြန်မာ့ဟန်ဖြင့် မော်တော်ကား ဘော်ဒီများ ထူးဆန်းစွာ ဖန်တီးပြုလုပ်နေမှုများကို လာရောက် လေ့လာကြသော ကမ္ဘာ့နိုင်ငံ အသီးသီးရှိ မော်တော်ကား ကုမ္ပဏီများ အကြီးအကျယ် အံ့သြ သင့်သွားကြောင်း သတင်း ရရှိသည်။\nဘာကြောင့် အံ့သြသလဲ သိချင်ပါက ဖတ်ရန် ...\nPosted by BS News at 1:30 AM0comments\nမန္တလေးမြို့ပြဧရိယာ ယခင်ထက် သုံးဆကျော်ကျယ်ဝန်း၊ နေထိုင်သူများ မကြုံစဖူး အသားအရေ ဖြူဖွေးလာ\nလက်ရှိအချိန်တွင် မန္တလေးမြို့ ဧရိယာသည် ၁၂၁.၇၆ စတုရန်းမိုင် ရှိကာ ဆယ် စုနှစ်တစ်ခုအတွင်း မြို့ဧရိယာ သုံးဆကျော်\nကျယ်ဝန်းလာသည်။ မန္တလေး လူဦးရေမှာလည်း ၁၁ သိန်းကျော် ရှိလာသည်။\nထူးခြားမှုအဖြစ် မန္တလေးတွင် နေထိုင်သူများ အသားအရေ အလွန်ဖြူဖွေး လာကြသည်ကို တွေ့ရသည်။ မြို့ပြဧရိယာ\nသုံးဆကျော် ကျယ်ဝန်းလာခြင်း နှင့်အတူ မန္တလေးတွင် အသား ဖြူဖွေးသူများ အဆမတန် တိုးပွားလာခြင်းကြောင့်၊ တေးရေး စန္ဒရားလှထွတ်၏ "ရန်ကုန်သားနှင့် မန္တလေးသူ" သီချင်းစာသားပါ ဖော်ပြချက် မှားယွင်းသွားကြောင်း သိရသည်။\n(Screen-shot from Youtube)\nထို့ကြောင့် အဆိုပါ သီချင်းကို ဗားရှင်း အသစ်ဖြင့် ပြောင်းလဲ သီဆိုရန် ဆင်ဆာအဖွဲ့မှ မြန်မာနိုင်ငံ ဂီတ အစည်းအရုံးသို့ ညွှန်ကြားချက် ထုတ်ပြန်လိုက်ကြောင်း သတင်းရရှိသည်။ ပြောင်းလဲ သီဆိုမည့် သီချင်း ဗားရှင်းသစ်တွင် မန္တလေးမြို့ပေါ်နေ လူအများ အသား ဖြူဖွေးကြောင်းနှင့် မြန်မာစကားကို မပီကလာ ပြောဆိုကြောင်း စသည့် စာသား အချို့ ပြောင်းလဲ ထည့်သွင်းမည်ဟု သိရသည်။\nPosted by BS News at 4:06 AM 1 comments\nရန်ကုန်မြို့ လမ်းဘေးတွေမှာ မကြာခဏ တွေ့ရလေ့ရှိတဲ့ မြင်ကွင်းတခု\nPosted by BS News at 8:57 PM9comments\nရထား အဆင့်မြှင့်ခြင်းဆိုင်ရာ သတင်း အပြည့်အစုံ ...\nPosted by BS News at 9:24 PM 12 comments\nPosted by BS News at 12:16 AM4comments\nPosted by BS News at 12:02 AM2comments\nPosted by BS News at 4:59 AM 1 comments\nခြေချောင်းလက်ချောင်း အများဆုံးပါတဲ့ မြန်မာကလေး ကမ္ဘာကျော်ပြီ\nခြေချောင်းလက်ချောင်း အများအပြားရှိသည့် မြန်မာကလေးသတင်းကို နိုင်ငံတကာရှိ သတင်းဌာနပေါင်း\n၁၀၀ ကျော်က ရေးသား ထုတ်လွှင့်နေကြသည်။\nPosted by BS News at 2:42 PM0comments\nလွှတ်တော်တက်နေသော အမတ်မင်းများ စိတ်ညစ်နေကြသည်။ လွှတ်တော်တက်ရန် နေပြည်တော်သို့ ရောက်ရှိချိန်မှ စ၍ ရေမချိုးရသေးသော အမတ်တဦး ဆေးခွင့်တင်ပြီး ဆေးရုံတက်ရန် စဉ်းစားနေသည်။ ဆေးရုံရောက်တော့မှ ရေကောင်းကောင်း ချိုးရန် စီစဉ်ထားကြောင်း အမတ်ကြီးက ပြောသည် (ရေမချိုးသတင်း၊ Click Here)။ အဆိုပါ အမတ်ကြီး ဆေးရုံတက်ရန် စဉ်းစားနေစဉ် အခြား အမတ်ကြီး တဦး ၀က်သား အစားများ သဖြင့် သွေးတိုးကာ ဆေးရုံ တင်လိုက်ရသည်။ အဆိုပါ သတင်းကို ယမန်နေ့ထုတ် ကြေးမုံသတင်းစာတွင် တွေ့ရသည်။ (အမတ်များ ဆိတ်သား ၀က်သား စားသည့်သတင်း၊ Click Here)။\nအမတ်တဦးကမူ ဆိတ်သား၊ ၀က်သား စားရသည်မှာ ကောင်းသော်လည်း လွှတ်တော်အတွင်း လက်ဖက်ရည်သာ သောက်ရသဖြင့် စိတ်ညစ်နေသည်။ (ဆိတ်သား ၀က်သား သတင်းတွင် လက်ဖက်ရည်ပဲ သောက်နိုင်သည်ဟု ပါရှိ)။ ဆေးရုံတက်ပါက သတင်းမေးသူများ ယူလာမည့် အိုဗာတင်း၊ မိုင်လို၊ ဟောလစ် စသည်တို့ကို သောက်နိုင်မည် ဖြစ်သဖြင့် ဆေးရုံတက်ကာ အနားယူနေသည်ဟု ပြောသည်။ ဆေးရုံတက်လိုက်သဖြင့် လွှတ်တော်အတွင်း လက်ခုပ်တီးရသည့် အလုပ်နှင့် လက်ညှိုးထောင် ခေါင်းညိတ်ရသည့် အလုပ်များ သက်သာသွားကြောင်း ဆေးရုံတွင် အနားယူနေသည့် အမတ်များက ဆိုသည်။\nလွှတ်တော် အတွင်း အသင့်ရေးပြီးစာများ ဖတ်ပြသည်ကို နားထောင်ရသဖြင့် လွန်စွာ အိပ်ငိုက်ကြောင်း၊ အိပ်မငိုက်ရ အမိန့်ကြောင့် (Click Here) လွှတ်တော်အတွင်း မအိပ်ငိုက်အောင် မနည်း ကြိုးစားကြရကြောင်း၊ ဆေးရုံရောက်သော အခါတွင်မှ အိပ်ချင်တိုင်း အိပ်နိုင်တော့ကြောင်း၊ လွှတ်တော် တက်စရာ မလိုသဖြင့် အလွန်ပျော်ရွှင်ကြောင်း ဆေးရုံတက် အမတ်ကြီးများက ပြောသည်။\nPosted by BS News at 3:24 AM 1 comments\nPosted by BS News at 3:58 PM0comments\nPosted by BS News at 2:01 PM2comments\nအပြည်ပြည်ဆိုင်ရာ မြန်မာလေကြောင်း (MAI)ဟာ လက်ရှိမှာ မလေးရှား၊ ထိုင်း၊ စင်ကာပူ၊ ကွာလာလမ်ပူနဲ့ ဗုဒ္ဓဂယာတို့ကို ပျံသန်းပြေးဆွဲနေတယ်။ မကြာခင်မှာ ရန်ကုန်ကနေ ကမ္ဘောဒီးယား၊ တရုတ်၊ ဘင်္ဂလားဒေ့ရ်ှနတို့ကို တိုးချဲ့ပြေးဆွဲတော့မယ်လို့ ကြွေးကြော်တယ် (Read Here)။ အခုဆိုရင် လေယာဉ် လေးစင်း ရှိနေပြီ။ ငါးစီးမြောက် လေယာဉ် လာတော့မယ် လို့လဲ ဆိုတယ်။ ဒီလို ကြီးပွားလာနေတဲ့ MAI လေကြောင်း အကြောင်းကို တစေ့တစောင်း အကဲခတ် ကြည့်ကြရအောင်ပါ။\nMAI မှာ အထက်ပါ လေယာဉ် အမျိုးအစား ဖြစ်တဲ့ Airbus A320-231 သုံးစီး ရှိတယ်။ လေယာဉ်နံပါတ်တွေက XY-AGG, XY-AGI နဲ့ XY-AGL တွေပါ။ ပထမ နှစ်စီးက Adria Airways လေကြောင်းမှာ သုံးပြီးသား လေယာဉ် အဟောင်းတွေ ဖြစ်သလို၊ တတိယမြောက် လေယာဉ်ကလဲ Cyprus Airways မှာ သုံးခဲ့တဲ့ လေယာဉ် အဟောင်း ဖြစ်ပါတယ်။ MAI မှာ နောက်ထပ် သုံးစွဲနေတဲ့ လေယာဉ် အမျိုးအစား နောက်တမျိုး ကတော့ Airbus A321-111 ပါ။ သူက လေယာဉ်အမှတ် F-GYAO ဖြစ်ပြီး Swiss Air နဲ့ Air Méditerranée တို့မှာ အသုံးပြုခဲ့တဲ့ လေယာဉ် အဟောင်း ဖြစ်နေတာကို တွေ့ရပါတယ်။ (Photo: M Radzi Desa)\nMAI ဟာ စစချင်းမှာ ဘရူနိုင်း လေကြောင်းနဲ့ မလေးရှားလေကြောင်းက လေယာဉ်တွေနဲ့ သူများ နှာခေါင်း အငှားတောင်းကာ စတင် ပျံသန်းခဲ့ပါတယ်။ အဲဒီတုန်းက လေယာဉ်တွေဟာ သေသပ်လှပတဲ့ ရုပ်ဆင်း အင်္ဂါတွေ ရှိတာ တွေ့ရပါတယ်။ ဒါပေမဲ့ အသေအချာကြည့်ရင် လေယာဉ် အမြီးနဲ့ အင်ဂျင်တွေကိုပဲ MAI အမှတ်တံဆိပ် ဆေးရောင်ခြယ်ထားတာ ဖြစ်ပါတယ်။ ဒီလေယာဉ်ကတော့ MAI မှာ ပထမဦးဆုံး လေယာဉ် အဖြစ် အသုံးပြုခဲ့တဲ့ Royal Brunei Airlines က Boeing 757-2M6 လေယာဉ်ဖြစ်ပါတယ်။ (Photo: Mika B Virolainen)\nသိပ်မကြာပါဘူး၊ MAI ဟာ သူ့ရဲ့ လေယာဉ်တွေကို ရုတ်တရက် ကာလာ ပြောင်းလဲလိုက်ပါတယ်။ ဘာကြောင့် အဲသလို လေယာဉ် အရောင် ပြောင်းရပါသလဲ? (Photo: Jialian Gao)\nလေ့လာကြည့်တဲ့အခါ လေယာဉ် အရောင်ပြောင်းတာမဟုတ်ဘဲ မူလ လေကြောင်းရဲ့ ကာလာအတိုင်း သုံးစွဲတာ ဖြစ်ကြောင်း အထက်ပါ ဓာတ်ပုံမှာ တွေ့ရပါတယ်။ မွဲတေလှတဲ့ မြန်မာ လေကြောင်းဟာ MAI ဆိုတဲ့ စာလုံး သုံးလုံးနဲ့ အမြီးကိုသာ ဆေးခြယ်ခဲ့တာပါ။ ပြီးတော့ PEGASUS ဆိုတဲ့ စာလုံးကို အပေါ်က အဖြူရောင်ခြယ်ပြီး ဖုံးဖိခဲ့ပါတယ်။ Boeing 737-82R အမျိုးအစားပါ။ (Photo: Reinhart Losch)\nဒီဓာတ်ပုံမှာတော့ သူများနှာခေါင်း အငှားတောင်းပြီး၊ သူတပါး လေကြောင်းလိုင်း အမှတ်သင်္ကေတ နဲ့ အရှက်မရှိ ပျံသန်းနေတဲ့ MAI ကို တွေ့ရမှာ ဖြစ်ပါတယ်။ Boeing 737-82R အမျိုးအစား လေယာဉ် ဖြစ်ပါတယ်။ (Photo: Beiley)\nသူများ နှာခေါင်း အငှားတောင်း MAI လေကြောင်းဟာ Fokker 100 လေယာဉ်ရဲ့ Air Bagan အမှတ်အသား ကိုတောင် MAI တံဆိပ်ပြောင်းပြီး ဆေးမသုတ် နိုင်လောက်အောင် မွဲတေသွားပါတယ်။ အဲဒီ လေယာဉ်ဟာလဲ Air Littoral မှာ သုံးခဲ့တဲ့ လေယာဉ် အဟောင်းကြီးပါ။ (Photo: M Radzi Desa)\nOrient Thai Airlines တံဆိပ်အတိုင်း ပြေးဆွဲနေတဲ့ MAI ရဲ့ MD 82 (DC-9-82) လေယာဉ် အဟောင်းကြီး ဖြစ်ပါတယ်။ ထိုင်းစာလုံးတွေတောင် ပါလိုက်သေး။ (Photo: Chaity)\nPacific Air လေကြောင်း သင်္ကေတကို ဆေးပြောင်း မသုတ်နိုင်လောက်အောင် မွဲတေတဲ့ MAI ရဲ့ နောက်ထပ် MD 82 လေယာဉ် (Photo: Stéphane Mutzenberg)\nMAI လေယာဉ်ရဲ့ အဆိုးရွားဆုံး အခြေအနေ ဖြစ်ပါတယ်။ ဆေးရောင် ကျွတ်နေတာကိုတောင် ကောင်းကောင်း ဆေးမသုတ်နိုင်တော့ပါ။ လူသူ မသုံးတော့တဲ့ MD 82 အမျိုးအစားပါ။ (Photo: Andrew Hunt)\nလေယာဉ် အမြီးက တော်တော် ရွဲနေတာ တွေ့ရတယ်။ Continental, Lionair လေကြောင်း တွေမှာ ဖွတ်ဖွတ်ကြေအောင် သုံးခဲ့တဲ့ အဲဒီ လေယာဉ်ဟောင်းကြီးရဲ့ မူလ လေကြောင်း သင်္ကေတ အမှတ်အသား တွေရဲ့ ဘေးမှာ MAI တံဆိပ်ကို ဆေးခြယ်ထားတာ တွေ့ရပါတယ်။ (Photo: Calixius Casper Koh)\nဒါတွေကတော့ သူများနှာခေါင်း အငှားတောင်းပြီးတော့ သူတပါး လေယာဉ် အဟောင်းတွေနဲ့ ပျံသန်း ပြေးဆွဲခဲ့ပြီး၊ ပြေးဆွဲဆဲ.. ပြေးဆွဲ လတ္တံ့သော MAI လေယာဉ်များ အကြောင်းဖြစ်ပါတယ်။ MAI ဟာ ယခုအခါမှာလဲ သူတပါး ဖွတ်ဖွတ်ကြေအောင် သုံးစွဲပြီးဖြစ်တဲ့ လေယာဉ် အဟောင်းများကို ဆေးရောင်လှလှ ခြယ်ကာ၊ လေယာဉ် အသစ်ယောင်ဆောင်ပြီးတော့ ခရီးစဉ်တွေ တိုးချဲ့မယ်လို့ ကြွေးကြော်နေခြင်းသာ ဖြစ်ပါကြောင်း။\nPosted by BS News at 2:24 AM 11 comments\nရန်ကုန်-နေပြည်တော် ပြေးဆွဲမည့် အဝေးပြေး ယာဉ်လိုင်းတစ်ခုမှ ဘတ်စ်ကားမယ်များ ထည့်သွင်းကာ ပြေးဆွဲရန် စီစဉ် ဆောင်ရွက်နေကြောင်း အဆိုပါ ယာဉ်လိုင်းဖြစ်သည့် JJ Express ကပြောသည်။\n"ကျွန်တော်တို့ မြန်မာပြည်မှာ လေယာဉ်မယ်ပဲ ရှိပါတယ်။ မြန်မာ့ လေကြောင်းက လေယာဉ်မယ်တွေ ဆိုရင် ခရီးသည်တွေကို အရသာ မရှိတဲ့ လက်ဖက်ရည်တွေ တိုက်လေ့ ရှိပါတယ်။ တခါတလေ သူတို့ ပျင်းရင် flight safety demonstration တွေ မလုပ်ကြပါဘူး။ ကျွန်တော်တို့ "ဘတ်စ်ကားမယ်" တွေကတော့ လန်းဆန်းစေတဲ့ တစ်ရှုး၊ ရေဗူး၊ အအေးဗူးနဲ့ စားသောက်စရာ တွေကို ကားပေါ်မှာ\nဝေငှ ပေးတဲ့ အလုပ်ကို လုပ်ပါမယ်။ မြန်မာ့လေကြောင်း လေယာဉ်မယ်တွေထက် ကျွန်တော်တို့ "ဘတ်စ်ကားမယ်"တွေက သာလွန်ကောင်းမွန်တဲ့ ၀န်ဆောင်မှု ပေးမှာ ဖြစ်ပါတယ်''ဟု JJ Express မှ တာဝန်ရှိသူတစ်ဦးက ရှင်းပြသည်။\nမြန်မာနိုင်ငံတွင် ယခုအချိန်အထိ "ဘတ်စ်ကားမယ်" ဟူ၍ မရှိသေးဘဲ "ဘတ်စ်ကားမောင်"များကသာ ခရီးသည်များကို ၀န်ဆောင်မှု ပေးလျက်ရှိသည်။ "ဘတ်စ်ကားမောင်"များသည် မြို့တွင်းပြေး ဘတ်စ်ကားများတွင် ခရီးသည်များကို ငပိသိပ် ငါးချဉ်သိပ် ကျပ်ပိတ်အောင် တင်ဆောင်ခြင်း၊ အော်ဟစ် ဆဲဆို ကြိမ်းမောင်းခြင်း၊ ဘတ်စ်ကားများ လုမောင်းရန် ဒရိုင်ဘာအား မြှောက်ထိုးပင့်ကော် လုပ်ပေးခြင်း၊ ငွေအကြွေ ပြန်မအမ်းခြင်း၊ မှတ်တိုင်ရောက်ပါက ခရီးသည်များကို အတင်းကားပေါ်မှ တွန်းချခြင်း စသည့်\nနယ်ဝေးပြေး ဘတ်စ်ကားပေါ်မှ "ဘတ်စ်ကားမောင်" တဦး (Photo: BSN)\nနယ်များသို့ သယ်ယူ ပို့ဆောင်သည့် အဝေးပြေး ဘတ်စ်ကားများတွင် လိုက်ပါသော "ဘတ်စ်ကားမောင်" များကမူ ကြားပေါက် ခရီးသည်များကို ကြားခုံများထိုး၍ တင်ခြင်း၊ ထိုင်စရာနေရာ မရှိအောင် ပစ္စည်းများ တင်ခြင်း၊ အခန့်မသင့်လျှင် ခရီးသည်များကို အော်ငေါက်ခြင်းစသည့် ၀န်ဆောင်မှုများကို ပေးလျက်ရှိသည်။ အဆိုပါ နယ်ဝေးပြေး ဘတ်စ်ကားပေါ်တွင် "ဘတ်စ်ကားမောင်"များ ထံမှ စူးရှသည့် ချွေးနံ့များကို ခရီးသည်များ မခံမရပ်နိုင်အောင် ရှုရိုက်ရလေ့ ရှိကြောင်း၊ ထို့ကြောင့် အပြောင်းအလဲ အနေဖြင့် အသစ်ပေါ်ပေါက်မည့် "ဘတ်စ်ကားမယ်"များထံမှ သင်းပျံ့သည့် ရေမွှေးရနံ့များ ရှုရှိုက်နိုင်ရန် မျှော်လင့်လျက် ရှိကြောင်း ခရီးသည်တဦးက ပြောကြားသွားသည်။\nPosted by BS News at 2:07 AM0comments\nမြို့တော်ဝန်ပြုတ် ဦးအောင်သိန်းလင်း တစ္ဆေမွေးမြူရေး စတင်လုပ်ဆောင်နေသည်။\nလွန်ခဲ့သော နှစ်အနည်းငယ်မှ အစပြုမွေးမြူခဲ့ပြီး ယခုအချိန်တွင် တဟုန်ထိုး တိုးတက်များပြား လာနေသည် ဆိုသော ရုပ်ရှင်မင်းသား ကိုကျော်သူ၏ သရဲတပ် အင်အားကို ယှဉ်ပြိုင် နိုင်ရန်ဟု ၄င်းက ပြောသည်။ ကိုကျော်သူ သရဲ မွေးမြူကြောင်း သတင်းကို ဤသတင်းဌာနမှ ပို့စ်မော်ဒန် သတင်းတပုဒ် အဖြစ် တင်ပြခဲ့ဖူးသည်။ (Click Here)\nအဆိုပါ ပို့စ်မော်ဒန် သတင်းကို ဖတ်ပြီး မျက်စိလည်သွားသော ဦးအောင်သိန်းလင်းက ကိုကျော်သူ၏ သရဲအင်အားကို အချိန်တိုအတွင်း အမီလိုက်နိုင်ရန် လူသေအလောင်းများကို ငွေ ၂ သောင်းနှင့် အတင်းအဓမ္မ လုဝယ်ယူလျက် ရှိသည့်အပြင် လူသေဆုံး (သို့) အလောင်း တွေ့ရှိပါကလည်း မိမိတို့နှင့်သာ ဆက်သွယ် ဆောင်ရွက် ပါရန် ဦးအောင်သိန်းလင်း ဦးဆောင်သော ကြံ့အဖွဲ့ကြီးမှ အမိန့်ထုတ်ပြန်ထားသည်။\nဤအတိုင်းသာဆိုလျှင် လူသေအလောင်း အရောင်းအ၀ယ် ဈေးကွက်တခု ဖြစ်ပေါ်လာနိုင်ပြီး အလောင်းပျောက် ဆုံးမှု၊ အုပ်ဂူ ဖောက်ထွင်းမှု များလည်း ရှိလာနိုင်သဖြင့် အရေးကြီး လူသေ အလောင်းများကို ဘဏ်အချို့  တွင် သာ အပ်နှံထား သင့်ကြောင်း အသုဘရေးရာ ကျွမ်းကျင်တဦးက သုံးသပ်ပြောကြားသည်။\nမည်သို့ပင် နည်းအမျိုးမျိုးဖြင့် စည်းရုံး ဆွဲဆောင် နေသော်လည်း ဦးအောင်သိန်းလင်း၏ တန်ခိုးသိဒ္ဓိ မပြည့်စုံမှု၊ တစ္ဆေမွေး မကျွမ်းကျင်မှု တို့ကြောင့် ဦးအောင်သိန်းလင်း၏ အသင်းဝင် တစ္ဆေ အလွန်ပင် နည်းပါး နေသေးကြောင်း သိရသည်။\nထို့ပြင် သေသူ အားလုံးကို တစ္ဆေဟု သတ်မှတ်သဖြင့် အသုဘပိုင်ရှင်များက ဦးအောင်သိန်းလင်းကို ပြင်းထန်စွာ ဒေါသထွက်နေကြောင်းလည်း သိရသည်။ ၄င်း၏ အူကြောင်ကြောင် စုံစမ်းမှုများအရ ဦးကျော်သူ မွေးမြူထားသော သရဲ အရေအတွက်မှာ ၂.၅ သန်းခန့် အထိ တိုးတက် များပြားလာနေပြီဟု ဦးအောင်သိန်းလင်းက ဆိုသည်။ သို့သော် ကိုကျော်၏ သရဲမှာ မည်သို့သော သရဲများ ဖြစ်ကြောင်းကိုမူ ဦးအောင်သိန်းလင်း သဘောမပေါက်သေးချေ။\nသရဲစစ်တပ် (Photo: cool-wallpapers.biz)\nကိုကျော်သူသည် မကြာသော အချိန်အတွင်းတွင် သူ၏ သရဲတပ်အင်အား ကို အသုံးပြုကာ မြန်မာ့တပ်မတော်ကို အမြစ်ပြတ်ချေမှုန်းလာနိုင်ကြောင်း BSNews ၏ ပို့စ်မော်ဒန်သတင်းကို ဖတ်ရှုပြီးသော မြန်မာ့ဗိုလ်ချုပ်ကြီးကလည်း သုံးသပ်သည်။ ထို့ကြောင့် ကိုကျော်သူ၏ သရဲများနှင့် ယှဉ်ပြိုင်ရန်အတွက် တစ္ဆေ၊ သရဲ၊ ၀ိဥာဉ်များနှင့် သွေးစုပ် ဖုတ်ကောင် များ စစ်မှုမထမ်း မနေရ ဥပဒေကို မကြာသေးမီက အရေးပေါ် ပြဌာန်းလိုက်သည်။ အဆိုပါ ဥပဒေအရ စစ်ဗိုလ်ချုပ်ကြီးများ ကွယ်လွန်ပြီးသည့်အခါ နာနာဘာဝများ ဖြစ်သည့် တိုင်အောင် စစ်မှုထမ်းကြရမည်ဟု ဆိုသည်။ (Click Here)\n(ပြည်တွင်း သတင်းထောက် ပေးပို့သည်)\nPosted by BS News at 1:24 AM 1 comments\nApple Inc. ရဲ့ CEO က မြန်မာတွေကို ကျေးဇူးတင်စကားပြော\nဆေးခွင့်နဲ့အနားယူနေတဲ့ Apple Inc. က CEO Steve Jobs ဟာ\nBSNews ရဲ့ "Apple ကုမ္ပဏီမှ မြန်မာပြည်တွင် စူပါကွန်ပျူတာများ တပ်ဆင်ထုတ်လုပ်" ဆိုတဲ့ သတင်း တင်ဆက် ခဲ့မှုကြောင့် (Click Here) BSNews မှာ အင်တာဗျူးတစ်ခု ထည့်ပေးဖို့ ယနေ့ ဘာလင်တံတိုင်းနေ့မှာ ပန်းသီးစားသူများအဖွဲ့ကို အတင်းကာရော ဆက်သွယ်ပြီးတော့ ပန်ကြားလာပါတယ်။\nသူက iPad ဆိုတာ မြန်မာပြည်က ကျောက်သင်ပုန်း ဒီဇိုင်းကို အသုံးပြုထားပါလို့ ပြောပြပါတယ်။\nဒါကြောင့် မြန်မာပြည်သူတွေကို ကျေးဇူးတင်ပါတယ်လို့ သူက အထူးအလေးပေး ပြောကြားသွားခဲ့ပါတယ်။\nသူနဲ့ ပန်းသီးစားရင်း စကားပြောခဲ့တာတွေကို ပြန်လည် ဖွဆို လိုက်ပါတယ်။\nခင်ဗျားတို့မြန်မာနိုင်ငံရဲ့ကျေးဇူးတွေကျွန်တော်တို့ company အပေါ်မှာအများကြီးရှိပါတယ်။\nကျွန်တော်လေ iPad အတွက် design ကိုစဉ်းစားတဲ့အခါမှာပေါ့လေ\nတမူထူးခြားအောင်ဆိုပြီး ဘယ်သူမှလည်းမထင်မှတ်ထားတဲ့ design နဲ့ပေါ့လေ\nဒါနဲ့ အာရှမှာက ဒါမျိုးလေးတွေကရှိတတ်သားဆိုတော့ ပြဲပြဲစင်အောင်ရှာတဲ့အခါ\nခင်များတို့မြန်မာနိုင်ငံက ကျောက်သင်ပုန်း ဆိုတာကိုသွားပြီးတွေ့တယ်ဗျာ...\n( လက်ဖျောက်တီးလျက် ) ကျွန်တော်လေ ပျော်လိုက်တဲ့အပျော် ၂ ရက်လောက်အိပ်မပျော်ဘူး၊ အဲဒီတုန်းထဲကပြောချင်နေတာ။\nဒီဘက်မှာက ကျောက်သင်ပုန်းကို တော်ရုံတန်ရုံ သိပ်ပြီးသိကြတာမဟုတ်တော့ design ကိုလည်းကြိုက်ကြ အရောင်းလည်းသွက်တယ်ဗျား။\nအခု ကျွန်တော်လေ နောက်ထုတ်မဲ့ iPad2ကိုလည်း ကျောက်သင်ပုန်း နဲ့ပိုပြီးတူအောင်လုပ်ထားတယ်ဗျာ\nHome button ဆိုတဲ့ ခလုတ်ထည့်မထားဘူး ညှင်း ညှင်း ညှင်း။\nအဲ...နောက်ပိုင်းမှာဆက်ထုတ်မယ့် iPad3အတွက်ကိုလည်း ကျွန်တော်လေ ကျောက်တံပါထည့်ပေးရင်ကောင်းမလားပေါ့လေ စဉ်းစားထားတယ်ပေါ့။\nနို့ ဒါပေသိ ကျောက်သင်ပုန်း မူပိုင်ခွင့်နဲ့ပါတ်သက်ပြီး ကျွန်တော့်ကိုဘာမှတောင်းဆိုဖို့တော့မကြိုးစားစေချင်ဘူးနော\nလို့ ပြောယင်း သူ့ရဲ့ style အတိုင်း အဟက်ဟက် နဲ့ရယ်ရင်း နိဂုံးချုပ်သွားပါတယ်။\nApple will remove home button on next iPad and iPhone\nPosted by BS News at 8:01 PM3comments\nယနေ့ ဖေဖော်ဝါရီ ၁၄ ရက်နေ့သည် ဘာလင်တံတိုင်းနေ့ ဖြစ်သည်။ ထိုနေ့တွင် အရှေ့ဘာလင် နှင့် အနောက်ဘာလင်ကို ကာဆီးထားသော ဘာလင် တံတိုင်းကြီး ပြိုလဲသွားပြီးနောက် အရှေ့နှင့် အနောက် ၂၉ နှစ်နီးပါး ကွဲကွာနေသော ဘာလင်မြို့မှ ချစ်သူနှစ်ဦး ပထမဦးဆုံး အကြိမ် ပွေ့ဖက်ကာ မွှေးမွှေးပေးကြသည့် နေ့ဖြစ်သည်။\nချစ်သူများကို စည်းခြားလိုက်သည့် ဘာလင်တံတိုင်း (Photo: novaonline)\nဘာလင် တံတိုင်းကို ၁၉၆၁ သြဂုတ် ၁၃ တွင် အရှေ့ဂျာမနီ အစိုးရက စတင် ကာရံခဲ့သည်။ ထိုအချိန်မှ စ၍ ဘာလင် တမြို့တည်းတွင် နေထိုင်သည့် ချစ်သူများလည်း ဝေးကွာခဲ့ကြရသည်။ တွေ့မည် ဆိုလျှင်ပင် တွေ့ဆုံရန် လျှောက်လွှာ တင်ရသည့် ဘ၀၊ ဗီဇာ ယူရသည့် အခြေအနေဖြစ်သည်။ ၁၉၈၉ နိုဝင်ဘာ ၉ တွင် ဘာလင် တံတိုင်းကို စတင် ဖြိုဖျက်သည်။ ထိုနေ့မှ စ၍ အရှေ့ အနောက် ဘာလင်မှ ကွဲကွာသူများ ပြန်လည် ဆုံတွေ့မှု စတင် သော်လည်း အမျိုးသားများက တူများ၊ ပုဆိန်များဖြင့် ထုရိုက်ဖြိုဖျက်ခဲ့ကြခြင်း ဖြစ်သဖြင့် ပြန်လည် ဆုံတွေ့သူများမှာ အမျိုးသားများသာ ဖြစ်သည်။ ဖေဖော်ဝါရီ ၁၄ ရက်ရောက်မှသာ ဘာလင်တံတိုင်းကြီး ရှင်းရှင်းလင်းလင်း ပြိုလဲသွားခဲ့ပြီး ချစ်သူများ ပြန်လည် ဆုံစည်းခြင်း ဖြစ်၏။ ၁၉၉၀ အောက်တိုဘာ ၃ ရက်တွင် အရှေ့နှင့် အနောက် ဘာလင် မှ ၂၉ နှစ်တာ ကွဲကွာနေသော ချစ်သူများ ပေါင်းစည်းမှု တရားဝင် အသိအမှတ်ပြု ခံရပါသည်။\nဘာလင် တံတိုင်း အကြောင်း\nPosted by BS News at 1:38 PM0comments\nပြည်ပထွက်ခွာသူများအဖွဲ့ အခွန်စိစစ်ရေးရုံးနဲ့ တစ်မနက်တာ\nမနက် ၉ နာရီလောက်ဆို အစိုးရရုံးတွေ ဖွင့်ချိန်မို့ Taxi ကလေးနဲ့ အပြေးသွားခဲ့ပါတယ်...\nအရပ်သားစကားနဲ့ဆို ပုံစံ ၁၉ ရုံးပေါ့....\nရုံးရှေ့ကိုလည်း ရောက်ရော သံပန်းတံခါးပိတ်ထားတဲ့ ရုံးကြီးနဲ့ ရုံးမျက်နှာစာအပြည့် အုံနေတဲ့ လူတွေကို တွေရတော့ သိလိုက်ပါတယ်....ထုံးစံအတိုင်းပဲဆိုတာ....တိုးရ ဝှေ့ရတော့မယ်ဆိုတာပေါ့.....\nဒါပေမဲ့ ဘုမသိ ဘမသိနဲ့တော့ ဒီအတိုင်း တိုးမနေနိုင်တာနဲ့ မေးကြည့်မိပါတယ်..ဘာလို့တိုးနေကြတာလဲပေါ့..အဲဒါနဲ့ တန်းစီတိုးနေတဲ့လူတွေက ဒီနေ့ကစပြီး ရုံးဖွင့်နောက်ကျမှာတဲ့..ပြီးတော့ လူဦးရေ အကန့်အသတ်နဲ့ပဲ အခွန်ကင်းရှင်းကြောင်းစာရွက်တွေ ထုတ်ပေးမတဲ့...မရလို့လည်း မဖြစ်ဘူးလေ..ဒီစာရွက်ပြမှ ချစ်စရာကောင်းတဲ့ အနီရောင်စာအုပ်ရမှာကိုး။ ဒါနဲ့ပဲ တိုးကြလေတော့သတည်းပေါ့...\n၁၀ နာရီမှ ရုံးတံခါးဖွင့်မှာ ဆိုတော့ ၁ နာရီလောက်တော့ စောနေသား၊ ဒါပေမဲ့ မရဘူးဆရာရေ့ တိုးနေကြတာမှ ပက်ပက်စက်စက်..တစ်ခုကောင်းတာက မိန်းကလေး သက်သက်၊ ယောက်ကျားလေးသက်သက်မို့။ နို့မို့ဆို မတွေးဝံ့စရာပါပဲ။\nနေကလည်းပူတာမှ ခြစ်ခြစ်တောက်၊ တန်းစီတဲ့နေရာကနေလည်း ဘယ်မှ မလှုပ်ရဲ၊ နေရာပျောက်သွားမှာလေ။ ဒါနဲ့ ဖွင့်ပါပြီတဲ့ ၁၀ နာရီ။ ၁၀ ယောက်တစ်ခါတဲ့။ အမလေးလေး တိုးလိုက်တာမှ ပိုက်ဆံအလကားဝေသလားမှတ်ရတယ်၊ တံခါးတစ်ခါဖွင့်ရင် တိုးလိုက်၊ နင်းလိုက်၊ ကြိတ်လိုက်နဲ့ပေါ့။ ကဲရောက်ပါပြီနောက်ဆုံးအထဲကို။ ၀င်တာနဲ့ ဖောင်ဝယ် - ပိုက်ဆံ ၁၀၀၀။ သွား ဟိုနားကို။ ဘာညာဖြည့်။ တိုကင်သွားယူ။ နာမယ်ခေါ်မယ် စောင့်နေ။ မကြားလို့ကတော့ နာပြီမှတ်။\nကဲရော့ ဒီမှာ..ဘဏ်ကိုသွား ပိုက်ဆံသွားသွင်း..ရီတော့ရီရသား..ဘဏ်ဆိုင်းဘုတ်ကို ဖတ်ရတာ..E-bank တဲ့..အဟမ်း..ဘဏ်အတွက် ဖောင်စဖြည့်တာကနေ အဆုံးထိ အီးနဲ့ပတ်သက်ပြီး လုပ်ရတာဆိုလို့ ထိုင်စောင့်ရင်း အီးပေါက်တာလေးပဲ ရှိပ။\nဒါနဲ့ သွားစမ်းဟဲ့ ဟိုအပေါက်ဆိုပြီး သွားလိုက်ကြတာ နောက်ဆုံး လူတွေ စုပုံ စောင့်နေတဲ့ အ၀င်ဂိတ်ကို ပြန်ရောက်..မျက်စိသူငယ်နဲ့ ဘာလဲဟဲ့ဆိုပြီးပြန်စောင့်ပေါ့နော်..ဒါနဲ့ ဥပဓိရုပ်ကောင်းကောင်း အောစ့်ဖစ်ဆာကြီးတစ်ယောက်ထွက်လာပြီး မတိုးကြနဲ့ နာမယ်ခေါ်မဟဲ့လုပ်..ဘာရမလဲ..မြန်မာနိုင်ငံသားပီပီ တိုးလိုက်ကြတာမှ လက်ကုန်၊ အကြောင်းသိတယ်လေ..မတိုးလို့က ဘာမှ မရ။ ထမင်းစားချိန်လည်း ရောက်ပြီ ထမင်းကလည်းမစားရသေး၊ ရေလည်းသွားမသောက်ရဲ ကိုယ့်အလှည့်လွန်သွားမယ်လေ...ဒါနဲ့ပဲစောင့်လိုက်တာ..ဟော ရပါပြီတဲ့ စက္ကူစုတ်သာသာ အခွန်ကင်းရှင်းကြောင်းစာရွက်တဲ့..ပြန်မယ်လုပ်တုန်း..ဟေ့ဟေ့ ဦးစီးမှူးလား ဘာလားဆီမှာ လက်မှတ်သွားထိုးဆိုလို့ အမြန်သွားလိုက်တာမှ ဖတ်ဖတ်မော။ ရုံးချိန်မှာ ရုံးမှာ မရှိတဲ့ လူကြီးရဲ့ စားပွဲပေါ်က စာရွက်ထပ်ကို ကြည့်ပြီး အမယ်လေးနော် ဒီတစ်သက် နိုင်ငံခြားမသွားရလည်း ရှိစေတော့..စိတ်ကို တုံးတုံးချတဲ့ အချိန်မှ ပိုက်ဆံ ၁၀၀၀ ထုတ်ထား လာပြီကွ လက်မှတ်တွေ ဆိုင်္ပြီး တစ်ယောက်ပြီးတစ်ယောက် အော်တိုတွေရလို့ သက်သာရာရ..\nဒါနဲ့ပြီးပြီလားဆိုတော့ မပြီး မိတ္တူဆိုတော့..သွားပါတယ် ရုံးထဲက မိတ္တူဆိုင် ငါးရာတန်ပေးလိုက်တာ ပြန်ကို မရ။ အော် ဒုက္ခ..ဒုက္ခလို့သာ တ ရင်း နောက်တစ်နေ့ အနီရောင်စာအုပ်ရုံးကလေးကို သွားရမဲ့ အရေး ရင်လေးမိသေး။\nPosted by BS News at 2:52 AM3comments\nPosted by BS News at 2:13 AM7comments\nရတနာဂီရိမှ မန္တလေးနန်းတော်စတိုင် သီပေါမင်းစံအိမ်တော်ကို အိန္ဒိယက ပြုပြင်မွမ်းမံ\nသီပေါမင်း နေထိုင်သွားခဲ့တဲ့ အိန္ဒိယနိုင်ငံ ရတနာဂီရိက စံအိမ်တော်ကို ပြန်လည် ပြုပြင်ဖို့ စီစဉ်နေကြပါတယ်။ ၂၀၀၀ ပြည့်နှစ် ဇွန်လက ပြတိုက်ဖြစ်လာတဲ့ စံအိမ်တော်ကို ပြင်ဆင် မွမ်းမံဖို့ ရှေးဟောင်းသုတေသနနဲ့ ပြတိုက်ဌာနက ဆုံးဖြတ်ခဲ့တာ ဖြစ်ပါတယ်။\nအဲဒီ စံအိမ်ကို မန္တလေး စတိုင် နန်းတော် ပုံစံလိုမျိုး ဆောက်ထားတာ ဖြစ်တယ်လို့ သတင်း တပုဒ်က ဆိုပါတယ်။ ဒါပေမဲ့ မန္တလေးနန်းတော်နဲ့ ရတနာဂီရိ စံအိမ်ကို ယှဉ်ကြည့်တဲ့အခါ တူတာဆိုလို့ အနီရောင်ပဲ တွေ့ရပါတယ်။\nပြန်ဆောက်ထားတဲ့ မန္တလေးနန်းတော် (Photo: travelpod)\nမန္တလေးစတိုင် မန္တလေးနန်းတော် ပုံစံ ဆောက်လုပ်ထားတယ် ဆိုတဲ့\nရတနာဂီရိမှ သီပေါမင်းစံအိမ်တော် (Photo: OkTaTaByeBye)\nOriginal News in the Times of India\nPosted by BS News at 1:22 AM0comments


. * . * . ကွယျတစငျး . * . * .: January 2011\nအတိတ်တွေကို ပြန်စဉ်းစားကြည့်မိရင် တချို့မှတ်ဥာဏ်တွေက သိပ် မဝေးသေးသလိုပါပဲ .. မနေ့တနေ့ကလို ခံစားချက်မျိုးလဲ ပြန်ရတတ်ပါသေးတယ် ..\nခုရက်ပိုင်း သတိရနေမိတာက အစိုးရ အလုပ်က ထွက်ပြီး သူငယ်ချင်းနဲ့ ဆိုင်အလုပ်လေးလုပ်ခဲ့တာကိုပါ ..\nအစ်မ၀မ်းကွဲတွေက စလုံးကို အလုပ်လာလုပ်ဖို့ အဆင်သင့်ဖြစ်တဲ့အချိန်မှာပဲ အိမ်က ဆိုင်လေးဖြုတ်ပစ်ရမယ့် အတူတူ သမီးဆက်လုပ်ကြည့်မလားဆိုပြီး ဆိုင်လေးကို လက်လွှဲယူဖြစ်ခဲ့ပါတယ် .. ကိုယ့်အစ်မတွေဆိုင် ဖြစ်တာကြောင့် ဖောက်သည်တွေရှိပြီးသားဖြစ်တာက တကြောင်း ကိုယ်ကိုတိုင် ကျွမ်းကျင်ပြီး စိတ်ဝင်စားမိတာက တကြောင်း အကြောင်းကြောင်းတွေကြောင့် အစိုးရ အလုပ်က ထွက်ပြီး ဆိုင်လေး ဆက်ဖွင့်ဖြစ်ပါတယ် .. အစိုးရအလုပ်ကလည်း ၁နှစ်ခွဲတဲ့ အထိ နေ့စားပါပဲ ..\nကိုယ့် စိတ်ကိုက ကိုယ့်ခြေ ကိုယ့်လက်နဲ့ ကိုယ်ပိုင် ကိုယ်နိုင် လုပ်ချင်စိတ်လေး ရှိပါတယ် .. မလုပ်ခင်ကတော့ အတွေးတွေနဲ့ တက်ကြွပြီး သူငယ်ချင်း နှစ်ယောက် ပျော်ရွှင်နေတာပေါ့ .. တကယ်တမ်း လုပ်ငန်းခွင်ဝင်တော့ အခက်အခဲနဲ့ ပိုင်ဆိုင်ရတာတွေ ဆုံးရှုံးရတာတွေ ကြုံတွေ့ရတာပါပဲ ..\nရရှိရတာကတော့ လူတွေနဲ့ ပေါင်းသင်းဆက်ဆံရေး .. လူပေါင်းစုံရဲ့ အလေ့အထတွေ စရိုက်တွေ အနီးကပ် လေ့လာခွင့်ရခဲ့ပါတယ် .. ဆုံးရှုံးရတာကတော့ လွတ်လပ်မှုပါ .. အလုပ်မစခင်က ကိုယ့်ဆိုင်ကိုယ် လွတ်လွတ်လပ်လပ်လို့ ထင်ခဲ့ပေမယ့် လက်တွေ့မှာ ကိုယ်သွားချင်တဲ့ နေရာ မသွားရ အချိန်မရှိလို့ ကိုယ်လုပ်ချင်တာ မလုပ်ရနဲ့ စိတ်ကသိကအောင့်လေးတွေ ဖြစ်ခဲ့ရပါတယ် .. အဓိကကတော့ သူငယ်ချင်းတွေနဲ့ မပျော်ရတာပေါ့ .. အရေးကြီးတဲ့ အစိတ်အပိုင်းမဟုတ်ပေမယ့် အဲဒီချိန်ကတော့ ဆုံးရှုံးမှုလို့ မြင်ခဲ့တာပါပဲ .. အစိုးရရုံးမှာက တက်လမ်းနည်းပေမယ့် ဆိုင်ဖွင့်ချိန်ထက် လွတ်လပ်ခွင့် ပိုရခဲ့ပါတယ် .. ကျောင်းလည်း တက်နေတုန်းကိုး ..\nမိုးခါးဆိုင်လေးက အစ်မတွေ ရှိတုန်းကတော့ တော်တော်စုံစုံလုပ်ရပါတယ် .. ကွန်ပျူတာ စာစီ စာရိုက်၊ မိတ္တူ၊ ထီ၊ ဆေးဆိုင် စသည်ဖြင့်ပေါ့ .. ဆိုင်လေးက ကျဉ်းပါတယ် .. ဒါပေမယ့် အလုပ်ဖြစ်အောင်လုပ်ရတာ ထုံးစံမို့လား .. နောက်ပိုင်း တဖြည်းဖြည်းနဲ့ ရန်ကုန်မှာ မီးတွေပျက် အစိုးရရုံးတွေက နေပြည်တော်ကို ပြောင်းနဲ့ အရင်လိုလည်း အလုပ်က မကောင်းတော့ပါဘူး .. ဒီလိုနဲ့ အစ်မတွေလည်း ဆေးဆိုင်ဖြုတ် ထီဆိုင်ဖြုတ်နဲ့ပေါ့ .. စလုံးကို သွားခါနီးတာလဲ ပါတော့ မသွားခင်လေး အလုပ်ဖြစ်အောင် လုပ်သလောက်ပဲ ရှိတော့ပါတယ် .. အစ်မတွေ သွားရဖို့ သေချာတော့ ဆိုင်လေးကို မိုးခါးတို့ ဆက်ယူပြီး စမ်းလုပ်ကြည့်တာပါ ..\nဆိုင်ရှင် ဖွားဖွားကြီးနဲ့ ကိုယ်တိုင်က ရင်းနှီးပြီးသား ဖွားဖွားကြီးမှာလဲ သားထောက်သမီးခံ မရှိ ဆိုင်ငှားခလေးနဲ့ သူတို့ရဲ့ ကုန်စုံဆိုင်လေးနဲ့ ရပ်တည်ပါတယ် .. အဲဒီချိန် ဆိုင်ခန်းငှားခက ၆သောင်းပါ .. စာချုပ်ချုပ်ရင် ၆လ ၁နှစ် အဲလိုချုပ်ရပါတယ် ..\nအဲဒီချိန်က ဆိုင်ထဲမှာ ကွန်ပျူတာ ၁လုံး မိတ္တူစက် ၁လုံးနဲ့ပေါ့ .. သူငယ်ချင်းက မိတ္တူဆွဲဖို့ တာဝန်ယူပြီး မိုးခါးက ကွန်ပျူတာပိုင်း တာဝန်ပါ .. လုပ်ရတဲ့ အလုပ်တွေက လမ်းထဲက YES တို့ YWCA တို့က စာအုပ်တွေ မိတ္တူဆွဲရတယ် .. အနားက အိမ်အကျိုးဆောင်တွေ ကုမ္ပဏီတွေတွက် လိုဂိုတွေ သတင်းစာထဲထည့်မယ့် ကြော်ငြာတွေ စည်ပင်က ဇယားတွေ တခြား ပို့စာတွေ ရိုက်ရပါတယ် .. စာမေးပွဲတွေနီးရင်တော့ ပိုအလုပ်ဖြစ်တာပေါ့ .. နေ့ရောညပါ အလုပ်မပြီးတတ်ပါဘူး .. ပတ်သက်ရတဲ့ လူတွေကတော့ အမျိုးမျိုးပေါ့ .. တချို့လည်း ရီစရာ တချို့လည်း စိတ်ပျက်စရာပါပဲ ..\nရုံးလုပ်ငန်းတွေရဲ့ အရှုပ်တွေ ပြဿနာတွေကိုလည်း တွေ့ရပါတယ် .. အောက်ခြေ ၀န်ထမ်းတွေရဲ့ မ၀ ၀မ်းစာကို ဖြစ်သလို ဖြည့်တင်းရတာလည်း မြင်ရပါရဲ့ .. ရာထူးလေး သေးသေးလေးနဲ့ လူတွေကို ဟောက်စားလုပ်ချင်သူတွေလည်း ပါပါသေးတယ် .. အဖြစ်အပျက်ကို မေ့သွားပေမယ့် "ဆိုင်ရှင် ခေါ်လိုက်" ဆိုတဲ့ ဘာမဟုတ်တဲ့ ရာထူးနဲ့ စည်ပင်က လူကိုလည်း မှတ်မိနေပါသေးတယ် .. မိုးခါးတို့က ဖြစ်လိုက်ပီဆို ၂ထပ်ရှိမှ မှတ်မိအောင် ထင်ပါရဲ့ ၂ခါ ၂ခေါက် အဲလိုမျိုး ဖြစ်တတ်ပါတယ် .. အဲဒီလူနဲ့လည်း ပြဿနာဖြစ်တာ ၂ခေါက်ပါပဲ .. လူပုံကိုတော့ မှတ်မိသေးတယ် .. အဖြစ်အပျက်ကိုတော့ မေ့သွားပြီ ..\nရုပ်ရှင်ရိုက်သလိုလို ပရိုဂျူဆာလိုလိုနဲ့ လူတယောက်လည်း ရှိပါသေးတယ် .. ကိုယ်တွေဆိုင်ကိုလာပြီး မင်းသမီးပဲ တင်ရိုက်တော့မလိုလိုနဲ့ပါ .. တော်တော်လေးလဲ ရီရပါတယ် .. အဲဒီချိန်ကတော့ မရီနိုင်ပါဘူး .. နှစ်ယောက်သား ဒေါသတွေ ထွက်လို့ပေါ့ .. ဟိုတခေါက် ရန်ကုန်ပြန်တုန်းကတောင် သီတာမှတ်တိုင်မှာ အဲလူကို တွေ့သေးတယ် .. :P\nလမ်းထဲမှာ အဆိုတော်ပေါက်စတယောက် ရှိသေးတယ် .. အဲဒီချိန်မှာတင် သူက ကိုယ်တွေထက် အသက်ကြီးပါတယ် .. ဒါပေမယ့် သူက ကိုယ်တွေကို အစ်မတဲ့လေ .. မှတ်မှတ်ရရ သူက အမြဲတမ်း သူ့ရည်းစားစာတွေကို ကွန်ပျူတာနဲ့ လာစီတာပါ .. လက်ရေးစုတ်လို့တဲ့ .. တကယ်လည်း မနည်းဖတ်ရပါတယ် .. ပြီးတော့ ကာလာစက္ကူနဲ့ ထုပ်ခိုင်းပြီး ဒီဇိုင်းလည်း လုပ်ပေးရပါသေးတယ် .. တခါတလေးများ အမ ကြည့်ရိုက်လိုက်ပါဆိုတာက ပါပါသေးတယ် .. ချစ်ပုံများ မိန်းကလေးတွေ သတိပြုဖို့ပေါ့ .. :D ပုံမှန်စာတစောင် ၁၀၀ ၁၅၀ အချိန်မှာ သူ့စာတွေကတော့ ၃၀၀ လောက်တန်တဲ့ ဆိုင်ရဲ့ ဖောက်သည်ပေါ့ .. သူ့ကောင်းမှုနဲ့ သင်္ကြန်မှာ ဖရီးလက်မှတ် ၂စောင်ရပြီး သူငယ်ချင်း၂ယောက် သွားလိုက်သေးတယ် .. :D .. မိန်းကလေးတွေ မှတ်သားစရာ နောက်တခုပေါ့ .. သင်ပေးသွားပါသေးတယ် ..\nတရက် .. ထုံးစံအတိုင်း စာလာရိုက်ပြီး ပြန်လာယူတဲ့အချိန်ပေါ့ .. ကိုယ်တွေကလည်း မေးလိုက်မိတယ် .. "ဟဲ့ .. နင်ဒီလောက် ရည်းစားတွေ အများကြီးထားနေတာ ဘယ်လိုများ ရည်းစားစကားပြောလဲ ဘယ်လိုအချိန်ပေးလဲ" ပေါ့ .. သူကလည်း ပြန်ပြောပါတယ် .. လက်ထပ်ဖို့ ချစ်တာ ဘာညာပေါ့ .. ဒီတော့ ဒီ၂ယောက်ကလည်း ထပ်မေးပါတယ် .. "ယူမယ်ဆိုတော့ ဘယ်တယောက်ယူမှာတုန်း" ပေါ့ .. "တကယ်လည်း မကြိုက်ပဲ ယူမယ် ပြောတာပဲလား" ပေါ့ .. ဆိုတော့ သူက "ဟာ အစ်မကလည်း ရည်းစားစကားပြောပြီး မယူဘူး နင့်ကို အပျော်ထားတာလို့ ပြောရင် ပါးရိုက်ခံရမှာပေါ့ .." တဲ့လေ ..\nမိုးခါးတို့မှာ သူငယ်ချင်း ၄ယောက် ရှိပါတယ် .. အဲဒီ၎ယောက်က အားပြီဆို အဲဒီဆိုင်လေးမှာပဲ ဆုံရတယ် .. တခြားလည်း သွားလို့မှ မရတာကိုး .. အဲဒီတော့ မိန်းကလေးတွေ များတဲ့ ဆိုင်ကို ယောက်ျားလေးတွေလာတတ်တာထုံစံမို့ ဆိုင်က လူစည်တယ်ပြောရမှာပါပဲ .. ပိုးကြေးပန်းကြေး မုန့်တွေလည်း အများကြီး စားရပါတယ် .. ပျော်ဖို့လည်း ကောင်းပါတယ် .. ၀မ်းနည်းစရာက ဆိုင်ကရတဲ့ ၀င်ငွေနဲ့ ကိုယ်တွေ အသုံးစရိတ်က ဗုန်းတာ များနေတော့ ဆိုင် အရင်းပြုတ်ပါလေရော .. :D\nတကယ်ကတော့ အဒီချိန် ရန်ကုန်မှာ မီးတွေ အရမ်းပျက်ပါတယ် .. နေ့လည် ၂နာရီလာ ၂နာရီပျက်နဲ့ပေါ့ .. ဒါတောင် နပ်မမှန်ချင်ပါဘူး .. အရမ်းကိုပျက်တဲ့ နှစ်ပါ .. မိုးတွေလည်း သဲကြီးမဲကြီးရွာပြီး ရေတွေလည်း လျှံပါတယ် .. ရုံးတွေလည်း နေပြည်တော်တွေပြောင်းနဲ့ အလုပ်တွေ အတော် ကမောက်ကမ ဖြစ်ပါတယ် .. ဒီလိုနဲ့ပဲ ဆိုင်သက်တမ်း ၁နှစ်ခွဲမှာ မိုးခါးတို့ ဆိုင်လေး ပိတ်လိုက်ပြီး မိုးခါးတယောက် လွတ်လပ်ရေး ပြန်ရသွားပါတော့တယ်ခင်ဗျား ... :D\n(စာရေးဖို့ စိတ်မရောက်လို့ စိတ်ကူးပေါက်ရာ ရေးတင်ပါသည် .. :D)\nပြောရင်း ဆိုရင်း .. အဲ ရေးရင်း ရိုက်ရင်း ငါးဖယ် အစာသွပ် သွားသတိပြန်ပါပြီ .. ဆိုင်ကို ဗညားရှိန် ၀ယ်လာကျွေးတာပါ .. :D\nရေးသားသူ မိုးခါး at 1/31/2011 01:00:00 AM9comments:\nအကြောင်းအရာခွဲ ကျမနှင့်, မိုးခါး, အတွေ့အကြုံ\nရေးသားသူ မိုးခါး at 1/08/2011 02:47:00 AM 12 comments:


Creative USB Cigarette Lighter & Mobile Phone Bracket - အခမဲ့သယ်ယူပို့ဆောင်ရေးနှင့်အခွန်မပါ ၀ ယ်ပါ WoopShop®\nအရောင် ငွေရေခဲ ရောင်စုံရေခဲ ကော်ဖီရေခဲ ရေခဲအပြာ ရေခဲနက် ရွှေရေခဲ အနက်ရောင်ပွတ်တိုက်\nငွေရေခဲ ရောင်စုံရေခဲ ကော်ဖီရေခဲ ရေခဲအပြာ ရေခဲနက် ရွှေရေခဲ အနက်ရောင်ပွတ်တိုက်\nတီထွင်ဖန်တီးထားသော USB Cigarette Lighter & Mobile Phone Bracket - Silver ice backordered နှင့်အဖြစ်မကြာမီကြောင့်ပြန်စတော့ရှယ်ယာဖြစ်သကဲ့သို့တင်ပို့ပါလိမ့်မယ်။\nပုံစံ: USB ပိုမိုပေါ့ပါးသည်\nအားပြန်သွင်းနိုင်သည့်ဘက်ထရီစွမ်းအား ဓာတ်ငွေ့ / လောင်စာမလိုအပ်ပါ။\n၎င်းကို USB slot ဖြင့်အားသွင်းနိုင်သဖြင့်မည်သည့်လောင်စာဆီကိုမျှဖြည့်ရန်မလိုပါ။ ၎င်းသည်မီးတောက်များ၊ လျှပ်စစ်လုပ်ငန်းများနှင့်ပတ်ဝန်းကျင်ကိုလေးစားမှုမရှိပါ။\nမှာယူနီဖောင်းတစ်ချပ်မှာတစ်ချိန်တည်းမှာယူထားလိုက်သည်။ Спасибопродавцу, заказпришелвотличноесостояние Подарокбудитхорошим, надеюсь။\nВсёотличноработает !!! Приклеилкчехлу။ Держитсяотлично။ မျက်နှာပြင်чехлаобработанспиртомпередприклееваниемкчехлу။ Товаромдоволен !!! Продавцуреспект !!!\nချစ်ခြင်းမေတ္တာချစ်ခြင်းမေတ္တာသည်ဤအမှုအရာတို့ကိုချစ် & လူတိုင်းကမနာလိုဖြစ်ပါသည် & တ ဦး တည်းလိုသည်\nလေစွမ်းအင်ပိုမိုပေါ့ပါးသည့်အတွက်လေအဆင်ပြေလွယ်ကူစေရန် usb peel stick နှင့်အားသွင်း။ မီးခိုးများအားအမြဲတမ်းဆုံးရှုံးနေသည့်ကျွန်ုပ်တို့အားလုံးအတွက်ဆေးလိပ်သောက်ရန်လိုအပ်သည်။


HERO OF MYANMAR: ၁၂ . ၈ . ၂၀၁၁ ရက်နေ့ မြန်မာနိုင်ငံသတင်းများ\n[13:36 |0ဦးကဆွေးနွေးသွားပါတယ်.. ]\nသတင်းမီဒီယာတွေ လွှတ်တော် တက်ခွင့် ရတော့မည်\nသြဂုတ်လ ၁၁ ရက်နေ့က နေပြည်တော်မှာ လွှတ်တော် အစည်းအဝေး ကျင်းပဖို့နဲ့ ပတ်သက်ပြီး ညှိနှိုင်း အစည်းအဝေး လုပ်တဲ့ သတင်းကို အစိုးရ သတင်းစာတွေမှာ ဖော်ပြထားပါတယ်။\nအဲဒီအစည်းအဝေးကို ပြည်သူ့ လွှတ်တော် ဥက္ကဌ သူရဦးရွှေမန်းက ဦးဆောင် လုပ်ခဲ့ပြီး အစည်းအဝေးမှာ ပြန်ကြားရေး ၀န်ကြီး ဦးကျော်ဆန်းက လွှတ်တော် အစည်းအဝေးများကို ပြည်တွင်းရှိ နိုင်ငံခြား သတင်း ဌာနများက သတင်းထောက်များနဲ့ ပြည်တွင်း စာနယ်ဇင်းက သတင်းထောက်များ လာရောက် သတင်းရယူရေး အတွက် ဆောင်ရွက် ထားမှု အခြေအနေတွေကို တင်ပြခဲ့တယ် ဆိုပြီး ဖော်ပြထားပါတယ်။\nဒီနေ့ နေပြည်တော်မှာ လုပ်တဲ့ သတင်းစာ ရှင်းလင်းပွဲကို လာတက်တဲ့ သတင်းထောက်တွေကိုလည်း ပြန်ကြားရေးက ကိုယ်ရေး ရာဇ၀င် ဖြည့်ဖို့ ၀င်ခွင့် ကပ်ပြားလုပ်ဖို့ ဆိုတဲ့ ကိစ္စများကို ရှင်းပြတယ်လို့ သိရပါတယ်။\nဘာပဲဖြစ်ဖြစ် ပြည်ထောင်စု လွှတ်တော် နာယက၊ ပြည်သူ့ လွှတ်တော် ဥက္ကဌနဲ့ အမျိုးသား လွှတ်တော် ဥက္ကဌများက ပထမဆုံး တာဝန်ယူ ကျင်းပတဲ့ လွှတ်တော် အစည်းအဝေးများဟာ ပထမအကြိမ် လွှတ်တော် အစည်းအဝေး ထက်တော့ ပိုပြီး လွတ်လပ် ပွင့်လင်းမယ်လို့ ယုံကြည်ရပါတယ်။\nတာဆန်းရေကာတာ ဆက်မလုပ်ရေး သဘောတူညီချက်ကြောင့် တရုတ်အင်ဂျင်နီယာ ပြန်လွှတ် click\n- တာဆန်းရေကာတာအနီး ပျောက်ဆုံးခဲ့သည့် တရုတ်အင်ဂျင်နီယာများ ပြန်လွတ် click\n- ဧရာဝတီ ပျက်စီးမှု ကာကွယ်ရန် ရွေးကောက်ပွဲဝင်တွေလည်း ပြောပြီ click\n- မီဇိုရမ်တွင် မြန်မာနိုင်ငံသားနှစ်ဦး လက်နက် ၃ လက်နှင့်အတူ ဖမ်းမိ click\n- ကချင်တပ်နှင့် အပစ်ရပ်ရန် ဆွေးနွေးနေချိန် အစိုးရတပ် SSPP/SSA နှင့် တိုက်ပွဲပြင်းထန် click\n- အပြောနဲ့အလုပ် ညီဖို့လိုတယ် click\n- ၆၁ နှစ်မြောက် ကရင်အာဇာနည်နေ့ အခမ်းအနား ကျင်းပ click\n- ကရင့်အမျိုးသားအာဇာနည်နေ့ (ဓာတ်ပုံ) click\n- ဗိုလ်ကြီးဟောင်း နေမျိုးဇင်ကို အီလက်ထရောနစ် ဥပဒေဖြင့် တရားစွဲရန် အမိန့်ချ click\n- GW က နိုင်ငံရေးအကျဉ်းသားများ လွတ်မြောက်ရေး လှုံ့ဆော် click\n- နိုင်ငံရေးအကျဉ်းသားတွေ လွတ်မြောက်ရေး ကူညီဖို့ စာချိတ်ဆွဲ click\n- ပဋိပက္ခအမြင်ရှောင်ပြီး ပူးပေါင်းဆောင်ရွက်ဖို့ ဒေါ်အောင်ဆန်းစုကြည်နှင့် အစိုးရ သဘောတူညီ click\n- နှစ်ဘက် ပူးပေါင်းဆောင်ရွက်ဖို့ သဘောတူကြ click\n- ပူးပေါင်းဆောင်ရွက်မှုကနေ တိုးတက်မှုရရှိလိ့မ်မည်ဟု ဒေါ်အောင်ဆန်းစုကြည်ပြောကြား click\n- လေဘေးသင့် သေဆုံးပျောက်ဆုံးသည့် ရေလုပ်သားမိသားစုဝင်များကို အန်အယ်လ်ဒီ ထောက်ပံ့ click\n- ဦးကျော်ဆန်း ချုံးပွဲချငို click\n- ဦးကျော်ဆန်း သတင်းစာရှင်းလင်းပွဲအတွင်း စိတ်ခံစားမှုကြောင့် မေးခွန်းအချို့ကို ဖြေကြားခြင်းမပြု click\n- အမျိုးသားရင်ကြားစေ့ရေးနှင့် တွေ့ဆုံဆွေးနွေးရေး အစိုးရသစ် လုပ်ဆောင်နေဟုဆို click\n- ကြံ့ဖွံ့အစီရင်ခံစာ ရဲစားပေါက်ဖြစ်နေဟု အများ ဝေဖန် click\n- မြန်မာ့ငွေကြေးအတွက် အိုင်အမ်အက်ဖ် ကူမည် click\n- တိုင်းပြည် ငွေကြေးလည်ပတ်မှုမှာ မထုတ်ပြန်သင့်သောအရာဟု ဝန်ကြီး ပြော click\n- အမျိုးသမီးနဲ့ နိုင်ငံရေး (ရုပ်သံတွေ့ဆုံမေးမြန်းခန်း) click\n- ဆီးဂိမ်းနှင့် အမျိုးသားပြန်လည်သင့်မြတ်ရေး (အယ်ဒီတာ့အာဘော်) click\n- ဂီရိမုန်တိုင်းသင့်ဒေသတွင် ထမင်းငတ်နေသူများ ရှိနေပြီ click\n- ပလက်ဝ ကြားခံဆိပ်ကမ်း ပွင့်လင်းရာသီတွင် အိန္ဒိယက တည်ဆောက်မည် click\n- တရားမ၀င် ခရီးသွားသူ မြန်မာနိုင်ငံသား ဘင်္ဂလီ ၁၅၀ ဦး ဖမ်းမိ click\n- သုံးလခန့် ကြာသော်လည်း မုဒုံ ဖုန်းလိုင်း ပြတ်တောက်နေဆဲ click\n- ဒုက္ခသည်ဈေးဆိုင်များ ထိုင်းအာဏာပိုင်များထံ လစဉ် အခွန်ပေးဆောင်ရ click\n- တပတ်အတွင်း စီးပွားရေးသတင်း click\n- ဖေ့စ်ဘွတ်နဲ့ တွစ်တာဆိုဒ်များ ပိတ်ပစ်ဖို့ ဗြိတိန်ဝန်ကြီးချုပ် လွှတ်တော်မှာ ပြော click\n- ထပ်စင်ကို ၂ ခါ အပြစ်မပေးနိုင်ဘူးတဲ့ click\n- အတိတ်နှင့်လမ်းခွဲလိုက်ပါ – အာရပ်နွေဦးအတွက် အင်ဒိုနီးရှားသင်ခန်းစာ (ဘာသာပြန်ဆောင်းပါး) click


Problem laws ပြသနာရှိသော ဥပဒေများ – Free Expression Myanmar\nFEM has analysed Myanmar laws to see violations of freedom of expression. လွတ်လပ်စွာရေးသားထုတ်ဖော်ပြောဆိုခွင့်ကို ထိပါးချိုးဖောက်နေခြင်းများအား သိမြင်နားလည်ရန် FEM မှ မြန်မာနိုင်ငံ ဥပဒေများကို လေ့လာသုံးသပ်ပြီး ဖြစ်သည်။\nFEM has also analysed proposed Bills to see violations of freedom of expression. မကြာမှီလာမည်!\nFind out more about the right to freedom of expression >


↑ ၁.၀ ၁.၁ ၁.၂ ၁.၃ ၁.၄ ၁.၅ လယ်တီဆရာတော် (၂၀၀၇ ခုနှစ်၊ ဒီဇင်ဘာလ). လယ်တီဒီပနီပေါင်းချုပ် − ဝိပဿနာဒီပနီ. တိုက် (၄)၊ အခန်း (၄၀၂)၊ ကျီတော်အိမ်ရာ၊ အထက်ပုဇွန်တောင်လမ်းမကြီး၊ ရန်ကုန်မြို့: မိခင်ဧရာဝတီစာအုပ်တိုက်, ၃၁၊ ၃၂။\n"https://my.wikipedia.org/w/index.php?title=သဗ္ဗစိတ္တက&oldid=389024" မှ ရယူရန်\nဤစာမျက်နှာကို ၂၂ ဒီဇင်ဘာ ၂၀၁၇၊ ၁၃:၄၁ အချိန်တွင် နောက်ဆုံး ပြင်ဆင်ခဲ့သည်။


နွမ်းပါးသော ရုပ်ရှင် ဗီဒီယိုလောကသား ၁ဝဝဝ ကျော်တို့ သင်္ကြန်တွင်း နေထိုင်စားသောက်နိုင်ရန် အစ? - Yangon Media Group\nနွမ်းပါးသော ရုပ်ရှင် ဗီဒီယိုလောကသား ၁ဝဝဝ ကျော်တို့ သင်္ကြန်တွင်း နေထိုင်စားသောက်နိုင်ရန် အစ?\nမြန်မာနိုင်ငံရုပ်ရှင်အစည်း အရုံးနှင့် ရုပ်ရှင်လောကသားများစု ပေါင်းကာ နွမ်းပါးသော ရုပ်ရှင်ဗီ ဒီယိုလောကသားများကို သင်္ကြန် တွင်း နေထိုင်စားသောက်နိုင်ရန် အတွက် အစားအသောက်များလှူ ဒါန်းခဲ့ကြောင်း သိရသည်။ နွမ်းပါးသော ရုပ်ရှင်ဗီဒီယို လောကသား ၁ဝဝဝ ကျော်ကို ဆန်၊ ဆီ၊ ငါးသေတ္တာ၊ အသင့်စား ခေါက်ဆွဲခြောက်များ လှူဒါန်းခြင်း ကို ဧပြီ ၄ ရက်တွင် မြန်မာနိုင်ငံ ရုပ်ရှင်အစည်းအရုံး၌ ပြုလုပ်ခဲ့ ကြောင်းသိရသည်။\n”ဒီလိုလှူဒါန်းမှုက နှစ်စဉ်ပြု လုပ်နေကြအလှူလေးတစ်ခုပါ။ အခုလိုမျိုး သင်္ကြန်ကာလနီးလာပြီ ဆိုရင် ရုပ်ရှင်လောကအတွင်းမှာ ရှိတဲ့နွမ်းပါးအနုပညာရှင်တွေသ င်္ကြန်တွင်းမှာ စားသောက်နေထိုင် နိုင်ဖို့အတွက် ကူညီတဲ့သဘောပါ။ ရုပ်ရှင်လောကသား ဘယ်သူမဆို လာယူလို့ရပါတယ်။ နွမ်းပါးတဲ့သူ တွေကိုပဲပေးတာဆိုပေမယ့် တချို့ တွေလည်း လာယူကြတာတွေရှိ တယ်။ အဲဒီလိုမျိုးတွေကြရင် ဘာ မှမပြောပါဘူး။ လှူတာဖြစ်တဲ့ အ တွက် လှူလိုက်တာပါပဲ”ဟု မြန်မာ နိုင်ငံ ရုပ်ရှင်အစည်းအရုံးမှ ဒုဥက္ကဋ္ဌ ဦးအေးကြူလေးက ပြောသည်။ ဆင်းရဲနွမ်းပါးသော အနုပ ညာရှင်များအား လှူဒါန်းရာတွင် တစ်ဦးလျှင် ဆန်ငါးပြည်၊ ဆီ ၆ဝ ကျပ်သား၊ ငါးသေတ္တာဘူး ငါးဘူး၊ အသင့်စားခေါက်ဆွဲခြောက် တစ် ဖာ အစရှိသည်တို့ကို လှူဒါန်းခဲ့ ကြောင်း သိရသည်။\nနွမ်းပါးရုပ်ရှင်လောကသား များအား သင်္ကြန်မတိုင်မီ ယင်းကဲ့ သို့လှူဒါန်းနိုင်ရန်အတွက် မြန်မာ နိုင်ငံရုပ်ရှင်အစည်းအရုံးမှ အနု ပညာရှင်များထံမှ အလှူငွေများ ကောက်ခံခြင်းနှင့်အတူ တခြား သော စီးပွားရေးလုပ်ငန်းရှင်များနှင့်မြန်မာနိုင်ငံရုပ်ရှင်အစည်းအ ရုံးတို့စုပေါင်းကာ ပြုလုပ်ခြင်းဖြစ် ကြောင်း သိရသည်။ ယခင်နှစ်များက ဆင်းရဲနွမ်း ပါးအနုပညာရှင်ရာဂဏန်းလောက် သာ လှူဒါန်းမှုများပြုလုပ်ပေးနိုင် ခဲ့သော်လည်း ယခုနှစ်တွင် အနု ပညာရှင် တစ်ထောင်ကျော်အား လှူဒါန်းနိုင်ရန်ဖြစ်ကြောင်း သိရ သည်။


Heretic and Hexen: "ဟောင်းကျောင်း" ဂိမ်းများကို GNU / Linux တွင်မည်သို့ကစားရမည်နည်း။ | Linux မှ\nLinux Post Install လုပ်ပါ | 25/07/2021 06:00 | applications များ, သင်ခန်းစာများ / လက်စွဲ / သိကောင်းစရာများ\nနောက်တကြိမ်၊ ယနေ့ကျွန်ုပ်တို့သည် ၀ င်ရောက်မည် « Gamer world » အထူးသဖြင့်အမျိုးအစားဂိမ်းများကို "ကျောင်းဟောင်း" ကျွန်တော်တို့ဟာကြီးပြင်းလာတဲ့သူတွေကိုဘယ်လောက်ကြိုက်သလဲ၊ ဒါပေမယ့်ငါတို့သူတို့၊ တချို့လူငယ်တွေနဲ့ကစားရတာကြီးလာတယ် « Retro Games »။ ထို့ကြောင့်ယနေ့အလှည့်သည်အထူးသဖြင့်ဂိမ်းများအတွက်ဖြစ်သည် Heretic နှင့် Hexen.\n"Doom, Heretic နှင့် Hexen" ၏ရှည်လျားသောစာရင်း၏အစိတ်အပိုင်းတစ်ခုဖြစ်ပါသည် Old School ကဲ့သို့ဂိမ်းများ, ကျွန်တော်တို့ကိုလွမ်းဆွတ်မှုများနှင့်ပျော်စရာအမှတ်တရများအများကြီးဆောင်ခဲ့သော။ ငါတို့သည်ဆက်လက်နိုင်ပါတယ် GNU / Linux ကိုဖွင့်သည် ထိုကဲ့သို့သောအဖြစ် repositories ကိုအတွက်ရရှိနိုင်ပြည်တွင်းရေးအစီအစဉ်များသို့မဟုတ် packages များမှတဆင့် "Chocolate Doom"သို့မဟုတ်ပြင်ပတူ "Doomsday Engine".\n၏ခေါင်းစဉ်သို့အပြည့်အဝရတဲ့မီ GNU / Linux ပေါ်မှာကစားနည်း ကြိုက် "Doom, Heretic နှင့် Hexen" ဖြတ်. "Chocolate Doom" y "Doomsday Engine"ကျနော်တို့ချက်ချင်းစာရင်းတစ်ခုချန်ထားမည် ယခင်ဆက်စပ်ရေးသားချက်များ ငါတို့ရှာဖွေရန်ဤအမျိုးအစားမျိုး၏ဖြစ်နိုင်ချေများကိုတိုးချဲ့ရန်အကြံပေးသည် ဖြူ:\n"GZDoom သည် ZDoom မှပိုင်ဆိုင်သောလက်ရှိဆိပ်ကမ်း (၃) ခုအနက်မှတစ်ခုဖြစ်သည်။ ၎င်းသည်ခေတ်မီ Operating Systems တွင်လုပ်ဆောင်ရန်အတွက် Doom Engine ၏တိုးတက်သောဆိပ်ကမ်းများမိသားစုတစ်ခုဖြစ်သည်။ ဤဆိပ်ကမ်းများသည်ခေတ်မီ Windows, Linux နှင့် OS X တို့တွင်အလုပ်လုပ်သည်။ မူလဆော့ဖ်ဝဲမှ Id ထုတ်ဝေသောဂိမ်းများတွင်မတွေ့ရသောစွမ်းဆောင်ချက်အသစ်များကိုထပ်ထည့်သည်။ အဟောင်း ZDoom ဆိပ်ကမ်းများကိုအခမဲ့ သုံး၍ အခမဲ့ဖြန့်ဝေနိုင်သည်။" Doom: DoZ နှင့် GZDoom သုံး၍ အခြားသောအလားတူ FPS ဂိမ်းများကိုမည်သို့ကစားရမည်နည်း။\nWolfenstein - Blade of Agony: GZDoom အတွက်ဗားရှင်း ၃.၀ အသစ်ရရှိနိုင်သည်\n1 Doomsday အင်ဂျင်နှင့်ချောကလက် Doom နှင့်အတူ Doom, Heretic နှင့် Hexen\n1.1 Doom, Heretic နှင့် Hexen Games ဆိုတာဘာလဲ။\n1.2 Old School အမျိုးအစားဂိမ်းများကို run ရန် applications များ\n1.2.2 ချောကလက် Doom\nDoomday နှင့်အတူ Doom, Heretic နှင့် Hexen အင်ဂျင်ပါဝါ နှင့်ချောကလက် Doom\nDoom, Heretic နှင့် Hexen Games ဆိုတာဘာလဲ။\n"Doom သည် ၁၉၉၃ တွင် Id Software မှဖန်တီးခဲ့သောဗီဒီယိုဂိမ်းတစ်ခုဖြစ်သည်။ မူလ Doom သည် DOS လည်ပတ်မှုစနစ်အောက်တွင်ရှိသည်။ ပြီးတော့ဒီဂိမ်းကအင်္ဂါဂြိုဟ်ရဲ့ဖိုဘော့စ် (Phobos) မှာဘူတာရုံတစ်ခုမှာအမြဲတမ်းရှိနေတဲ့အာကာသအဏ္ဏဝါပုံစံတစ်ခုပါပဲ။ တစ်စက္ကန့်တွင်ငရဲ၏တံခါးများသည်ဖွင့်လှစ်ထားပြီးမရေမတွက်နိုင်သောနတ်ဆိုးများ၊ မသန့်ရှင်းသောဝိညာဉ်များ၊ ဤဇာတ်ကောင်သည်ဘူတာတွင်ကျန်ရှိနေသောတစ်ခုတည်းသောလူသားဖြစ်ပြီး၊ မစ်ရှင်မှာအဆင့်မှအဆင့်အထိ (Wolfenstein 1993D ကဲ့သို့) ၎င်းကိုပြုလုပ်ရန်ဖြစ်သည်။" Doom wiki fandom အပေါ် Doom\n"Heretic (အင်္ဂလိပ်ဘာသာဖြင့် Heretic) သည် Shadowcaster ပြီးနောက်အိုင်ဒီဆော့ဖ်ဝဲလ်နှင့်ဒုတိယဆက်သွယ်မှုရလဒ်အနေဖြင့် ၁၉၉၄ ဒီဇင်ဘာ ၂၃ ရက်တွင် Raven ဆော့ဝဲလ်မှပေးပို့သောစိတ်ကူးယဉ်ခြင်းနှင့်လှုပ်ရှားမှု၏အောင်မြင်သောဂိမ်းတစ်ခုဖြစ်သည်။ ပြုပြင်ထားသော Doom အင်ဂျင်ကို အခြေခံ၍ Heretic သည်အစစ်အမှန်အချိန်တွင်အသုံးပြုရန်ပစ္စည်းစာရင်းစနစ်တစ်ခုကိုစတင်မိတ်ဆက်ခဲ့ပြီးနောက်ပိုင်းတွင် FPS အမျိုးအစားတွင်အမြားဖြစ်လာခဲ့သည်။ Id Software သည်ဂိမ်းကိုသူတို့၏အမှတ်တံဆိပ်အောက်တွင်ထုတ်ဝေခဲ့သည်။" Doom ဝီကီ fandom အပေါ် Heretic\n"Hexen: Beyond Heretic (သို့မဟုတ်ရိုးရိုး Hexen) သည် Raven Software မှတီထွင်ထားသောအလယ်အလတ်စိတ်ကူးယဉ် FPS (First Person Shooter) ဗီဒီယိုဂိမ်းဖြစ်ပြီးအိုင်ဒီဆော့ဖ်ဝဲမှထုတ်ဝေကာ Warner မှဖြန့်ဝေသည်။ ၎င်းသည် ၁၉၉၅ အောက်တိုဘာ ၃၀ တွင်ထုတ်ဝေခဲ့သည်။ ကွဲပြားခြားနားသောကမ္ဘာတွင်ဖြစ်သော်လည်း၎င်းသည်စကြာ ၀ universeာနှင့်ဇာတ်လမ်း၏ဒြပ်စင်အချို့ကိုအတူတူမျှဝေထားသော Heretic ၏နောက်ဆက်တွဲဖြစ်သည်။" Doom Wiki fandom အပေါ် Hexen\nOld School အမျိုးအစားဂိမ်းများကို run ရန် applications များ\nကွပ်မျက်ရန် Old School ကဲ့သို့ဂိမ်းများ အပေါ် GNU / Linux များ ကျွန်ုပ်တို့တွင်ရွေးချယ်စရာများစွာရှိသည်၊ အချို့မှာလူသိများသည် GZDoomနှင့်အခြားသူများထိုကဲ့သို့သောအဖြစ်စူးစမ်းမရ PrBoom။ ဤအချိန်တွင်ကျွန်ုပ်တို့သည်နောက်ထပ် ၂ ခုကိုလေ့လာပါမည်။\nသင့်ရဲ့အဆိုအရ တရားဝင်ဝက်ဘ်ဆိုက်, "Doomsday Engine" ၎င်းကိုအတိုချုပ်ဖော်ပြထားသည်။\n"တိုးတက်လာသောဂရပ်ဖစ်များပါသော Doom၊ Heretic နှင့် Hexen ဆိပ်ကမ်းတစ်ခု။"\nမင်းအတွက် ဒေါင်းလုပ်တပ်ဆင်ခြင်းနှင့်အသုံးပြုခြင်း ငါတို့သည်သင်တို့၏ download လုပ်ပါရန်ရှိသည် .deb format နဲ့ installer ကိုဖိုင် မှ GNU / Linux အတွက်ဒေါင်းလုပ်အပိုင်း။ ထို့နောက်လူသိများသောနည်းလမ်းများနှင့်ပရိုဂရမ်များကို အသုံးပြု၍ CLI သို့မဟုတ် GUI interface မှတဆင့်အလွယ်တကူထည့်သွင်းပါ။ ထို့နောက်၎င်းကို run ရန်၊ အထူးသဖြင့် applications menu မှတစ်ဆင့်။ ပြီးတာနဲ့ execute နဲ့ start, ငါတို့ hosted ဘယ်မှာညွှန်ပြရန်ရှိသည်လိမ့်မယ် .wad သို့မဟုတ် .pk3 ဖိုင်များ အပေါ်အခြေခံပြီးကျွန်တော်တို့ရဲ့ဂိမ်း၏ Doom, Heretic နှင့် Hexen, ယခင်ကမည်သည့်လမ်းအတွက်ဒေါင်းလုပ်လုပ်ခဲ့သို့မဟုတ်ရရှိသော။\nမသန်စွမ်း ပိုမိုသိရှိလိုပါက အပေါ် "Doomsday Engine" မင်းဆီကိုလည်ပတ်နိုင်တယ် တရားဝင်ဝက်ဘ်ဆိုက် GitHub.\nသင့်ရဲ့အဆိုအရ တရားဝင်ဝက်ဘ်ဆိုက်, "Chocolate Doom" ၎င်းကိုအတိုချုပ်ဖော်ပြထားသည်။\n"Doom ဆိပ်ကမ်းကို ၉၀ ပြည့်လွန်နှစ်များကတည်းကဖွင့်ပြခဲ့သည့်အတိုင်း Doom အတွေ့အကြုံကိုသစ္စာရှိစွာပြန်ထုတ်ပေးသည်။ "\nမင်းအတွက် ဒေါင်းလုပ်တပ်ဆင်ခြင်းနှင့်အသုံးပြုခြင်း သင်သည်သင်၏ download လုပ်နိုင်ပါတယ် .tar.gz format ဖြင့်ရင်းမြစ်ဖိုင် မှ download အပိုင်း။ သို့သော်ကျွန်ုပ်တို့အမှု၌သင့်အကြံပြုထားသည့်အတိုင်း terminal (console) မှတစ်ဆင့်ကျွန်ုပ်တို့ install လုပ်ပြီးဖြစ်သည် GNU / Linux ပေါ်တွင်တပ်ဆင်ခြင်းအခန်း.\nကျွန်တော်တို့ရဲ့ပုံမှန်အတိုင်းကတည်းက Linux ကို Respin လုပ်ပါ ကိုခေါ် အံ့ဖွယ်အမှုများ GNU / Linuxအပေါ်အခြေခံပြီးသော MX Linux ကို 19 (Debian 10), ငါတို့ကျွန်တော်တို့ရဲ့အောက်ပါတည်ဆောက်ခဲ့တာဖြစ်ပါတယ် «Snapshot MX Linux လမ်းညွှန်» ၎င်းကို၎င်း၏ repositories တွင်ပါဝင်သည်။\nထည့်သွင်းပြီးသည်နှင့်၎င်းကိုကျွန်ုပ်တို့လက်ခံထားသည့်နေရာကိုညွှန်ပြ terminal မှသာ run သင့်သည် .wad ဖိုင်များ အပေါ်အခြေခံပြီးကျွန်တော်တို့ရဲ့ဂိမ်း၏ Doom, Heretic နှင့် Hexen, ယခင်ကမည်သည့်လမ်းအတွက်ဒေါင်းလုပ်လုပ်ခဲ့သို့မဟုတ်ရရှိသော။\nမသန်စွမ်း ပိုမိုသိရှိလိုပါက အပေါ် "Chocolate Doom" မင်းဆီကိုလည်ပတ်နိုင်တယ် တရားဝင်ဝက်ဘ်ဆိုက် GitHub.\nအချုပ်အားဖြင့်ဆိုရသော်ယနေ့ခေတ်အထိများစွာသောအရာများစွာကိုယနေ့ကျွန်ုပ်တို့အတည်ပြုနိုင်သည် လွမ်းဆွတ်ခြင်းနှင့်ပျော်စရာ« Old School »အမျိုးအစားဂိမ်းများကဲ့သို့ "Doom, Heretic နှင့် Hexen", များစွာသောအခြားသူများအကြား, မရရှိနိုင်ပါနှင့်ကစားနိုင်ပါတယ် Windows ကို, ဒါပေမယ့်လည်းလက်ရှိအပေါ် အခမဲ့နှင့်ပွင့်လင်း operating system များကဲ့သို့ GNU / Linux များ။ နှင့်ကဲ့သို့ repositories ကိုအတွက်ရရှိနိုင်ပြည်တွင်းရေးအစီအစဉ်များသို့မဟုတ် packages များနှင့်မသာ "Chocolate Doom"အဖြစ်ပြင်ပအဖြစ် "Doomsday Engine".\nဆောင်းပါး၏လမ်းကြောင်းအပြည့်အစုံ - Linux မှ » applications များ » Heretic and Hexen: GNU / Linux ပေါ်ရှိ "Old School" ဂိမ်းများကိုမည်သို့ကစားရမည်နည်း။\nဂီတ - အသစ်ပြန်လည်နှင့် GNU / Linux အတွက်အခြားရွေးချယ်စရာဂီတဖွင့်စက်


MR MRT: Patipattipanna-vipassanabhavana - ပဋိပတ္တိပညာ-ဝိပဿနာဘာဝနာ\nPatipattipanna-vipassanabhavana - ပဋိပတ္တိပညာ-ဝိပဿနာဘာဝနာ\n၂၀ဝ၄-ခုနှစ်၊ ဒီဇင်ဘာ ၉-ရက်မှ ၁၁-ရက်အထိ\nရန်ကုန်မြို့၊ ကမ္ဘာအေးကုန်းမြေ၊ မဟာဆဋ္ဌပါသာဏလိုဏ်ဂူတော်ကြီးအတွင်း ကျင်းပသော ကမ္ဘာ့ဗုဒ္ဓဘာသာထိပ်သီးညီလာခံ-၌\nဝိပဿနာဆရာကြီး ဦးဂိုအင်ဂါ ပြောကြားသည့်မိန့်ခွန်း (တတိယပိုင်း) ဘာသာပြန်\nသံဃာတော် အရှင်မြတ်များနဲ့ ဓမ္မမိတ်ဆွေ ပေါင်းတို့ ... ...။ ဒီဟောပြောချက်မှာ ဗုဒ္ဓတရားတော်ရဲ့ အရေးပါဆုံး အချက်ဖြစ်တဲ့ လက်တွေ့အသိ “ပညာ”ကို ဆွေးနွေးပါ့မယ်။\nဗုဒ္ဓတရားတော်ဟာ လက်တွေ့ ကျင့်သုံးတဲ့အခါမှသာ အကျိုးရှိပါတယ်။ ဘုရားရှင်က ဣသိပတန မိဂဒါဝုန်မှာ သူရဲ့ နောက်လိုက် ပဉ္စဝဂ္ဂီတို့ကို တရားဦး ဟောတော်မူခဲ့ပါတယ်။ “တိပရိဝဋ္ဋံ ဒွါဒသာကာရံ” ဆိုတဲ့အတိုင်း သစ္စာလေးပါးကို နည်းသုံးမျိုးစီနဲ့ တွေ့ကြုံရတဲ့အခါ သစ္စာလေးပါးဟာ တကယ့် အရိယသစ္စာ ဖြစ်တယ်လို့ မိန့်တော်မူခဲ့ပါတယ်။\nဗုဒ္ဓအလိုတော်အရ ဒုက္ခဆိုတာ ဘာလဲ။ “ယံကိဉ္စိ ဝေဒယိတံ တံ ဒုက္ခသ္မိ”န္တိတဲ့။ ပင်မအခြေခံ ခန္ဓာမှာ ဖြစ်ပေါ်နေတဲ့ တွေ့ကြုံရသမျှဟာ ဒုက္ခပါပဲ။ ရုပ်နာမ်နယ်ပယ် တစ်ခုလုံးကို ကျော်လွန်ပြီ၊ ဖြစ်ပေါ်လာတာ ပျက်သုဉ်းသွားတာ မရှိတဲ့ သေဆုံးရတာ မွေးဖွားရတာလည်း မရှိတဲ့ ရုပ်နာမ်နယ်ရဲ့ ဟိုတစ်ဘက်က နိဗ္ဗာန်ကို မျက်မှေက်ပြုပြီ ဆိုရင်တော့ ဒုက္ခသစ္စာနယ် အပြည့်အစုံကို နားလည်ပြီလို့ ဆိုနိုင်ပါတယ်။ ဘာကြောင့်လဲဆိုတော့ ဒုက္ခနယ်ကို ကျော်လွန်ပြီး ဖြစ်လို့ပါပဲ။\nတစ်ဦးတစ်ယောက်ရဲ့ ကိုယ်ပိုင်အတွေ့အကြုံဟာ အလွန် ရေးကြီးပါတယ်။ ကိတ်မုန့်ဟာ ချိုတယ်လို့ တစ်ဦးတစ်ယောက်က ပြောနိုင်ပါတယ်။ အဲဒီလို ပြောရုံနဲ့ တစ်ခြားတစ်ယောက်က လက်ခံနိုင်ပါတယ်။ “ကိတ်မုန့် ထဲမှာ သကြားပါတဲ့အတွက် ချိုတာပါ”လို့ တစ်ဆင့်တက် စဉ်းစားနိုင်ပါတယ်။ ဒါပေမယ့် တကယ် ပါးစပ်ထဲ ထည့်စားတဲ့အခါမှပဲ ကိတ်မုန့်အရသာကို သိနိုင်ပါတယ်။ ပူတင်းရဲ့ အရသာဟာ ပူတင်းကို စားသုံးမှုမှာ တည်ပါတယ်။\nသစ္စာလေးပါးနဲ့ ပတ်သက်လို့လည်း ဒီအတိုင်းပါပဲ။ နေရာတိုင်းမှာ ဒုက္ခရှိတယ်ဆိုတာ လက်ခံနိုင်ပါတယ်။ ဆင်းရဲချမ်းသာ၊ ပညာတတ်မတတ်၊ ကျားမ မရွေး အားလုံးဟာ ဒုက္ခကို တွေ့ကြုံကြရပါတယ်။ ဇရာ၊ ဗျာဓိ၊ မရဏ၊ သောက၊ ပရိဒေဝ ... ... ... နှစ်သက်မြတ်နိုးသူနဲ့ ကွဲကွာ၊ မနှစ်မျို့သူနဲ့ ဆုံးဆည်း၊ မျှော်လင့်တာတွေဖြစ်မလာ၊ မမျှော်လင့်တာတွေနဲ့ကြုံရ။ အချုပ်အားဖြင့် ခန္ဓာငါးပါးအပေါ် တွယ်တာမှု။ ဒါတွေဟာ ဒုက္ခပါပဲ။\nဗုဒ္ဓ ဟောတော်မူခဲ့ပါတယ် “ဒုက္ခံ အရိယသစ္စံ ပရိညေယျံ ... ... ဒုက္ခံ အရိယသစ္စံ ပရိညေယျံ”တဲ့။ ဒုက္ခကုန်ရာ အဆုံးစွန်အထိ၊ ဒုက္ခနယ် တစ်ခုလုံးကို ဖော်ထုတ်ရပါမယ်။ ရုပ်နာမ်နယ် တစ်ခုလုံး ခြုံကြည့်ရပါမယ်။\nအစပိုင်းမှာတော့ ကျိုးကြောင်းဆင်ခြင်မှုကို အခြေခံတဲ့ စိန္တာမယ အဆင့်ထိပဲ နားလည်ပါလိမ့်မယ်။ ဝိပဿနာသင်တန်း ရောက်လာကြတဲ့အခါ အစပိုင်းမှာတော့ နာကျင်မှု၊ စိတ်ဖိစီးမှု၊ လေးလံမှု၊ ပူလောင်မှု၊ ယားယံမှု-ဆိုတဲ့ မသက်သာမှု ဒုက္ခဝေဒနာ များစွာကို ခံစားကြရပါတယ်။ နှစ်သက်စရာပဲ ဖြစ်ဖြစ်၊ မနှစ်သက် စရာပဲ ဖြစ်ဖြစ် အာရုံခံစားမှု မှန်သမျှဟာ အနှေးနဲ့အမြန် ကွယ်ပျောက်သွားကြတယ်ဆိုတာ ဒီအဆင့်မှာ ကိုယ်တိုင် နားလည်ကြပါတယ်။ ဖြစ်ပေါ်လာမှု (ဥဒယ)နဲ့ ပျက်သုဉ်းသွားမှု (ဝယ)တို့ကို တွေ့ကြုံကြရ ပါတယ်။\nရက်နည်းနည်းရလာတော့ သင်တန်းသား တော်တော်များများဟာ ခန္ဓာကိုယ် အစိုင်ခဲတစ်ခုလုံး ပျော်ဝင်ကျေပျောက်သွားတဲ့ အဆင့်ကို ရောက်ကြပါတယ်။ ရုပ်နာမ်နယ်အတွင်းမှာ ရှိသမျှ အရာအားလုံးဟာ အဆက်မပြတ် တုန်ခါလှုပ်ရွေ့နေမှုမျှသာ ဖြစ်တယ်ဆိုတာကို ကြုံတွေ့ရပါတယ်။ ခိုက်အတန့်အတွင်း ပေါ်လိုက်ပျောက်လိုက် ပေါ်လိုက်ပျောက်လိုက် ဖြစ်နေတဲ့ တုန်ခါမှု အဖွဲ့အစည်းသာ ဖြစ်တယ်လို့ ကြုံတွေ့ရပါတယ်။ ဒါကို သတိပဋ္ဌာနသုတ်မှာ “သမုဒယဝယဓမ္မာနုပဿီ ဝိဟရတိ”လို့ ဟောတော်မူပါတယ်။\nအရာရာဟာ အနိစ္စသာ ဖြစ်ပါတယ်။ အခိုက်အတန့်သာ တည်ပါတယ်။ ခိုင်မာမှု မရှိပါဘူး။ ဒုက္ခ ဝေဒနာကို “ဒုက္ခ”လို့လက်ခံရတာ လွယ်ပါတယ်။ မသက်သာမှု ဖြစ်တဲ့အတွက် ဒုက္ခလို့ လက်ခံနိုင်ပါတယ်။\nအားထုတ်တဲ့ ယောဂီဟာ ဉာဏ်နည်းမယ်ဆိုရင်တော့ လုံးလုံးလျားလျား ပျက်သုဉ်းမှုကို မြင်နိုင်တဲ့ ဘင်္ဂဉာဏ် အတွေ့အကြုံ အပေါ်မှာ သာယာပြီး စိတ်ကို မထိန်းကွပ်နိုင်တော့ပါဘူး။ ဉာဏ်ရှိတဲ့ ယောဂီကတော့ ဘင်္ဂဉာဏ်အဆင့်ရဲ့ အနိစ္စသဘောကို နားလည်ပြီး သင်္ခါရုပေက္ခာဉာဏ် ရောက်အောင် ဆက်လက် အားထုတ်ပါတယ်။ အပျက်မြင်မှုမှာ တွယ်တာသာယာ နေခြင်းဟာ အလွန် အန္တရာယ်ကြီးတဲ့အတွက် ဘင်္ဂဉာဏ်အဆင့်ဟာ ကြောက်စရာကောင်းသေးတယ်၊ အန္တရာယ်ရှိသေးတယ်လို့ သူ နားလည်ပါတယ်။ အတွေ့အကြုံဟာ သာယာစရာကောင်းလေ တွယ်တာမှု ကြီးလာလေပါပဲ။ ဒါကြောင့် သာယာဖွယ် အတွေ့အကြုံ ပျောက်ပျက်သွားတဲ့အခါမှာ အကြီးအကျယ် စိတ်ဆင်းရဲရတော့တာပါပဲ။ ဥပ္ပဇ္ဇိတွာ နိရုဇ္ဈန္တိ၊ ဥပ္ပဇ္ဇိတွာ နိရုဇ္ဈန္တိ-တဲ့။\nအနိစ္စ၊ ဒုက္ခ၊ အနတ္တသဘောကို လက်တွေ့အဆင့်မှာ နားလည်ပြီး ဥပေက္ခာရှုနိုင်တဲ့ အတွက်ကြောင့် နက်နက်ရှိုင်းရှိုင်း အမြစ်တွယ်နေတဲ့ သင်္ခါရတွေဟာ ပေါ်လွင်ထင်ရှားလာပြီး သုတ်သင်ပယ်သတ်ခြင်း ခံလိုက်ရပါတယ်။ ပေါ်လာတဲ့ သင်္ခါရ အဟောင်းတွေကို တုံ့ပြန်ပြီး သင်္ခါရအသစ်ကိုလည်း မဖန်တီး တော့ပါဘူး။ “ငါ” “ငါ့ဥစ္စာ”လို့ သတ်မှတ်ထားတဲ့ အရာဟာ ဘာမှ အနှစ်သာရ မရှိပါလားလို့ ရှင်းရှင်းလင်းလင်း သိမြင်လာပါတယ်။ “ငါ” “ငါ့ဥစ္စာ”ဆိုတဲ့ သတ်မှတ်မှုဟာ လှည့်စားမှုမျှသာ ဖြစ်ပါတယ်။ သုညာမိဒံ အတ္တေန ဝါ အတ္တနိယေန ဝါ-တဲ့။ အဲဒီနောက်မှာတော့ လုံးဝ ဝိသုဒ္ဓိ ဖြစ်သွားပါတယ်။ သောတာပန်ကနေ ရဟန္တာအထိ လွတ်မြောက်မှု အဆင့်လေးခုဖြစ်တဲ့ မဂ်ဖိုလ်ကို ဆိုက်ရောက် သွားပါတယ်။\nအပျက်မြင်တဲ့ ဘင်္ဂဉာဏ်ကိုရမှ ဒုက္ခကို နယ်ကုန်ဖော်ထုတ်နိုင်ပြီလို့ ဆိုနိုင်ပါတယ်။ ဒုက္ခံ အရိယသစ္စံ ပရိညာတံ-တဲ့။ အလားတူပါပဲ။ ဒုတိယအရိယသစ္စာကိုလည်း ဗုဒ္ဓက “ဒုက္ခသမုဒယံ အရိယသစ္စံ ပဟာတဗ္ဗံ၊ ဒုက္ခသမုဒယံ အရိယသစ္စံ ပဟီနံ”လို့ ဟောတော်မူခဲ့ပါတယ်။ “ဤကား ဒုက္ခ၏ ကြောင်းရင်းတည်း။ အကြောင်းရင်းကို ပယ်သတ်အပ်၏။ အကြောင်းရင်းကို ပယ်သတ်ပြီးပြီ။ ဤသို့ ဒုတိယအရိယသစ္စာကို အခြင်းရာသုံးပါးဖြင့် နားလည်၏”တဲ့။\nနောက်ပြီး တတိယအရိယသစ္စာကိုလည်း ဗုဒ္ဓက “ဒုက္ခနိရောဓံ အရိယသစ္စံ၊ ဒုက္ခနိရောဓံ အရိယသစ္စံ သစ္ဆိကာတဗ္ဗံ၊ ဒုက္ခနိရောဓံ အရိယသစ္စံ သစ္ဆိကတံ”လို့ ဟောတော်မူခဲ့ပါတယ်။ “ဤကား ဒုက္ခချုပ်ရာ အမှန်တရားတည်း။ ဒုက္ခချုပ်ရာတရားကို မျက်မှောက်ပြုရမည်။ ဒုက္ခချုပ်ရာတရားကို မျက်မှောက်ပြုပြီးပြီ။ ဤသို့ တတိယအရိယသစ္စာကို အခြင်းရာသုံးပါးဖြင့် နားလည်၏”တဲ့။\nနောက်ဆုံး ဗုဒ္ဓက သူ့အတွေ့အကြုံဖြစ်တဲ့ စတုတ္ထအရိယသစ္စာကို “ဒုက္ခနိရောဓဂါမိနီပဋိပဒါအရိယသစ္စံ၊ ဒုက္ခနိရောဓဂါမိနီပဋိပဒါအရိယသစ္စံ ဘာဝေတဗ္ဗံ၊ ဒုက္ခနိရောဓဂါမိနီပဋိပဒါအရိယသစ္စံ ဘာဝိတံ”လို့ ဟောတော် မူခဲ့ပါတယ်။ “ဤကား ဒုက္ခချုပ်ရာကြောင်း အမှန်တရားတည်း။ ဒုက္ခချုပ်ကြောင်းတရားကို ပွားများကျင့်သုံးရမည်။ ဒုက္ခချုပ်ကြောင်းတရားကို ပွားများကျင့်သုံးပြီးပြီ။ ဤသို့ စတုတ္ထအရိယသစ္စာကို အခြင်းရာသုံးပါးဖြင့် နားလည်၏”-တဲ့။\nဝိပဿနာဘာဝနာမှာ အကြမ်းစား “ဩဠာရိက”ကနေ အနုစား “သုခုမ”ရောက်အောင် သွားရပါတယ်။ ဗုဒ္ဓတရားတော်ဟာ အကြမ်းစား “ဩဠာရိက”ကနေ အနုစား “သုခုမ”ရောက်အောင် ပို့ပေးပါတယ်။ ပိုပြီး သိမ်မွေ့တဲ့အဆင့်၊ ရုပ်နာမ်နယ် အလွန်မှာရှိတဲ့ အသိမ်မွေ့ဆုံး အဆင့်ထိ ပို့ပေးပါတယ်။ ရုပ်နာမ်တို့ရဲ့ အပေါ်ယံ အမှန်တရား၊ အကြမ်းစား အမှန်တရား၊ အစိုင်အခဲ အမှန်တရားဖြစ်တဲ့ ပညတ်နဲ့ စရပါတယ်။ အနိစ္စမြင်တဲ့ဉာဏ်ကို အခြေခံပြီး ရုပ်နာမ်အပေါ်တင်ထားတဲ့ ပညတ်ကို ကွဲကွဲပြားပြား နားလည်အောင် ပိုင်းခြားလေ့လာ ရှုမှတ်ရပါတယ်။ ရုပ်နာမ်တို့ရဲ့ ပရမတ္ထသဘာအထိ ရောက်ဖို့၊ နောက်ဆုံး ရုပ်နာမ်နယ် အလွန်မှာရှိတဲ့ နိဗ္ဗာန်ပရမတ်ကို မျက်မှောက်ပြုနိုင်ဖို့ ရုပ်နာမ်တို့ရဲ့ ပေါ်ယံမှန်ကန်မှု ပညတ်ကို ကျော်လွန် ရပါမယ်။\nဗုဒ္ဓတရားတော်မှာ ခံစားမှု ဝေဒနာဟာ အလွန်အရေးကြီးပါတယ်။ ဗုဒ္ဓဟာ ထူခြားဆန်းသစ်တဲ့ လေ့လာမှုတစ်ခု ပြုလုပ်တော်မူခဲ့ပါတယ်။ “ဝေဒနာသမောသရဏာ သဗ္ဗေ ဓမ္မာ”တဲ့။ “စိတ်မှာ ပေါ်လာ သမျှဟာ ရုပ်ခန္ဓာအပေါ် သိရှိခံစားတဲ့ ဝေဒနာနဲ့ တွဲလျက်သား ရှိနေပါတယ်”တဲ့။ စိတ်ထဲပေါ်လာတဲ့ အတွေးတစ်ခုတောင်မှ ရုပ်ခန္ဓာအပေါ် သိရှိခံစားတဲ့ ဝေဒနာနဲ့ တွဲနေပါတယ်။ ဒါကြောင့် ဝေဒနာနဲ့ အလုပ်လုပ်နေခြင်းဟာ စိတ်ရဲ့ အနက်ရှိုင်းဆုံး တစ်နေရာမှာ အလုပ်လုပ်နေခြင်း ဖြစ်ပါတယ်။\n“အာရုံခံစားမှုကို တုံ့ပြန်တဲ့အနေနဲ့ လောဘတဏှာ ဖြစ်ပွားစေကြတယ်”ဆိုတဲ့အချက်ဟာ ဗုဒ္ဓရဲ့ ကြီးကျယ်တဲ့ ဖော်ထုတ်တွေ့ရှိမှုကြီး ဖြစ်ပါတယ်။ ဗုဒ္ဓမတိုင်မီကရော၊ ဗုဒ္ဓခေတ်ကရော၊ ဗုဒ္ဓမရှိတော့တဲ့ နောက်မှာပါ ဘယ်ဆရာမှ ဒီအချက်ကို မသိခဲ့ကြပါဘူး။ ထိုထိုဆရာတွေဟာ မျက်စိနဲ့အဆင်း၊ နှာခေါင်းနဲ့အနံ့၊ နားနဲ့အသံ စသည်အားဖြင့် ပသာဒနဲ့အာရုံ ထိခိုက်မှု အပေါ်မှာ မပါဝင် မတုံ့ပြန်ဖို့ကိုသာ သွန်သင်ခဲ့ကြပါတယ်။\nတကယ်တော့ အာရုံတွေပေါ်မှာ တုံ့ပြန်နေကြတာ မဟုတ်တဲ့အကြောင်း ဗုဒ္ဓ မိန့်တော်မူခဲ့ပါတယ်။ (အာရုံနဲ့ ပသာဒကို ကိုယ်စာြးုပုပြီး) အတူတွဲချည်ထားတဲ့ နွားဖြူ-နွားနက် ဥပမာကို ပေးတော်မူခဲ့ပါတယ်။ နွားနက်ဟာ အနှောင်အဖွဲ့ မဟုတ်သလို နွားဖြူဟာလည်း အနှောင်အဖွဲ့ မဟုတ်ပါဘူး။ ချည်ကြိုးကသာ အနှောင်အဖွဲ့ ဖြစ်ပါတယ်-တဲ့။ တဏှာဆိုတဲ့ကြိုးဟာ အနှောင်အဖွဲ့ ဖြစ်တယ်-လို့ ဟောတော်မူခဲ့ပါတယ်။\n(ပဋိစ္စသမုပ္ပါဒ်မှာ) ဝေဒနာပစ္စယာ တဏှာ၊ ဝေဒနာကို တုံ့ပြန်တဲ့အနေနဲ့ (လောဘ သို့မဟုတ် ဒေါသ) တဏှာကို ဖြစ်စေတယ်-လို့ ဟောတော်မူခဲ့ပါတယ်။ ဒီရှာဖွေတွေ့ရှိမှုကြောင့် ဘုရားဖြစ်လာခဲ့တာပါ။ ဗုဒ္ဓဟာ ပဋိစ္စသမုပ္ပါဒ် နားလည်မှုနဲ့ ဓမ္မအပေါ်နားလည်မှုကို ထပ်တူပြုတော်မူခဲ့ပါတယ်။ ဒုက္ခသံသရာကို လွှမ်းမိုတာဟာ သဘာဝတရား ဖြစ်ပါတယ်။ ဒုက္ခသံသရာက လွတ်မြောက်မယ့် လမ်းဟာလည်း သဘာဝတရားပဲ ဖြစ်ပါတယ်။\n“ယော ပဋိစ္စသမုပ္ပါဒံ ပဿတိ၊ သော ဓမ္မံ ပဿတိ။\nယော ဓမ္မံ ပဿတိ၊ သော ပဋိစ္စသမုပ္ပါဒံ ပဿတိ”လို့ ဟောတော်မူခဲ့ပါတယ်။\n“ပဋိစ္စသမုပ္ပါဒ်မြင်ရင် ဓမ္မကိုမြင်ပါတယ်။ ဓမ္မကိုမြင်ရင် ပဋိစ္စသမုပ္ပါဒ် မြင်ပါတယ်”တဲ့။ တစ်ခြား ဆရာတွေက “လောဘ၊ ဒေါသ မဖြစ်စေရဘူး”လို့ ဟောကြပါတယ်။ ဗုဒ္ဓကတော့ “လောဘ၊ ဒေါသတို့ဟာ မောဟရှိသမျှ ရှိနေမယ်”လို့ ရှင်းပြတော်မူပါတယ်။\nမောဟဆိုတာ ဘာလဲ။ မောဟဆိုတာ မသိမှု ဖြစ်ပါတယ်။ မောဟဆိုတာ အဝိဇ္ဇာ ဖြစ်ပါတယ်။ ခန္ဓာထဲမှာ ဘာဖြစ်နေတယ်လို့ မသိပါဘူး။ ဒုက္ခရဲ့ သဘောမှန်ကို မသိပါဘူး။ လောဘ၊ ဒေါသတို့ရဲ့ အကြောင်းရင်းကို မသိပါဘူး။\nပဋိစ္စသမုပ္ပါဒ်မှာ အရေးပါတဲ့ အဆက်အစပ် သုံးခု ရှိပါတယ်။ ပထမ ဆက်စပ်မှုက အဝိဇ္ဇာပစ္စယာ တဏှာ။ အတိတ်တုန်းက အဝိဇ္ဇာကြောင့် လက်ရှိဘဝဖြစ်တဲ့ နာမ်-ရုပ်ဆီ ဦးတည်ပြီး သင်္ခါရကို ဖန်တီးခဲ့ပါတယ်။ အာရုံခံစားမှု ဝေဒနာရဲ့ သဘောမှန်ကို မသိတဲ့ အဝိဇ္ဇာ ရှိနေရင် တဏှာပွားဦးမှာပါ။ ဝေဒနာပစ္စယာ တဏှာ-တဲ့။ ဒီတဏှာက အနာဂတ်မှာဖြစ်မယ့် ဥပါဒါန် (တပ်စွဲမှု)နဲ့ ဘဝ (မွေးဖွားမှု)ဆီ ဦးတည်ပေးပါတယ်။\nဝေဒနာကို တုံ့ပြန်တဲ့အခါ (ခဏမစဲ အမြဲမတည်မှုကို သိတဲ့ဉာဏ်) အနိစ္စ-ဝိဇ္ဇာ ပွားမိတယ်ဆိုရင် အဝိဇ္ဇာ မဖြစ်တော့ပါဘူး။ ပစ္စုပ္ပန် အခိုက်တန့်မှာ ပဋိစ္စသမုပ္ပါဒ်ကွင်းဆက် ပြတ်ပါတယ်။ ဒါ့ကြောင့် တဏှာ ဖြစ်ပွားရာ နေရာဖြစ်တဲ့ ဝေဒနာ အပေါ်မှာ လုပ်ငန်းခွင်တင်ပြီး ပြဿနာရင်းမြစ်ကို ဖြေရှင်းခြင်းအားဖြင့် မွေးသေသံသရာက လွတ်မြောက်ပါတယ်။\nဝေဒနာရဲ့ သဘောကို နားမလည်သေးသမျှ ပြင်ပရုပ်ဝတ္ထုတွေကြောင့် လောဘနဲ့ ဒေါသ ဖြစ်ရတယ်လို့ ထင်နေဦးမှာပါ။ “ဒါဟာ နှစ်သက်ဖွယ်ဖြစ်တယ်”၊ ဒါမှမဟုတ် “ဒါဟာ မနှစ်သက်ဖွယ် ဖြစ်တယ်”လို့ ထင်မှတ်ပါတယ်။ အပေါ်ယံလွှာမှာ တင်နေပါတယ်။ နွားနက်ကို နွားဖြူရဲ့ အနှောင်အဖွဲ့လို့ ထင်တယ်။ ဒါမှမဟုတ် နွားဖြူကို နွားနက်ရဲ့ အနှောင်အဖွဲ့လို့ ထင်ပါတယ်။ တကယ်တော့ ဝေဒနာအပေါ်မှာ တုံ့ပြန်တဲ့ လောဘနဲ့ ဒေါသဟာ အနှောင်အဖွဲ့ ဖြစ်ပါတယ်။ ဥပမာ အရက်စွဲသူက သူဟာ အရက်ကို စွဲလမ်းနေတာလို့ ထင်ပါတယ်။ အမှန်က အရက်သောက်တဲ့ အခါမှာ ခံစားရတဲ့ အာရုံခံစားမှုကို သူစွဲနေတာပါ။\nအနိစ္စသဘော နားလည်းမှုကို ဖွံ့ဖြိုးစေခြင်းအားဖြင့် ဝေဒနာအပေါ် တုံ့ပြန်တဲ့ နေရာမှာ ပညာကို ဖြစ်စေပါတယ်။ ဒီလိုပုံစံနဲ့ ဝေဒနာအပေါ်မှာ သုံးသပ်တဲ့အခါ အဝိဇ္ဇာကနေ စတင်လွတ်မြောက်ပါတယ်။ သဘာဝဥပဒေသ၊ ဓမ္မနိယမတာ ဆိုတဲ့ သဘာဝဖြစ်စဉ်ရဲ့ နောက်ကွယ်က ဥပဒေသကို နားလည်ပါတယ်။\nအာရုံကို ခံစားတဲ့ ဝေဒနာဟာ ဦးတည်ချက်မတူတဲ့ လမ်းကြောင်းနှစ်ခုရဲ့ အဓိကဆုံမှတ် ဖြစ်ပါတယ်။ သာယာဖွယ်၊ မသာယာဖွယ်ဖြစ်တဲ့ အာရုံခံစားမှုတွေ အပေါ်မှာ ပညာမပါဘဲ တုံ့ပြန်နေမယ် ဆိုရင် တပ်မက်မှု (လောဘ)၊ မကျေနပ်မှု (ဒေါသ)ဆိုတဲ့ သင်္ခါရတွေကို ဖန်တီးပြီး ဒုက္ခကို ဆပွား တိုးစေပါတယ်။ သာယာဖွယ်၊ မသာယာဖွယ် အာရုံခံစားမှုတွေ ရှိနေပေမယ့် ဥပေက္ခာ ထူထောင်ဖို့ လေ့လာတယ်ဆိုရင် အနက်ရှိုင်းဆုံး အဆင့်မှာရှိနေတဲ့၊ အသားကျနေတဲ့ အလေ့အကျင့်ကို ပြောင်းလဲဖို့ စတင်လိုက်ခြင်း ပါပဲ။\nအာရုံခံစားမှုတွေဟာ အရင်းအမြစ် ဖြစ်ပါတယ်။ အမြစ်ကို မျက်ကွယ်ပြုနေသမျှ ကာလပတ်လုံး အကိုင်းအခက်ကို ဖြတ်တောက်ရင်တောင်မှ အဆိပ်ပင်က ပြန်ပေါက်လာဦးမှာပါပဲ။\n“ယထာပိ မူလေ အနုပဒ္ဒဝေ ဒဠှေ၊ ဆိန္နောပိ ရုက္ခော ပုနရေ၀ ရူဟတိ။\nဧ၀မ္ပိ တဏှာနုသယေ အနူဟတေ၊ နိဗ္ဗတ္တတီ ဒုက္ခမိဒံ ပုနပ္ပုနံ။”လို့ ဗုဒ္ဓ ဟောတော်မူခဲ့ပါတယ်။\n“အမြစ်ခိုင်မာသည့် သစ်ပင်သည် အကိုင်းကို ဖြစ်လိုက်သော်မှလည်း ပြန်လည် ပေါက်ရောက်နိုင်၏။ ထို့အတူ အနုသယလောဘအမြစ်ကို မနှုတ်ရသေးသမျှ ဒုက္ခအပင် ပြန်၍ပြန်၍ ပေါက်ရောက်နေမည်”တဲ့။\nဒါကြောင့် ကိလေသာကနေ လုံးဝ လွတ်မြောက်နိုင်ရေးအတွက် စိတ်ရဲ့ အရင်းအကျဆုံး နေရာမှာ လုပ်ငန်းခွင် တင်ရမယ်ဆိုတဲ့ အချက်ကို မဟာ့မဟာ သိပ္ပံပညာရှင်ကြီး ဗုဒ္ဓက ဖော်ထုတ်တော်မူခဲ့ပါတယ်။ တဏှာနုသယ အမြစ်အရင်းကို နုတ်နုတ်ခုတ်စင်း ပစ်ရမှာ ဖြစ်ပါတယ်။\nဗုဒ္ဓတရားတော်ကို နားလည်ရေး၊ လက်တွေ့သဘောမှာ ဝေဒနာအရေးပါတဲ့ ဗုဒ္ဓတရားတော်ကို နားလည်ရေးဆီ ဦးတည်တဲ့ ကျွန်တော့်ကိုယ်တွေ့ ခရီးဟာ ဒီ ဓမ္မနိုင်ငံတော် မြန်မာမှာ စတင်ခဲ့ပါတယ်။ “စိတ်ဓာတ်ကို သုတ်သင်ခြင်းဟာ ဘာသာတရား အားလုံးရဲ့ တူမျှတဲ့ အခြေခံမူကြီး ဖြစ်တယ်”လို့ ကျွန်တော့်ဆရာကြီး ဦးဘခင် မကြာခဏ ပြောခဲ့ပါတယ်။\nကိလေသာကို အမြစ်ပြတ်ပယ်ရှင်းပြီး စိတ်ကိုစယ်ကြယ်အောင် သုတ်သင်ရမယ်ဆိုတဲ့ ဒီရည်ရွယ်ချက်ဟာ ဗုဒ္ဓတရားတော်နဲ့ မထိတွေ့ခင်ကလည်း ကျွန်တော်မှာ ရှိခဲ့ပါတယ်။ ဒါပေမယ့် ဝေဒနာကို ရှုမှတ်ဖို့ အပြောခံရတော့ “ဒါဟာ ငါ့အတွက် ဘာအထောက်အပံ့ ပေးသလဲ”ဆိုတဲ့ သံသယအတွေးတွေ ဖြစ်ခဲ့ပါတယ်။ အမှန်တရားကို ကိုယ်တွေ့သိအောင် ဆရာကြီးက ကျွန်တော့်ကို သင်ပေးခဲ့ပါတယ်။ ခန္ဓာကိုယ်မှာ ကျရောက်တဲ့ အာရုံခံစားမှုကနေ ရလာတဲ့ အမှန်တရား အတွေ့အကြုံဟာ လက်တွေ့ အကျိုးပေးခဲ့ပါတယ်။ ကျွန်တော့်ကို ယုံကြည်မှု တိုးပွားစေခဲ့ပါတယ်။\nစစ်မှန်တဲ့ အထောက်အကူပစ္စည်း၊ ခန္ဓာကိုယ်မှာ ကျရောက်တဲ့ အာရုံခံစားမှုဟာ ကျွန်တော့်ကို ယုံကြည်မှုတွေ ပေးခဲ့ပါတယ်။ စိတ်ဓာတ်ကို အပြီးအပြတ် သုတ်သင်ခြင်းဆိုတဲ့ တန်ဖိုးကြီးတဲ့ ပန်းတိုင်ကို ကျွန်တော် ရောက်နိုင်တယ်လို့ ယုံကြည်စေခဲ့ပါတယ်။\nဝေဒနာကို တုံ့ပြန်ပြီး တဏှာ ဖြစ်ပေါ်လာပါတယ်။ ဗုဒ္ဓသာဝက မဟုတ်တဲ့သူတွေ အပါအဝင် တဏှာကို ဒုက္ခရင်းမြစ်အဖြစ် လက်ခံတဲ့သူတွေ အများကြီး ရှိပါတယ်။ ဒါပေမယ့် အရေးကြီးတဲ့ ကွင်းဆက်တစ်ခု လိုနေပါတယ်။ ဝေဒနာနဲ့ တဏှာအကြား ဘယ်လိုဆက်စပ်မှု ရှိတယ်ဆိုတာ သူတို့ထဲက ဘယ်သူမှ မဆွေးနွေး ကြပါဘူး။\nတဏှာဆိုတာ တပ်မက်မှု ဖြစ်ပါတယ်။ နှစ်သက်ဖွယ်ကို ရယူလိုမှု၊ ဆပွားလိုမှု ဒါမှမဟုတ် တည်မြဲစေလိုမှုနဲ့ မနှစ်သက်ဖွယ်ကို သုတ်သင်လိုမှု ဒါမှမဟုတ် ဖယ်ရှားလိုမှု ဖြစ်ပါတယ်။ ဒါ့ကြောင့် တဏှာဆိုတာ ကျေနပ်မှု မကျေနပ်မှု နှစ်မျိုးလုံးကို ဆိုလိုပါတယ်။ တဏှာရဲ့ အကြောင်းရင်း အစစ်ဟာ ဝေဒနာမှာ တည်တယ်လို့ ဗုဒ္ဓ ရှင်းပြတော်မူခဲ့ပါတယ်။ ဒီ ရှာဖွေဖော်ထုတ်မှု တစ်ခုနဲ့ပဲ ဗုဒ္ဓဟာ ကျွန်တော်တို့ အဇ္ဈတ္တမှာရှိတဲ့ လွတ်မြောက်မှု တံခါးကို ဖွင့်လှစ်ဖို့ သော့ပေးတော်မူခဲ့ပါတယ်။\nဝေဒနာကို တုံ့ပြန်တဲ့ အနေနဲ့ တဏှာဖြစ်တယ်ဆိုတော့ တဏှာအမြစ်ရင်းထိ ရောက်ဖို့၊ တဏှာ ပယ်သတ်ဖို့ အားထုတ်တိုင်း ဝေဒနာကို နားလည်မှု၊ ဝေဒနာနဲ့ ပတ်သက်တဲ့ အတွေ့အကြုံ၊ ဝေဒနာကြောင့် လောဘနဲ့ဒေါသ ဘယ်လို ဖြစ်ပေါ်လာတယ်ဆိုတဲ့ အသိ၊ တဏှာပယ်သတ်ရာမှာ ဝေဒနာကို ဘယ်လို အသုံးပြုနိုင်တယ်လို့သိတဲ့ ပညာ ပါဝင်နေရမယ်-ဆိုတဲ့အချက်ဟာ ကျိုးကြောင်းဆီလျော်ပါတယ်။\n“သမာဟိတော သမ္ပဇာနော၊ သတော ဗုဒ္ဓသ သာဝကော။\nဝေဒနာ စ ပဇာနာတိ၊ ဝေဒနာနဉ္စ သမ္ဘ၀ံ။”\n“သမာဓိရှိ သတိကောင်းပြီး အနိစ္စသဘောကို တည်ငြိမ်တိကျစွာ သိမြင်နားလည်နိုင်တဲ့ ဗုဒ္ဓသာဝကဟာ ဝေဒနာကို သိပါတယ်။ ဝေဒနာတွေ ပေါ်လာတာကို သိပါတယ်။ ဝေဒနာတွေ ချုပ်သွားတာကို သိပါတယ်။ ဝေဒနာဆုံးအောင် ကျင့်နည်းကို သိပါတယ်”တဲ့။\n“ယတ္ထ စေတာ နိရုဇ္ဈန္တ၊ မဂ္ဂဉ္စ ခယဂါမိနံ။\nဝေဒနာနံ ခယာ ဘိက္ခု၊ နိစ္ဆာတော ပရိနိဗ္ဗုတော။”\n“(ဝေဒနာ ဖြစ်စဉ်အားလုံးကို ကြုံတွေ့ပြီးတဲ့) ဝေဒနာအဆုံးကို ရောက်ပြီးတဲ့၊ (ရုပ်နာမ်ရယ်လို့ မရှိတဲ့ အတွက် ဝေဒနာမရှိတော့တဲ့ အဆင့်ကို ကျော်လွန်ပြီးတဲ့) ယောဂီဟာ တဏှာက လွတ်မြောက်ပါတယ်။ လုံးဝ လွတ်မြောက်သွားပါတယ်”တဲ့။\nသုတ္တံတစ်ခုမှာ ဝေဒနာ အရေးပါပုံကို ဟောခဲ့တာက “ယံ ကိဉ္စိ ဒုက္ခံ သမ္ဘောတိ သဗ္ဗံ ဝေဒနာ ပစ္စယာတိ၊ အယမေကာ နုပဿနာ။ ဝေဒနာနံ တွေဝ အသေသ၀ိရာဂနိရောဓာ နတ္ထိ ဒုက္ခဿ သမ္ဘဝေါတိ၊ အယံ ဒုတိယာနုပဿနာ”တဲ့။\n“ပေါ်လာသမျှ ဒုက္ခတိုင်းမှာ ဝေဒနာဆိုတဲ့ အရင်းခံအကြောင်း ရှိပါတယ်။ ဒါဟာ ဝိပဿနာရဲ့ ပထမအဆင့် ဖြစ်ပါတယ်။ (ရုပ်နာမ်နယ်ကို ကျော်လွန်းပြီး ဖြစ်တဲ့အတွက်) ဝေဒနာ လုံးဝချုပ်ငြိမ်းသွားပြီမို့ ဒုက္ခဖြစ်ပေါ်မှု မရှိတော့ပါဘူး။ ဒါဟာ ဝိပဿနာရဲ့ ဒုတိယအဆင့် ဖြစ်ပါတယ်”တဲ့။\nဒါကြောင့် ဗုဒ္ဓက ရုပ်နာမ် (နာမရူပ)ကို စောင့်ကြည့်တဲ့ နည်းကို ကျင့်ခဲ့ပါတယ်။ ဟောလည်း ဟောခဲ့ပါတယ်။\n“ရူပ”ထဲမှာ “ကာယ” (ကိုယ်ခန္ဓာ)နဲ့ ကာယအပေါ်ခံစားတဲ့ “ဝေဒနာ”တို့ ပါဝင်ပါတယ်။ ဝေဒနာမရှိဘဲနဲ့ ရူပကို တွေ့ကြုံခံစားလို့ မရပါဘူး။ ဒါကြောင့် ကာယာနုပဿနာ၊ ဝေဒနာနုပဿနာ နှစ်ခုလုံးမှာ ဝေဒနာဟာ အရေးကြီးပါတယ်။ “နာမ”ထဲမှာ “စိတ္တ”(သိမှု)နဲ့ စိတ်နဲ့တွဲဖြစ်တဲ့ “ဓမ္မ”(စေတသိက်)တို့ ပါဝင်ပါတယ်။ ဝေဒနာဟာလည်း (စိတ်နဲ့ယှဉ်တဲ့) စေတသိက် ဖြစ်ပါတယ်။ သတိပဋ္ဌာနသုတ်မှာ လာတဲ့၊ စိတ်နဲ့ပတ်သက်တဲ့ အတွေ့ အကြုံဟာ စိတ်မှာ ဖြစ်ပေါ်တဲ့ တရားတွေ မရှိဘဲနဲ့ မရနိုင်ပါဘူး။\n“သရာဂံ ဝါ စိတ္တံ “သရာဂံ စိတ္တ”န္တိ ပဇာနာတိ။ ဝီတရာဂံ ဝါ စိတ္တံ “ဝီတရာဂံ စိတ္တ”န္တိ ပဇာနာတိ-တဲ့။ “ရာဂစိတ်ဖြစ်ရင် ရာဂစိတ်ဖြစ်တယ်လို့ ကောင်းကောင်းသိတယ်။ ရာဂကင်းတဲ့စိတ်ဖြစ်ရင် ရာဂကင်းတဲ့ စိတ် ဖြစ်တယ်လို့ ကောင်းကောင်းသိတယ်” စသည်ပေါ့။\nစိတ်နဲ့ စေတသိက်တွေဟာ အတူဖြစ်ပြီး အတူချုပ်ကြပါတယ်။ စေတသိက်တွေ ဖြစ်ပေါ်တိုင်း ဝေဒနာနဲ့ ယှဉ်တွဲပြီး ဖြစ်ပေါ်ပါတယ်။ “ဝေဒနာသမောသရဏာ သဗ္ဗေ ဓမ္မာ”လို့ ဗုဒ္ဓဟောတော်မူခဲ့ပါတယ်။ စေတသိက်နဲ့ ဆိုင်တဲ့ အတွေအကြုံ အားလုံးမှာ ဝေဒနာ ပါပါတယ်။ ဝေဒနာနဲ့ ခွဲလို့မရပါဘူး။\nဒါကြောင့် ကာယာနုပဿနာနဲ့ ဝေဒနာနုပဿနာမှာတင် ဝေဒနာကိုသိမှတ်မှု ပါဝင်တာမဟုတ်ပါဘူး။ ဓမ္မာနုပဿနာနဲ့ စိတ္တာနုပဿနာမှာလည်း ဝေဒနာ အရေးကြီးတာပါပဲ။ ယောဂီပုဂ္ဂိုလ်ဟာ ကာယာနုပဿနာ၊ ဝေဒနာနုပဿနာ၊ စိတ္တာနုပဿနာ၊ ဓမ္မာနုပဿနာ ဘာကိုပဲကျင့်ကျင့် ဝေဒနာကို ရှုမှတ်နေရပါတယ်။\nယောဂီဟာ ဝေဒနာရဲ့ အနိစ္စသဘာဝကို နားလည်မှုနဲ့အတူ ဝေဒနာကို ရှုမှတ်နေခြင်းအားဖြင့် ပေါ်လာတာတွေကို သိပါတယ် (သမုဒဓမ္မာနုပဿီ)။ ချုပ်ပျောက်သွားတာကိုလည်း သိပါတယ် (ဝယဓမ္မာနုပဿီ)။ ဒါကြောင့် သူဟာ ဝေဒနာကို တုံပြန်တဲ့အနေနဲ့ တဏှာဖြစ်ခွင့် မပေးတော့ပါဘူး။ သာယာဖွယ် အာရုံခံစားမှု အပေါ်မှာ သာယာမှု မဖြစ်တော့ပါဘူး။ မသာယာဖွယ် အာရုံခံစားမှု အပေါ်မှာလည်း မကျေနပ်မှု မဖြစ်တော့ ပါဘူး။ (မတည်မြဲမှု) အနိစ္စသဘာဝကို နားလည်ခြင်းအပေါ်မှာ အခြေခံပြီး (ညီမျှမှု) ဥပေက္ခာကို ပွားများနေပါတယ်။\nဒါကြောင့် “ဣမာသံ ခေါ, ဘိက္ခဝေ, တိဿန္နံ ဝေဒနာနံ ပရိညာယ ဣမေ စတ္တာရော သတိပဋ္ဌာနာ ဘာဝေတဗ္ဗာ”လို့ ဟောတော်မူခဲ့ပါတယ်။ ဒါကြောင့် (ကိုယ်တွေ့အဆင့်မှာ) ဝေဒနာသုံးပါးကို (အကုန်အစင်၊ အစုံအလင်) ပြည့်ပြည့်ဝ၀ နာလည်ခြင်းအားဖြင့် သတိပဋ္ဌာန်လေးပါလုံးကို ကျင့်ရပါမယ်-တဲ့။\nအားတူပါပဲ “ဣမာသံ ခေါ, ဘိက္ခဝေ, တိဿန္နံ ဝေဒနာနံ ပရိညာယ အရိယော အဋ္ဌင်္ဂိကော မဂ္ဂေါ ဘာဝေတဗ္ဗော”လို့လည်း ဟောတော်မူခဲ့ပါသေးတယ်။ ဒါကြောင့် (ကိုယ်တွေ့အဆင့်မှာ) ဝေဒနာသုံးပါးကို (အကုန်အစင်၊ အစုံအလင်) ပြည့်ပြည့်ဝ၀ နာလည်ခြင်းအားဖြင့် အရိယာမဂ် ရှစ်ဆင့်ကို ကျင့်ရပါမယ်-တဲ့။\nသိ၍ဖြစ်စေ မသိ၍ဖြစ်စေ ခန္ဓာကိုယ်မှာ ကျရောက်တဲ့ အာရုံခံစားမှုဆီကို သာယာမှု မသာယာမှုနဲ့ တုံ့ပြန်တဲ့နေရာဖြစ်တဲ့ မောဟအမိုက်တိုက်မှာ အသားကျနေတဲ့ အပြုအမူကို ပုံဖော်ပါတယ်။ ဒါကြောင့် အနက်ရှိုင်းဆုံး နေရာမှာ အာရုံခံစားမှုကို တုံ့ပြန်ခံစားနေရင်းနဲ့ ကိုယ်ကိုယ်တိုင်ဟာ ကိုယ့်အပြုအမူရဲ့ ကျေးကျွန် ဖြစ်လာပါတယ်။\nအနုသယကိလေသာတွေဟာ အာရုံခံစားမှုကို အရမ်းကာရော တုံပြန်တတ်တဲ့ ငြိမ်နေတဲ့ မီးတောင်တွေ ဖြစ်ပါတယ်။ အသားကျ ပုန်းကွယ်နေတဲ့ အပြုအမူပုံစံတွေ ဖြစ်ပါတယ်။ ဗုဒ္ဓရဲ့ တွေ့ရှိဖော်ထုတ်မှုဟာ ဒီလို တုံ့ပြန်မှုက လွတ်မြောက်ဖို့ ယောဂီကို ပံ့ပိုးပေးပါတယ်။\nရုပ်နာမ်ဓမ္မရဲ့ အနိစ္စသဘာဝကို သိတဲ့ သုတမယပညာဟာ သိမှုကို အတိုင်းတာတစ်ခုလောက်ပဲ သန့်စင် ပေးနိုင်ပါတယ်။ အာရုံခံစားမှုကို တုံ့ပြန်ခံစားရင်းနဲ့ ကိုယ်ကိုယ်တိုင် ကိုယ့်အပြုအမူရဲ့ ကျေးကျွန်ဖြစ်ရတဲ့ အချက်၊ စိတ်ရဲ့ အနက်ရှိုင်းဆုံးနေရာမှာ ပြောင်းလဲမပေးနိုင်ပါဘူး။ မောဟအပြည့်နဲ့ တုံ့ပြန်စေပါတယ်။\nဗုဒ္ဓဟာ ယောဂီပုဂ္ဂိုလ်ကို ဒီလိုမျိုး ရှင်းရှင်းလင်းလင်း ပြတ်ပြတ်သားသား တိုက်တွန်းညွှန်ကြား တော်မူ ခဲ့ပါတယ်။\n“သုခါယ, ဘိက္ခဝေ, ဝေဒနာယ ရာဂါနုသယော ပဟာတဗ္ဗော, ဒုက္ခာယ ဝေဒနာယ ပဋိဃာနုသယော ပဟာတဗ္ဗော, အဒုက္ခမသုခါယ ဝေဒနာယ အ၀ိဇ္ဇာနုသယော ပဟာတဗ္ဗော”တဲ့။\n“(၎င်းတို့၏ ပြောင်းလဲမှု သဘာဝကို ဥပေက္ခာရှုခြင်းအားဖြင့်) သာယာဖွယ် အာရုံခံစားမှုကို အသုံးပြု၍ လောဘအနုသယကို သုတ်သင်နိုင်၏။ ထို့အတူ မသာယာဖွယ် အာရုံခံစားမှုကို အသုံးပြု၍ အနုသယဒေါသကို သုတ်သင်နိုင်၏။ အလယ်အလတ်အာရုံ ခံစားမှုကို အသုံးပြု၍ အနုသယမောဟကို သုတ်သင်နိုင်၏”တဲ့။\nအိန္ဒိယနဲ့ တစ်ခြားနေရာတွေက ဘာသာရေး ဆရာတွေ အကြားမှာ လောဘကိလေသာ၊ ဒေါသ ကိလေသာတို့ရဲ့ အရင်းမြစ်ထိ ရောက်တဲ့သူ၊ အဲဒီကိလေသာတွေကို သုတ်သင်နိုင်တဲ့သူ မရှိပါဘူး။ တစ်ခြား နည်းစနစ်တွေမှာ လောဘ၊ ဒေါသ၊ မောဟ ကိလေသာအနုသယတွေကို ဒီလို အပြောင် သုတ်သင်တဲ့နည်း မရှိပါဘူး။\nဒုက္ခကို သုတ်သင်ဖို့အတွက် ဝေဒနာဟာ အဓိက ကျပါတယ်။ ဒါဟာ ဗုဒ္ဓရဲ့ အသစ် တွေ့ရှိမှု ဖြစ်ပါတယ်။ ဗုဒ္ဓ ပွင့်တော်မမူမီက ရှိခဲ့တဲ့ အိန္ဒိယ စာပေတစ်ခုလုံး အပါအဝင် တစ်ခြားသော ဘယ်ဘာသာရေး အဆုံးအမတွေထဲမှာမှ ဒီလို ရှင်းပြချက်မျိုး မရှိပါဘူး။\nဝေဒနာဆိုတာ အတိအကျ ဘာကိုဆိုလိုသလဲ အခု ကြည့်လိုက်ကြရအောင်။ ဗုဒ္ဓတရားတော်တွေမှာ ဝေဒနာဟာ (သညာ၊ သင်္ခါရ၊ ဝိညာဉ်-ဆိုတဲ့ တစ်ခြားခန္ဓာ သုံးခုနဲ့အတူ) နာမက္ခန္ဓာလေးပါးထဲက တစ်ပါးဖြစ်တယ်၊ ဝေဒနာဟာ ဒုက္ခက လွတ်မြောက်ရေးမှာ အဓိကကျတဲ့ အခန်းမှာ ရှိတယ်ဆိုတဲ့ အချက်ဟာ ထင်ရှားပါတယ်။\nရုပ်ခန္ဓာအပေါ်မှာ ခံစားရတဲ့ ဝေဒနာကို ဗုဒ္ဓက အလေးပေးတော်မူခဲ့ ပါတယ်။ ရုပ်ခန္ဓာအပေါ်မှာ ကျရောက်ရတဲ့ ခံစားမှုကို နာမ်တရားဖြစ်တဲ့ ဝေဒနက္ခန္ဓာနဲ့ ကြုံတွေ့နားလည်ရပါတယ်။ အဲဒါဟာ နာမက္ခန္ဓာ ထိုက်တဲ့ ဝေဒနာပါ။ ရုပ်ခန္ဓာသက်သက်ဟာ သူ့မှာပေါ်တဲ့ ဝေဒနာကို မတွေ့ကြုံ မခံစားနိုင်ပါဘူး။ ဒါပေမယ့် ရုပ်ခန္ဓာဟာ အရေးကြီးပါတယ်။ နာမ်တရားရဲ့ ခံစားမှု (သောမနဿ နဲ့ ဒေါမနဿ)တွေကို ပစ်ပယ်ရမယ်လို့တော့ မဆိုလိုပါဘူး။ နာမ်ခံစားမှုဟာ ကိုယ်ခန္ဓာခံစားမှုနဲ့ တပြိုင်တည်း ဆက်ဖြစ်နေပါတယ်။\nလယ်တီဆရာတော်က ဆင်းသက်ခဲ့တဲ့ ဝိပဿနာနည်းကို ကျွန်တော် လေ့လာခဲ့ပါတယ်။ ဒီနည်းဟာ ကိုယ်ခန္ဓာမှာ ခံစားရတဲ့ အာရုံကို အလွန်ပဲ အရေးပေးပါတယ်။ ဝိပဿနာအားထုတ်တော့ အမှန်တရား အတွေ့အကြုံ စစ်စစ်အပေါ်မှာ ဗုဒ္ဓရှင်တော်မြတ် ဘယ်လို အရေးထားတယ် ဆိုတာကို ကျွန်တော် နားလည်ခဲ့ပါတယ်။\nကျွန်တော့်ရဲ့ ကလေးဘဝနဲ့ စောစောပိုင်း လူရွယ်ဘဝမှာ “ဗုဒ္ဓဆိုတာ ဗဿနိုးနတ်မင်းရဲ့ မရိုးသားမှု၊ အသိဉဏ်မဲ့မှုတွေရှိတဲ့ ကိုယ်ပွားတစ်ခု ဖြစ်တယ်၊ ဒါ့ကြောင့် ဗုဒ္ဓရဲ့ တရားတွေဟာ လှည့်စားမှု မာယာတွေသာ ဖြစ်တယ်။ သူ့နောက်လိုက်တွေ ငရဲ ကျလိမ့်မယ်”လို့ ရိုက်သွင်း ခံခဲ့ရပါတယ်။\nဝိပဿနာ အားထုတ်ပြီးတော့ ကျွန်တော် ကိုယ့်ဟာကို စဉ်းစားမိတယ်။ “ဒီလိုမျိုး တကယ့် အမှန်တရားကို အခြေခံထားတဲ့ တရားတစ်ခုက လှည့်စားမှုတွေ မာယာတွေ ပြည့်နှက်နေတယ်ဆိုတာ ဘယ်လိုဖြစ်နိုင်မှာလဲ။ ဘယ်ဟုတ်မလဲ၊ အဲဒီတရားက လှည်းစားမှုတွေ မာယာတွေက လွတ်မြောက်အောင် လုပ်ပေးတာ”ပေါ့။ ဒီ တရားနည်းလမ်းမှာ မှားယွင်းမှု အရိပ်အရောင် မတွေ့ရပါဘူး။\nဘာဝိတော ဗဟုလီကတော၊ ကိုယ်တွေ့အသိနဲ့ သိပါ။ နောက်ပြီး ပညာ တိုးပွားပါစေ-ဆိုတဲ့ စကားကို ပိဋကတ်တော်မှာ မကြာမကြာ တွေ့ရပါတယ်။ ဗုဒ္ဓတရားတော်တွေကို ဆက်လက်လေ့လာတော့ ကာယိကဝေဒနာကို အလေးပေးတဲ့ ကျွန်တော့်ဆရာရဲ့ သွန်သင်မှုဟာ ဒီဒေသနာတော်နဲ့ ကိုက်ညီခိုင်မြဲတယ် ဆိုတာ ထင်ရှားလာပါတယ်။\nဒုက္ခနဲ့ စပ်လျဉ်းပြီး “ကတမဉ္စ, ဘိက္ခဝေ, ဒုက္ခံ? ယံ ခေါ, ဘိက္ခဝေ, ကာယိကံ ဒုက္ခံ ကာယိကံ အသာတံ ကာယသမ္ဖဿဇံ ဒုက္ခံ အသာတံ ဝေဒယိတံ, ဣဒံ ၀ုစ္စတိ, ဘိက္ခဝေ, ဒုက္ခံ”လို့ ဖော်ပြထားပါတယ်။\n“ရဟန်းတို့ ဒုက္ခဝေဒနာဟူသည် အဘယ်နည်း။ ရဟန်းတို့ ကာယသမ္ဖဿ၏ အကျိုးဆက်အဖြစ် ဖြစ်ပေါ်လာသည့် မသာယာဖွယ်ဖြစ်သော၊ နာကျင်ခံခက်သော၊ မနှစ်သက်ဖွယ်ဖြစ်သော ကာယိကဒုက္ခဝေဒနာ မှန်သမျှ ဒုက္ခဝေဒနာမည်၏”တဲ့။\nနောက်ပြီး ဒုက္ခဝေဒနာကို ဗုဒ္ဓ ဟောတော်မူတဲ့အခါမှာ ကာယိကဝေဒနာကို မိန့်တော်မူတာ ဖြစ်တယ် ဆိုတာလည်း ထင်ရှားပါတယ်။ သတိပဋ္ဌာနသုတ်မှာ “အာတာပီ သမ္ပဇာနော သတိမာ”လို့ ဟောတော်မူခဲ့ပါတယ်။ သမ္ပဇာန-ဆိုတာ “ကာယ”နဲ့ “မန”တို့ရဲ့ မတည်မြဲမှု သဘာဝ (အထူးသဖြင့်ဝေဒနာ)ကို ရှင်းရှင်းလင်းလင်း ဆက်တိုက် နားလည်မှု၊ စနစ်တကျ နားလည်မှု ဖြစ်ပါတယ်။ “ကာယ”အပေါ်မှာ ဝေဒနာကို ခံစားတာဖြစ်ပေမယ့် အဲဒီဝေဒနာဟာ “မန”ရဲ့ အစိတ်အပိုင်း ဖြစ်ပါတယ်။ ဝေဒနာကို ရှုမှတ်တယ်ဆိုတာ ရုပ်နာမ်ဓမ္မကို ရှုမှတ်ခြင်း ဖြစ်ပါတယ်။\nအောက်ပါဒေသနာတော်တွေဟာ ဝေဒနာဆိုတာ ကာယအပေါ်မှာ ခံစားတာဖြစ်ကြောင်း ဖော်ပြနေပါ တယ်။\n“ယထာပိ ၀ါတာ အာကာသေ၊ ၀ါယန္တိ ၀ိဝိဓာ ပုထူ။\nပုရတ္ထိမာ ပစ္ဆိမာ စာပိ၊ ဥတ္တရာ အထ ဒက္ခိဏာ။\nသရဇာ အရဇာ စပိ၊ သီတာ ဥဏှာ စ ဧကဒါ။\nအဓိမတ္တာ ပရိတ္တာ စ၊ ပုထူ ၀ါယန္တိ မာလုတာ။\nတထေ၀ိမသ္မိံ ကာယသ္မိံ၊ သမုပ္ပဇ္ဇန္တိ ဝေဒနာ။\nသုခဒုက္ခသမုပ္ပတ္တိ၊ အဒုက္ခမသုခါ စ ယာ။\nယတော စ ဘိက္ခု အာတာပီ၊ သမ္ပဇညံ န ရိဉ္စတိ။\nတတော သော ဝေဒနာ သဗ္ဗာ၊ ပရိဇာနာတိ ပဏ္ဍိတော။\nသော ဝေဒနာ ပရိညာယ၊ ဒိဋ္ဌေ ဓမ္မေ အနာသဝေါ။\nကာယဿ ဘေဒါ ဓမ္မဋ္ဌော၊ သင်္ချံ နောပေတိ ဝေဒဂူ”တိ - တဲ့။\n“ကောင်းကင်ပြင်၌ အရှေ့လေ၊ အနောက်လေ၊ တောင်လေ၊ မြောက်လေ၊ ဖုန်မှုန့်ပါသောလေ၊ ဖုန်မှုန့်ကင်းသောလေ၊ အေးသောလေ၊ ပူသောလေ၊ ပြင်းထန်သောလေ၊ ညင်သာသောလေ၊ လေအမျိုးမျိုးတို့ တိုက်ခတ်နေ၏။\nထို့အတူ ခန္ဓာကိုယ်၌ နှစ်သက်ဖွယ်၊ မနှစ်သက်ဖွယ်နှင့် အလယ်အလတ် အာရုံခံစားမှုများ ဖြစ်ပေါ် ကြ၏။\nပြင်းစွာအားထုတ်သော ရဟန်းသည် သိမြင်နာလည်မှု သမ္ပဇဉ်ကို မစွန့်သည်ရှိသော် အာရုံခံစားမှု အားလုံးကို အပြည့်အစုံနားလည်၏။\nထိုသို့ ပြည့်စုံစွာ နားလည်ပြီး၍ ဤဘဝ၌ အာသဝေါတရားတို့မှ လွတ်မြောက်၏။ ထိုသို့သော ပုဂ္ဂိုလ်သည် ဘဝအဆုံးဝယ် တရား၌ တည်ပြီးဖြစ်၍၊ ဝေဒနာကို အပြည့်အစုံ နားလည်ပြီးဖြစ်၍ ညွှန်းဆို ဖော်ပြရန် မစွမ်းသာသော အဆင့်သို့ ရောက်၏”တဲ့။\n“သေယထာပိ, ဘိက္ခဝေ, အာဂန္တုကာဂါရံ။ တတ္ထ ပုရတ္ထိမာယပိ ဒိသာယ . . ., ပစ္ဆိမာယပိ ဒိသာယ . . ., ဥတ္တရာယ ဒိသာယ . . ., ဒက္ခိဏာယ ဒိသာယ အာဂန္တွာ ၀ါသံ ကပ္ပေန္တိ။ ခတ္တိယာပိ . . ., ဗြာဟ္မဏာပိ . . ., ဝေဿာပိ . . ., သုဒ္ဒါပိ အာဂန္တွာ ၀ါသံ ကပ္ပေန္တိ။ ဧ၀မေ၀ ခေါ, ဘိက္ခဝေ, ဣမသ္မိံ ကာယသ္မိံ ၀ိဝိဓာ ဝေဒနာ ဥပ္ပဇ္ဇန္တိ။ သုခါပိ . . ., ဒုက္ခာပိ . . ., အဒုက္ခမသုခါပိ ဝေဒနာ ဥပ္ပဇ္ဇတိ။ သာမိသာပိ သုခါ . . ., သာမိသာပိ ဒုက္ခာ . . . သာမိသာပိ အဒုက္ခမသုခါ ဝေဒနာ ဥပ္ပဇ္ဇတိ။ နိရာမိသာပိ သုခါ . . ., နိရာမိသာပိ ဒုက္ခာ . . ., နိရာမိသာပိ အဒုက္ခမသုခါ ဝေဒနာ ဥပ္ပဇ္ဇတီ”တိ - တဲ့။\n“သာလာယံဇရပ်၌ အရှေ့အရပ်၊ အနောက်အရပ်၊ တောင်အရပ်၊ မြောက်အရပ်မှ ဧည့်သည်များ လာရောက် တည်းခိုကြ၏။ ခတ္တိယ၊ ဗြာဟ္မဏ၊ ဝေဿ၊ သုဒ္ဒတို့ လာရောက် တည်းခိုကြ၏။ ရဟန်းတို့ ထို့အတူပင် ကိုယ်ကာယ၌ နှစ်သက်ဖွယ်၊ မနှစ်သက်ဖွယ်နှင့် အလယ်အလတ် အာရုံခံစားမှုများ ဖြစ်ပေါ်လာကြ၏။ သာယာတွယ်တာမှုနှင့် တကွဖြစ်သော နှစ်သက်ဖွယ်၊ မနှစ်သက်ဖွယ်နှင့် အလယ်အလတ် အာရုံခံစားမှုများ ဖြစ်ပေါ်လာကြ၏။ သာယာတွယ်တာမှုကင်းသော နှစ်သက်ဖွယ်၊ မနှစ်သက်ဖွယ်နှင့် အလယ်အလတ် အာရုံခံစားမှုများ ဖြစ်ပေါ်လာကြ၏”တဲ့။\nဝေဒနာကို ဟောတော်မူတဲ့ အခါမှာ ခန္ဓာကိုယ်နဲ့ ဆက်စပ်နေတဲ့ ကယိကဝေဒနာကို ဗုဒ္ဓရည်ညွှန်းတော်မူကြောင်း ကျွန်တော် နောက်ထပ် သက်သေသာဓကပြစရာ မလိုတော့ပါဘူး။ ဒီဟောကြားချက်တွေဟာ ကျွန်တော့်သံသယကို ရှင်းပေးရုံတင် မကပါဘူး။ ဗုဒ္ဓကိုယ်တော်တိုင်က ကာယိကဝေဒနာကို အလေးပေးဖို့ ညွှန်ကြားနေသလို ခံစားရစေပါတယ်။\nတိကပဋ္ဌာန်း ဒေသနာတော်ကို လေ့လာကြည့်ရင် ကာယိကဝေဒနာတွေ (ကာယိကသုခနှင့် ကာယိက ဒုက္ခ)ဟာ ဥပနိဿယပစ္စည်းနဲ့ နိဗ္ဗာန်အထိ ထောက်ပံ့ပေးကြောင်း ဗုဒ္ဓရှင်တော်မြတ် ရှင်းရှင်းလင်းလင်း ပြတ်ပြတ်သားသား လမ်းညွှန်ဟောကြားထားတာကို တွေ့ရပါမယ်။\n“ပကတူပနိဿယော - ကာယိကံ သုခံ ကာယိကဿ သုခဿ, ကာယိကဿ ဒုက္ခဿ, ဖလသမာပတ္တိယာ ဥပနိဿယပစ္စယေန ပစ္စယော။ ကာယိကံ ဒုက္ခံ ကာယိကဿ သုခဿ, ကာယိကဿ ဒုက္ခဿ, ဖလသမာပတ္တိယာ ဥပနိဿယပစ္စယေန ပစ္စယော”တဲ့။\n“ကာယိကသုခဝေဒနာသည် ကာယိကသုခဝေဒနာ၊ ကာယိကဒုက္ခဝေဒနာနှင့် ဖလသမာပတ် (နိဗ္ဗာန်)တို့ ဖြစ်ပေါ်ရန် အားကြီးသော မှီရာအကြောင်းအထောက်အပံ့ဖြစ်၏။ ကာယိကဒုက္ခဝေဒနာသည် ကာယိကသုခဝေဒနာ၊ ကာယိကဒုက္ခဝေဒနာနှင့် ဖလသမာပတ် (နိဗ္ဗာန်)တို့ ဖြစ်ပေါ်ရန် အားကြီးသော မှီရာအကြောင်း အထောက်အပံ့ဖြစ်၏”တဲ့။\n“ပကတူပနိဿယော - ကာယိကံ သုခံ ဥပနိဿာယ . . . ကာယိကံ ဒုက္ခံ ဥပနိဿာယ . . . ၀ိပဿနံ ဥပ္ပါဒေတိ, မဂ္ဂံ ဥပ္ပါဒေတိ, အဘိညံ ဥပ္ပါဒေတိ, သမာပတ္တိံ ဥပ္ပါဒေတိ”တဲ့။\n“ကာယိကသုခဝေဒနာကို အမှီပြု၍၊ ကာယိကဒုက္ခဝေဒနာကို အမှီပြု၍ .. .. .. ဝိပဿနာ၊ မဂ်၊ အဘိဉာဉ်၊ သမာပတ် (နိဗ္ဗာန်)တို့ ဖြစ်ပေါ်၏”တဲ့။\nဝေဒနာဟာ နာမ်တရား ဖြစ်တဲ့အတွက် ခန္ဓာကိုယ်ပေါ် ကျရောက်တဲ့ အာရုံခံစားမှုနဲ့ ဆက်စပ်မှု မရှိဘူးလို့ တစ်ချို့က ဆိုကြပါတယ်။ ပဋ္ဌာန်းပါဠိတော်ဟာ နိဗ္ဗာန်ရောက်မယ့် အကျင့်မှာ ခန္ဓာကိုယ်ပေါ် ကျရောက်တဲ့ အာရုံခံစားမှုတွေ တကယ်အရေးပါကြောင်း ငြင်းစရာ မရှိတဲ့ အာဂမယုတ္တိ နောက်တစ်မျိုး ဖြစ်ပါတယ်။\n“နှစ်သက်ဖွယ်စိတ်ခံစားမှု” နဲ့ “မနှစ်သက်ဖွယ်စိတ်ခံစားမှု”တို့အတွက် “သောမနဿ” နဲ့ “ဒေါမနဿ”ဆိုတဲ့ စကားတွေကို အသီးသီး အသုံးပြုပါတယ်။ “သုခ” နဲ့ “ဒုက္ခ”တို့ကိုတော့ “စိတ်ချမ်းသာမှု” နဲ့ “စိတ်မချမ်းမြေ့မှု”တို့ရဲ့ ကျယ်ပြန်တဲ့ သဘောအဓိပ္ပာယ် အဖြစ် အသုံးပြုပါတယ်။ ဒါပေမယ့် “ကာယိကသုခဝေဒနာ” နဲ့ “ကာယိကဒုက္ခဝေဒနာ”တို့ အတွက်လည်း ဗုဒ္ဓ အသုံးပြုတော်မူခဲ့ပါသေးတယ်။\n“တိေဿာ ဣမာ, ဘိက္ခဝေ, ဝေဒနာ။ ကတမာ တိေဿာ? သုခါ ဝေဒနာ, ဒုက္ခာ ဝေဒနာ, အဒုက္ခမသုခါ ဝေဒနာ - ဣမာ ခေါ, ဘိက္ခဝေ, တိေဿာ ဝေဒနာ”တဲ့။\n“ဝေဒနာသုံးမျိုးရှိ၏။ အဘယ်သုံးမျိုးနည်း။ သုခဝေဒနာ၊ ဒုက္ခဝေဒနာနှင့် (သုခလည်းမဟုတ် ဒုက္ခလည်း မဟုတ်သော) ဥပေက္ခာဝေဒနာတို့ ဖြစ်၏”တဲ့။\nဗုဒ္ဓဟာ ဝေဒနာသုံးမျိုးကို ဖော်ပြခဲ့တဲ့ ပုံစံမျိုးနဲ့ အမြဲတမ်း သရုပ်ထုတ်ပြတော် မူပါတယ်။ ဝေဒနာငါးမျိုး ရေတွက်တဲ့ အခါမှာပဲ သောမနဿိနြေ္ဒနဲ့ ဒေါမနဿိနြေ္ဒကို ထည့်သွင်းတော် မူပါတယ်။ ဒါဟာ ဗုဒ္ဓတရား တော်မှာ ကာယိကဝေဒနာက စေတသိကဝေဒနာထက် ပိုပြီး အရေးပါပုံကို ညွှန်ပြတာပါ။\n“ကတမာ စ, ဘိက္ခဝေ, တိေဿာ ဝေဒနာ? သုခါ ဝေဒနာ, ဒုက္ခာ ဝေဒနာ, အဒုက္ခမသုခါ ဝေဒနာ - ဣမာ ၀ုစ္စန္တိ, ဘိက္ခဝေ, တိေဿာ ဝေဒနာ”တဲ့။ ကတမာ စ, ဘိက္ခဝေ, ပဉ္စ ဝေဒနာ? သုခိန္ဒြိယံ, ဒုက္ခိန္ဒြိယံ, သောမနဿိန္ဒြိယံ, ဒေါမနဿိန္ဒြိယံ, ဥပေက္ခိန္ဒြိယံ - ဣမာ ၀ုစ္စန္တိ, ဘိက္ခဝေ, ပဉ္စ ဝေဒနာ”တဲ့။\nဗုဒ္ဓဟာ သတိပဋ္ဌာန်တရားတွေအကြောင်း ဟောတော်မူတဲ့အခါမှာ “ဝေဒနာ”ကို “သုခ” “ဒုက္ခ”တို့နဲ့ အထူးပြုတော်မူပါတယ်။ သမ္ပဇဉ် ဒါမှမဟုတ် သတိပဋ္ဌာန်တရားတွေနဲ့ ပတ်သက်လို့ “သောမနဿဝေဒနာ” “ဒေါမနဿဝေဒနာ”တို့ကို ဟောတော်မမူခဲ့ပါဘူး။ ပိဋိကတ်သုံးပုံ တစ်ခုလုံးမှာ “ဝေဒနာ” နဲ့ “သောမနဿ” ပူးတွဲနေတာ နည်းနည်းပဲ ရှိပါတယ်။ “သုခ-ဝေဒနာ” “ဒုက္ခ-ဝေဒနာ”လို့ ဗုဒ္ဓ ဟောတော်မူခဲ့တာကတော့ အကြိမ်ရာပေါင်းများစွာ ရှိပါတယ်။ အထူးသဖြင့် သတိပဋ္ဌာန် အလုပ်နဲ့ ပတ်သက်လို့ပေါ့။\nဒါကြောင့် ဝေဒနာဆိုတာ အဓိကအားဖြင့် ကာယိကဝေဒနာ ဖြစ်တယ်ဆိုတာ ထင်ရှားပါတယ်။ ဒါ့ကြောင့်ပဲ အရူပဗြဟ္မာ့ဘုံက ဗြဟ္မာကြီးတွေ ဝိပဿနာတရား အားမထုတ်နိုင်ကြတာပါ။ နောက်ပြီး အရူပဈာန် (သမာပတ် ခုနစ်ပါးနဲ့ သမာပတ်ရှစ်ပါး) ရကြတဲ့ သူ့ဆရာဟောင်းတွေကို ဗုဒ္ဓရှင်တော်မြတ် တရားဟောလို့ မရခဲ့ တာလည်း ဒါ့ကြောင့်ပါပဲ။\nပဉ္စမ သမာပတ်ကနေ အဋ္ဌမသမာပတ်အတွင်းမှာ စိတ်ဟာ ရုပ်ခန္ဓာကို အာရုံမပြုပါဘူး။ ဒါကြောင့် ကာယိကဝေဒနာကို တွေ့ကြုံခံစားမှု မရှိပါဘူး။ ဒါကြောင့် ရုပ်တရားမရှိတဲ့ ဗြဟ္မာတွေဟာ ကာယိကဝေဒနာကို မတွေ့ကြုံ မခံစားနိုင်ပါဘူး။ သမ္မာသမာဓိကို ကျင့်သုံးတဲ့အခါ တတိယဈာန်မှာ သောမနဿနဲ့ ဒေါမနဿ ကွယ်ပျောက်သွားပါတယ်။ အဒုက္ခမသုခါဝေဒနာကတော့ စတုတ္ထဈာန်အထိ ရှိနေပါသေးတယ်။\nဒါကြောင့် ကာယိကဝေဒနာဟာ ကျွန်တော်တို့ကို တဏှာရဲ့အရင်းခံ အကြောင်းတရားမှာ ခိုင်ခိုင်မာမာ စွဲစွဲမြဲမြဲ ဆုပ်တွယ်ထားစေပါတယ်။ ကာယိကဝေဒနာဟာ လက်တွေ့အကျင့်အတွက် စစ်မှန်တဲ့ အထောက်အကူ ပစ္စည်းတစ်ခု ဖြစ်ပါတယ်။\nနောက်ဆုံးအနေနဲ့ ဂုဏ်သရေရှိများ တက်ရောက်ကြတဲ့၊ ခမ်းနားတဲ့ ဒီအစည်းအဝေးကြီးမှာ ကာယိကဝေဒနာရဲ့ အရေးပါပုံကို သိလိုသူများ ဝိပဿနာအကျင့်ကို လာရောက် စမ်းသပ် လေ့ကျင့် ကြည့်ကြဖို့ ရိုရိုကျိုးကျိုး တောင်းပန်တိုက်တွန်းပါတယ်။ ဗုဒ္ဓတရားတော်နဲ့ ကိုက်ညီမှု ရှိမရှိ ကိုယ်တွေ့သိရအောင်၊ စမ်းသပ် စစ်ဆေး ကြည့်ရအောင်လို့ပါ။\nတန်ဖိုးမဖြတ်နိုင်တဲ့ ဒီဓမ္မလက်ဆောင်အတွက် ဒီဓမ္မနိုင်ငံတော်၊ ဗုဒ္ဓတရားတော်တွေ မပျောက်ပျက်အောင် ထိန်းသိမ်းထားကြတဲ့ သံဃာတော်များနဲ့ ကျွန်တော့်ဆရားကြီး ဦးဘခင်တို့ ကျေးဇူးအထူး ကြီးမားလှပါကြောင်း ထုတ်ဖော်ပြောကြား အပ်ပါတယ်။\nအပ္ပမာဒဓမ္မရသမဂ္ဂဇင်းမှာ ထည့်ခဲ့တယ်ဆိုတာပဲ မှတ်မိပါတော့တယ်။ အတွဲ အမှတ် မမှတ်မိတော့ပါ။\nRelated - “ဆရာကြီးဦးဘခင်၏ဝိပဿနာခရီးစဉ် . . .”\nPosted by Ashin Acara. at 3:25 AM\nLabels: 02C. Buddhism (Translation) - ဗုဒ္ဓဘာသာ (ဘာသာပြန်)


ပြက္ခဒိန်ပေါ်က လက်ကျန်ရက်စွဲများ |\n← ဟက်ပီနယူးရီးယားနဲ့3in 1 ပို့စ်\nSTA တစ်နှစ်ပြည့်နှင့်အိပ်မက်အငြိမ့် (၁) →\nPosted on January 2, 2011 by mamyathway\nNumber of View: 6412\n( အမာခံအဖွဲ့ဝင် ညီမ အိသိင်္ဂီ ပြုစုရေးသားထားသည်များအား ၃.၁.၂၀၁၀နေ့မှကျရောက်မယ့် STA ၁ နှစ်ပြည့်အတွက် အိသိင်္ဂီကိုယ်စား ပြန်လည်ဖော်ပြပေးခြင်းပါ။)\n၂၀၁၀ပြည့်နှစ်၊ ဇန်န၀ါရီလ (၃)ရက်နေ့သည် ကျွန်မတို့ သက်ကြီးရွယ်အိုစောင့်ရှောက်ရေးနှင့် ထောက်ပံ့ရေး ပရဟိတ လူငယ်များအဖွဲ့ (Save the Aged) ၏ တစ်နှစ်ပြည့်မြောက် သော အခါသမယပင် ဖြစ်ပေသည်။တစ်နှစ်ဆိုသောအတိုင်းအတာ ကာလတိုလေးအတွင်းမှာပင် အဖွဲ့၏ ပင်မပရပိာတ လုပ်ငန်းစဉ်ဖြစ်သော စောင့်ရှောက်ရေးနှင့် ထောက်ပံ့ရေး အပိုင်းတွင် ကျွန်မတို့အဖွဲ့မှ ရာသက်ပန် တာဝန်ယူ စောင့်ရှောက်၊ထောက်ပံ့မှုပေးနေသော အဖိုးအဖွား စုစုပေါင်း (၁၉) ဦး ရှိခဲ့ပြီဖြစ်သည်။ စောင့်ရှောက်ထောက်ပံ့မှု ပေးနေသော အဖိုးအဖွား (၁၉) ဦးအား အဖွဲ့ဝင်များ သိရှိ သာဓု ခေါ်ဆိုနိုင်ကြပါရန် စုစည်းတင်ပြရင်း စောင့်ရှောက်ရေးနှင့် ထောက်ပံ့ရေးအပိုင်းတွင် စိတ်ဝင်တစား အချိန်ပိုင်းပရပိာတ လုပ်အားပေး ကူညီလုပ်ကိုင်ပေးလိုသူများကို လည်း နွေးထွေးစွာဖိတ်ခေါ်လိုက်ရပါသည်။\nပထမဆုံး အစောင့်အရှောက်ခံ အဖိုးမှာ STA မှတာဝန်ယူ စောင့်ရှောက်ထားသော အဖိုးအဖွားများအနက် အသက်အကြီး ဆုံးဖြစ်သူ အဖိုးဦးသိန်းဖြစ်သည်။ အဖိုးသည် ဗိုလ်စိန်မှန် ရပ်ကွက် ဗိုလ်လက်ျာလမ်းတွင် နေထိုင်ပြီး အသက်အားဖြင့် (၉၁)နှစ် ရှိပြီ ဖြစ်သည်။ ယခင်က အဝေးပြေးကားမောင်းခြင်း၊ ၀ပ်လျှော့အလုပ် လုပ်ကိုင်ခြင်းဖြင့် အသက်မွေးဝမ်းကြောင်းပြုခဲ့ သော်လည်း ယခုမူ နေ့နှင့်ည အမှတ်မှားကာ နေ့ခင်းဘက်တွင် တစ်နေကုန် အိပ်၍ ညဘက်မှသာ နိုးနေတတ်သည်။ ထို့ပြင် လေဖြတ်ထားသည်မှာ(၂)နှစ်ခန့်ရှိ၍ အာရုံကြောများကောင်းစွာ အလုပ်မလုပ်တော့သောကြောင့် မည်သည့် အရာကိုမှ ကောင်းစွာ မမှတ်မိတော့ချေ။ လွန်ခဲ့သော သီတင်းကျွတ်လက မလေးရှား STA အဖွဲ့ဝင်များကိုယ်စား ဘိုးဘွားများအား လိုက်လံကန်တော့စဉ် (၂၀)ကျပ်တန်လေးများကို မုန့်ဖိုးအဖြစ် ပြန်ပေးခဲ့သော အဖိုး၏ ချစ်စရာကောင်းသည့် အပြုမူလေး ကြောင့် မျက်ရည်လည်လောက်အောင် ခံစားမှုပီတိလေးကို မိုးညချမ်းရေးသားခဲ့သော ပို့စ်လေးအား ဖတ်ဖူးသူတိုင်း အမှတ်ရ လိမ့်မည်ပာု ထင်ပါသည်။\nအဖိုး၏ ဇနီးမှာ STA ၏ ဒုတိယမြောက် စောင့်ရှောက်ထောက်ပံ့ခံဖြစ်သော အဖွား ဒေါ်နွဲ့နွဲ့စန်း ဖြစ်သည်။ အဖွားသည် အသက် ၆၃ နှစ် ရှိပြီဖြစ်ပြီး အဖိုးနှင့် အဖွား ဇနီးမောင်နှံတွင် သားသမီး မထွန်းကားခဲ့ချေ။ ယခင်က တူမတစ်ယောက် မွေးစားခဲ့ဖူးသော်လည်း ဆုံးပါးသွားခဲ့ပြီဖြစ်သည်။ အဖိုးနှင့်အဖွားမှာ တောင်ဝှေးနှင့်ဖိုးသူတော် ပမာပင်။ လေဖြတ်ထားသောအဖိုးကို ဒိုင်ခံပြုစုစောင့်ရှောက်မှုပေးနေသော အဖွားမှာလည်း ဇရာ၏ ထုထောင်းမှု ဒဏ်တို့ကြောင့် ကျန်းမာရေးအကောင်းကြီးမပာုတ်ချေ။ ထို့ကြောင့်တောင်ဝှေးလဲလို့ ဖိုးသူတော် ထူနေနိုင်သော် လည်းဖိုးသူတော်ပါ လဲသွားရင်ကောဆိုပြီး စိုးတထိတ်ထိတ်ဖြင့် စောင့်ရှောက်ထောက်ပံ့မှု ပေးထားသော STA၏ ပထမဆုံးကန်တော့ခံ ကိုယ်စားမိဘ ဘိုးဘွား စုံတွဲပင်ဖြစ်ပါသည်။\nအဖွဲ့မှ တတိယမြောက် အစောင့်အရှောက်ခံ အဖွားမှာ တာမွေ ဆီစက်ဝန်း၊ ကျူးကျော်ရပ်ကွက်တွင် နေထိုင်သော အဖွား ဒေါ်စန်းမြင့် ဖြစ်သည်။ အဖွားသည် အသက် ၇၄ နှစ် ရှိပြီ ဖြစ်သည်။ ခင်ပွန်းသည်မှာ လွန်ခဲ့သော (၁၄)နှစ်ခန့်က ကွယ်လွန်သွားခဲ့ပြီဖြစ်ပြီး ယခုတွင် ကန်စွန်းဥပြုတ်၊ ပြောင်းဖူးပြုတ် စသည်တို့ကို ရောင်းချ၍ အသက်မွေးဝမ်းကြောင်း နေရသူ ဖြစ်သည်။ ကျွန်မတို့ အဖွဲ့မှ အဖွားအား ၂၀၁၀ခုနှစ် ဖေဖော်ဝါရီလမှ စတင်၍ ထောက်ပံ့ခဲ့ခြင်းဖြစ်ပြီး အဖွား၏ အမြဲတစေ ပြုံးရွှင်နေသော မျက်နှာထားကြောင့် ကျွန်မတို့အဖွဲ့လေး၏ ရှေ့ဆက်ရမည့် ခြေလှမ်းများအတွက် အားဆေးသဖွယ် အားတက်စေ သော အဖွားတစ်ဦးဖြစ်သည်။\nSTA ၏ (၄)ယောက်မြောက် အစောင့်အရှောက်ခံအဖွားမှာ ဗိုလ်စိန်မှန်ရပ်ကွက်၊ ပြည်လုံးချမ်းသာဘုရားတွင် နေထိုင်သော အဖွား ဒေါ်မြအေးဖြစ်သည်။ အဖွား၏ အသက်မှာ ၇၇ နှစ် ရှိပြီဖြစ်သည်။ အဖွားသည် အမျိုးသားရှိစဉ်ကတည်းက ချို့တဲ့စွာ နေခဲ့ရပြီး ကျောင်းတွင်ဈေးရောင်း၍ အသက်မွေးဝမ်းကျောင်းခဲ့ရသူဖြစ်သည်။ အဖိုးမကွယ်လွန်မီကပင် အဖွားနှင့် အဖိုးတို့၏ အားကိုးရာဖြစ်သော ဘုရားတရားအလုပ်ကိုသာ အားစိုက်ခဲ့ကြသည်။ ယခုတွင် အဖွားသည် နေ့ခင်းအချိန် ပြည်လုံး ချမ်းသာဘုရားတွင် ဘုရားဝတ်ပြုခြင်း၊ ဘုရားဝေယျာဝစ္စ လုပ်ကိုင်ခြင်းဖြင့် ဘုရားတွင်ပင် တစ်နေကုန်နေထိုင်ပြီး၊ ညအချိန်မှသာ အသိမိတ်ဆွေတစ်ဦး၏ အိမ်တွင် သွားရောက်အိပ်စက်ရလေသည်။ အဖွားသည် အမြဲတစေ တရားထိုင်နေလေ့ရှိသောကြောင့် အဖွား၏ မျက်နှာသည် အစဉ်သဖြင့် အေးချမ်းတည်ငြိမ်လှပေသည်။ ဓမ္မကိုနှလုံးသွင်းကာ အစဉ်ငြိမ်းချမ်းစွာဖြင့် ဘုရား ဝေယျာဝစ္စပြုလုပ်ရင်း နိစ္စဒူဝ ရပ်ဝေးရပ်နီးမှ STA အဖွဲ့သူအဖွဲ့သားများကို မေတ္တာပို့ ကုသိုလ်အဖို့ဘာဂများကိုလည်း အမျှပေးဝေနေတတ်သော အဖွားဖြစ်သည်။ သွားရောက် ကန်တော့စဉ်အခါတိုင်းလည်း ဆုများ အရှည်ကြီးပေးကာ အဖွဲ့ဝင်လူငယ် များ၏ မွန်မြတ်သောစိတ်ထား စုစည်အားကို သာဓုအကြိမ်ကြိမ်ခေါ်ဆိုနေသောအဖွားလည်းဖြစ်သည်။\nတာမွေဆီစက်ဝန်း ကျူးကျော်ရပ်ကွက်တွင် နေထိုင်သော အဖိုး ဦးကြည်ဝင်းသည် STA ၏ (၅)ယောက်မြောက် အစောင့်အရှောက်ခံ အဖိုးဖြစ်သည်။ အဖိုးသည် ယခင်က စက်ရုံများတွင် လုံခြုံရေးအလုပ် လုပ်ကိုင်ခဲ့သူဖြစ်ပြီး ၄င်းအလုပ် လုပ်ကိုင်ရင်းဖြင့် မိုးမိခြင်း၊ လေတိုက်ခံရခြင်းများကြောင့် လေဖြတ်၍ အိပ်ရာထဲ လဲခဲ့ရသည်။ အဖိုး၏ အသက်မှာ ၆၅ နှစ် ရှိပြီ ဖြစ်ပြီး အဖိုးလေဖြတ်၍ အိပ်ရာထဲ လဲခဲ့ရခြင်းကြောင့် မိမိကိုယ်ကို အားမကိုးနိုင်တော့။ အဖိုး၏ ဇနီးဖြစ်သူကိုသာ အားကိုး၍ အသက်ဆက်ခဲ့ရသည်။ အဖိုး၏ ဇနီးမှာ နေ့ခင်းအချိန်တွင် တစ်နေကုန်အပြင်ထွက်၍ အ၀တ်လျှော်ခြင်း၊ ရေခပ်ခြင်းအလုပ်ကို လုပ်ကိုင်နေရသောကြောင့် အဖိုးအား သေချာ မပြုစုနိုင်ပေ။ အဖိုးသည် ကိုယ်တိုင် ထမင်းခူးခပ်စားနိုင်ခြင်းမရှိသောကြောင့် ထမင်းကျွေးမည့်သူမရှိသည့်အချိန်တွင် ထမင်း ထ၍ မစားနိုင်ခဲ့။ ထိုသို့ဖြစ်ဖန်များလာသောအခါ အစာ အာဟာရမပြည့်ဝမှုဒဏ်ကို အဖိုး ခံစားခဲ့ရသည်။ အစာအာဟာရ မပြည့်ဝမှုကြောင့် အားနည်းလာသည်။ ထို့ကြောင့် (၇.၁၁.၂၀၁၀)ရက်နေ့တွင် ရုတ်တရက် အမောဖောက်ပြီး အသက်ရှုမ၀ ဖြစ်လာခြင်းကြောင့် ကျွန်မတို့ STA မှတာဝန်ယူကာ ဆေးရုံတင်၍ ဆေးကုသမှု ခံယူစေခဲ့ရသည်။ ဆေးစစ်ချက်အရ TB ရောဂါအပြင်၊ အဆုတ်ပွနေပြီး ကျောက်ကပ်ပါ ထိခိုက်လျှက်ရှိကြောင်း သိရသည်။ ဆေးရုံတွင် စနစ်တကျဆေးကုသမှု ခံယူခဲ့စေသောကြောင့် အဖိုး ပြန်လည်ကျန်းမာလာပြီး (၁၀.၁၂.၂၀၁၀)တွင် ဆေးရုံမှ ဆင်းခွင့်ရရှိခဲ့လေသည်။ ယခုမူ အဖိုးနေထိုင်သော တာမွေဆီစက်ဝန်းအိမ်တွင် ကျန်းမာစွာ နေထိုင်လျှက်ရှိသည်။ ဓနိမိုး ၊ ဓနိကာ ဝါးကြမ်းခင်းလေးဖြင့် ယိုင်နဲ့နဲ့အိမ်ဂေပာာလေးအောက်မှ အဖိုးအတွက် တစ်နှစ်သားလေး STA ပာာ ခိုင်မာသော ဒေါက်တိုင်တစ်ခု ဖြစ်လို့နေခဲ့ပါပြီ။\nအဖိုးဦးကျော်သိန်းနှင့် အဖွားဒေါ်တင်လှ ဇနီးမောင်နှံသည် STA ၏ (၆) ယောက်မြောက်နှင့် (၇)ယောက်မြောက် အစောင့်အရှောက်ခံ အဖိုးအဖွား ဖြစ်သည်။ အဖိုးနှင့် အဖွားသည် အင်းစိန်တွင် နေထိုင်သူများ ဖြစ်သည်။ ယခုလက်ရှိတွင် ဆိုင်ခန်းပြုလုပ်ရန် ဆောက်လုပ်ထားသော တဲအိမ်လေးကို ငှားရမ်းနေထိုင်လျှက်ရှိပြီး အဖိုးမှာ လေဖြတ်ထားသူတစ်ဦး ဖြစ်သည်။ အဖိုးသည် အသက် ၈၄နှစ် ရှိပြီဖြစ်ပြီး ယခင်က ရဲဝန်ထမ်းဟောင်းတစ်ဦးဖြစ်ကြောင်းသိရသည်။အဖွားမှာ အသက် ၈၂နှစ် ရှိပြီဖြစ်သော်လည်း အလုပ်လုပ်ကိုင်နိုင်ခြင်း မရှိတော့သော အဖိုးအား သူများအိမ်တွင် အငှားအ၀တ်လျှော်၍ လုပ်ကိုင် ကျွေးမွေး ပြုစုနေသူဖြစ်သည်။ အဖိုးနှင့် အဖွားတွင် သားသမီးထွန်းကားခဲ့ခြင်းမရှခဲ့ပေ။ကိုယ်စားမိဘ ဆိုသည့်အတိုင်း STA ၏နွေးထွေးမှုမေတ္တာ ပေးဝေမှုတို့ကြောင့် မလုံလောက်ခဲ့သည့်တိုင်အဖိုးနှင့် အဖွားအတွက် တစ်လတခါ အသက်ဝဝ ရူနိုင်ကောင်းသော နေ့ရက်လေးများကို STA လူငယ်များစုစည်းအားဖြင့် ဖန်တီးပေးထားနိုင်ခဲ့ပြီဖြစ်သည်။\n(၈)ယောက်မြောက် အဖွားမှာ အဖွား ဒေါ်တင်နွဲ့ ၊ အသက် (၇၂)ဖြစ်သည်။ အဖွားသည် ရွှေတိဂုံဘုရား အရှေ့ ဘက်မုခ် စောင်းတန်းတွင် ဘုရားဖူးများအား ကျွတ်ကျွတ်အိတ် လိုက်လံရောင်းချခြင်းဖြင့် အသက်မွေးဝမ်းကျောင်း ပြုနေရသူ တစ်ဦး ဖြစ်သည်။ ငယ်စဉ် (၁၂) နှစ်သမီးအရွယ်ကတည်းကပင် မိခင်ဆုံးပါးသွားခဲ့ရပြီး ကျပန်းအလုပ်များ လုပ်ကိုင်ရင်း အသက်မွေး ၀မ်းကျောင်း ပြုခဲ့ရသူလည်း ဖြစ်သည်။ အရွယ်ရောက်သောအခါ ကုန်သွယ်ရေး ညစောင့် အလုပ်လုပ်သူ ဦးပုနှင့် အိမ်ထောင်ကျခဲ့ပြီး သား (၂)ဦး ထွန်းကားခဲ့ပြီး လွန်ခဲ့သော (၁၅)နှစ်ခန့်က ခင်ပွန်းနှင့်သားဖြစ်သူတို့ ရှေ့ဆင့်နောက်ဆင့် ကွယ်လွန်သွားခဲ့သည်။ အဖွားသည် ရွှေတိဂုံ ဘုရားအရှေ့ဘက်မုခ်တွင် လာရောက်နေထိုင်ရင်း ကျွတ်ကျွတ်အိတ်ရောင်း၍ ကိုယ့်ဝမ်းကိုယ် ကျောင်းကာ တစ်နေကုန် ဘုရားစောင်းတန်းတွင် နေထိုင်၍ ညဘက်ရွှေတိဂုံဘုရားအရှေ့ဘက်မုခ်ရှိ ဈေးဆိုင်ခန်းများသိမ်းချိန်မှသာ ဗဟန်းဈေး ရှေ့ဆိုင်ခန်းများတွင် ကြုံသလို အိပ်စက်နေထိုင်ရသူဖြစ်သည်။ အဖွား၏ချစ်စရာကောင်းသော အပြုမူလေးမှာ အမြဲတစေ အားနာနေ တတ်ခြင်းပင်ဖြစ်သည်။ မည်သည့်အရာကိုမှ မတောင်းဆိုတတ်ပဲ “…. မလိုပါဘူး မလိုပါဘူး …” ပာူ၍သာ ငြင်းပယ်လေ့ရှိသည်။ သီတင်းပတ် ဥပုသ် နေ့တိုင်း သီလစောင့်တည်တတ်ပြီး အစဉ်ပျော်ပျော်နေတတ်သော အဖွားကို ဘုရား ခြေရင်းရှိ ခေါင်းရွက်၊ဗျက်ထိုး ဈေးသည်များနှင့် ကျပန်းကလေးငယ်များက ချစ်ခင်စွာဖြင့် ဝိုင်းဝန်း စောင့်ရှောက်ထားကြသည်။ အကယ်၍ သင်သာ ရွှေတိဂုံဘုရားအရှေ့ဘက်မုခ်သို့ ရောက်ခဲ့၍ ကျွတ်ကျွတ်အိတ် ရောင်းသော ကလေးငယ်တစ်ဦးဦးအား “အဖွားနဲ့တွေ့ချင်လို့” ပာုပြောမိပါက ချက်ချင်းပင် လက်ဆွဲ၍ လိုက်လံပို့ဆောင်ပေးမည့် ကလေးငယ်များတစ်အုပ်ကြောင့် ပျော်စရာပင်ကောင်းနေသေးကြောင်း လက်တွေ့စမ်းသပ်ကြည့်နိုင်ပါသည်။\nကျွန်မတို့ စောင့်ရှောက်ထောက်ပံ့ထားသော အဖိုးအဖွားများထဲမှ အသွက်လက်ဆုံးနှင့် သဘောကောင်း လွန်းသော အဖွားကို ပြပါဆိုလျှင် အဖွား ဒေါ်ကြည်ခင်ကို ပြရမည်ဖြစ်သည်။ အဖွားသည် ကျွန်မတို့ အဖွဲ့လေးမှ (၉) ယောက်မြောက် အစောင့်အရှောက်ခံ အဖွားဖြစ်သည်။ အဖွား၏ အသက်မှာ (၇၈) နှစ် ရှိပြီ ဖြစ်သော်လည်း အရွယ်နှင့် မမျှအောင် သန်မာ ဖျတ်လတ်ဆဲ ဖြစ်သည်။ အဖွားသည် လှိုင်မြို့နယ်၊ သံလမ်းတွင် နေထိုင်လျှက်ရှိပြီး မယ်ဇီကုန်းဓမ္မာရုံတွင် နေ့စဉ် ဝေယျဝစ္စ လုပ်ကိုင်ပေး နေသူတစ်ဦး ဖြစ်သည်။ လွန်ခဲ့သော (၁၅) နှစ်ခန့်ကတည်းက အမျိုးသား ကွယ်လွန်သွားခဲ့ပြီး သားသမီး ထွန်းကားခြင်းမရှိခဲ့သူ ဖြစ်သည်။ အဖွားသည် အသိမိတ်ဆွေတစ်ယောက်၏ အိမ် ထပ်ခိုး အခန်းကျဉ်းလေးပေါ်တွင် နေထိုင် ရသူဖြစ်သည်။ အဖွားသည် အစဉ်အေးချမ်းစွာဖြင့် ပြုံးချိုနေတတ်ပြီး တစ်ရပ်ကွက်လုံး၏ ကြည်ညိုလေးစားမှုကို ခံထားရသူ လည်းဖြစ်သည်။ ရောင့်ရဲစွာနေထိုင်တတ်ပြီး သိမ့်မွေ့စွာ ပြောဆိုပာန်တို့ကြောင့် ဆုံဖူးသူတိုင်း၏ ရင်ကို အေးငြိမ်း၊ ကြည်နုး၊ ချမ်းသာမှု ပီတိများ စိမ့်ဝင်စီးဆင်းသွားစေသော အဖွားလည်းဖြစ်သည်။ ကျောတစ်ခင်းစာ ထပ်ခိုးကျဉ်းကျဉ်းလေးနှင့် မလိုက် ဖက်စွာ အိမ်ကျက်သရေဆောင်ဖြစ်သော အဖွား၏ ဘုရားစဉ်လေးမှာလည်း မြင်သူတိုင်း လက်အုပ်မချီပဲ မနေနိုင်ချင်စရာ ကြည်ညိုစရာကောင်းလွန်းလှသည်။ ပဉ္စဝဂ္ဂီ ငါးပါးအခြံအရံနှင့် ဓမ္မစကြာတရားဦးပောာနေပာန် ဘုရားကျောင်းဆောင်လေးသည် ရှင်တော်မြတ်ဗုဒ္စ၏ တရားဓမ္မများကို သက်တော်ထင်ရှားပောာကြားနေသည့်အလား အဖွားနာယူမှတ်ကြားနေမည်မှာ မလွဲပေ။ မကြာမီက ဖွဲ့စည်းထားသော STA ဝတ်ရွတ်လူငယ်များအတွက် ဦးဆောင်ပေးပါရန် ဖိတ်ကြားဖို့ရာ ရည်ရွယ်ထားသော အဖွား လည်း ဖြစ်သည်။\nSTA အဖွဲ့ဝင်များ ရောက်လာပြီ ဆိုသည်နှင့် အလွန်ဝမ်းသာအားရ ပျော်ရွှင်စွာဖြင့် ခွန်းချိုနှုတ်ဆက် တတ်လွန်းသော အဖွား ဒေါ်ခင်ရွှေ သည် နန္န၀န်ဈေးအနီးတွင် နေထိုင်သူဖြစ်ပြီး အသက်အားဖြင့် (၇၇) နှစ် ရှိပြီဖြစ်သည်။ အဖွားသည် STA အဖွဲ့ဝင်များ သွားရောက်တွေ့ဆုံသည့်အခါတိုင်း .. “ အဖွဲ့သားတွေ . လာပြီဟေ့.. ” ဟု အော်ဟစ်ကာ ပျော်ရွှင်နေတတ်သည်။ အဖွားသည် ကျွန်မတို့ STA ၏ (၁၀) ယောက်မြောက် အစောင့်အရှောက်ခံ အဖွားဖြစ်ပြီး အဖွဲ့ဝင်များအား အလွန်ခင်မင်သော အဖွားဖြစ်သည်။ အဖွား၏ မျက်စိနှစ်လုံးမှာ တိမ်ဖုံးနေ၍ အရာအားလုံးကို ခပ်ဝါးဝါးပင် မြင်ရလေတော့သည်။ ထို့ပြင် အဖွားသည် လမ်းမလျှောက်နိုင်ပေ။ တစ်နေရာမှ တစ်နေရာသို့ သွားရောက်လိုလျှင် ကုန်းပိုး၍ ပို့ဆောင်ပေးရလေသည်။ ယခုလက်ရှိ နေထိုင် လျှက်ရှိသောအိမ်မှ အိမ်သားများနှင့် ဆွေမျိုးတော်စပ်ခြင်း မရှိသော်လည်း အမျိုးသား မကွယ်လွန်မှီအချိန်ကတည်းက နေထိုင်ခဲ့ ခြင်းဖြစ်ပြီး ထိုအိမ်တွင် နေထိုင်သည်မှာ နှစ်ပေါင်း (၄၀)ခန့်ပင် ရှိပြီဖြစ်သည်။ ယခုတွင် ငှက်ပျောသီးနှင့် ကွမ်းသီးများကို ဗန်းထဲ ထည့်၍ ကြံ့ခိုင်ရေးရုံးဘေးလမ်းထဲရှိ ရေချမ်းစင်အလွတ်နေရာတွင် တစ်နေကုန်ထိုင်ရောင်း၍သာနေသည်။ ညအိပ်ချိန် ရောက် သောအခါ လာခေါ်သူရှိမှ အိမ်ပြန်ရလေသည်။ အဖွား၏သည် အပတ်စဉ် ဥပုသ်စောင့်၍ အလျဉ်းသင့်သလို ရပ်ကွက်ဓမ္မာရုံတွင် တရားရိပ်သာဝင်လေ့ရှိသည်။ အဖွားသည် မည်သည့်အခါမှ ဘာလိုအပ်သည်… ညာလိုအပ်သည် မပူစာ၊ အဖွဲ့ဝင်များ သွားရောက်ချိန်တွင် ဘာစားချင်လဲ မေးသည်ကိုပင် ဈေးကြီးသည်ကို မပူစာ၊ လမ်းထိပ်ကွမ်းရာဆိုင်တွင် ရောင်းသော ကြက်ဥ မြေပဲကိုသာ စားချင်ကြောင်း အားနာစွာဖြင့် ပြောတတ်လေသည်။ အဖွား၏ နေထိုင်ရာဘုံနန်းလေး (သို့မဟုတ်) အဖွား၏ ဈေးဆိုင်လေး (သို့မဟုတ်) လမ်းဘေး ရေချမ်းစင်ဟောင်းလေးတွင် အဖွားသည် ဥပုသ်စောင့်သောနေ့၊ ရိပ်သာဝင်သော နေ့တို့မှ လွဲ၍ မိုးရွာရွာ၊ နေပူပူ တစ်နေကုန် ရှိနေတတ်လေသည်။ သည်နေရာလေးတွင်ပင် သူများဝယ်ပေးသော ငှက်ပျောသီး လေးနှင့် ကလေးများ ကောက်၍ လာပေးသော ကွမ်းသီးစိမ်းလေးများကို ဆန်ကော ထဲထည့်၍ ရောင်းချနေမြဲပင်။ မည်သည့် အသီးကို ရောင်းရောင်း အဖွား အော်ဟစ်၍ ရောင်းချနေသည်မှာ .. “ ချိုချိုလေး တွေရမယ် .. ချိုချိုလေး ..” ပါတဲ့။ စေတနာရှိသူတစ်ချို့က အဖွားရောင်းချရန်အတွက် သံပုရာသီးများ ၀ယ်လာပေးပြီး ရောင်းစေသည်တွင်လဲ အဖွား အော်ဟစ်၍ ရောင်းချနေသည်မှာလဲ “ ချိုချိုလေးတွေ ရမယ်..” တဲ့လေ။ ထို့ကြောင့် အဖွားနေထိုင်ပတ်ဝန်းကျင်တွင် အဖွား၏ အမည်ရင်းမှာ ပျောက်၍ နေပြီး ချိုချိုလေး ပာုသာ အမည်တွင် သိရှိခေါ်ဝေါ်နေလျက် ရှိသည်။\nSTA ၏ (၁၁) ယောက်မြောက်နှင့် (၁၂) ယောက်မြောက် အစောင့်အရှောက်ခံ အဖိုး၊ အဖွား ဇနီးမောင်နှံမှာ အဖိုး ဦးဟန်မောင် (ခ) ဦးသန်းမောင် နှင့် အဖွား ဒေါ်စန်းရီ (ခ) ဒေါ်ကုလားမ ဖြစ်သည်။ အဖိုးမှာ မြောင်းမြဇာတိဖြစ်ပြီး (၁၈) နှစ် သားတွင် ရန်ကုန်သို့ ရောက်ရှိ၍ ထီး/ ဖိနပ်ပြင်လုပ်ငန်း လုပ်ကိုင်ရင်း အသက်မွေးဝမ်းကျောင်းခဲ့ရသည်။ ယခုတွင် ခြေထောက် မသန်၍ အလုပ်မလုပ်နိုင်တော့ပေ။ အဖွားသည် ဧရာဝတီတိုင်း ဟင်္သတမြို့ အိုင်သပြု ကျေးရွာ ဇာတိဖြစ်ပြီး (၈)နှစ်သမီး အရွယ်တွင် မိဘ ကွယ်လွန်သွားခဲ့သဖြင့် ပညာမသင်ခဲ့ရပေ။ (၁၅)နှစ်အရွယ်တွင် ရန်ကုန်ရောက်ခဲ့ရပြီး မွေးစားအဒေါ်နှင့် အတူနေထိုင်ကာ ကြိမ်ပစ္စည်းလုပ်ငန်းလုပ်ကိုင်ရင်းဖြင့် အသက်မွေးခဲ့ရသည်။ ထို့နောက် အဖိုးနှင့် အဖွားတို့ တွေ့ဆုံ အိမ်ထောင် ကျခဲ့ပြီး သားတစ်ယောက် ထွန်းကားခဲ့သော်လည်း လွန်ခဲ့သော (၈) နှစ်က ကွယ်လွန်သွားခဲ့သည်။ ယခုလက်ရှိ အဖွားသည် ပဲကတ္တှီပါပြုတ် ရောင်းချ၍ ရရှိသော ၀င်ငွေလေးနှင့်သာ ဇနီးမောင်နှံ (၂)ဦး ရပ်တည်နေထိုင်စားသောက်နေရှာသော အဖိုးအဖွားများဖြစ်သည်။ ယခုလက်ရှိ မရမ်းကုန်းတွင် နေထိုင်လျှက်ရှိပြီး အဖိုး၏ အသက်မှာ (၆၈)နှစ်၊ အဖွားမှာ (၆၁)နှစ် ရှိပြီဖြစ်သည်။\nယခုလက်ရှိတွင် ၀န်ထမ်းအလုပ်ကို ဆက်လက်လုပ်ကိုင်လျှက်ရှိပြီး ၀န်ထမ်းဘ၀ကို အလွန်မက်မော တွယ်တာသော အဖိုး ဦးပြုံးချိုသည် STA ၏ (၁၃) ယောက်မြောက် အစောင့်အရှောက်ခံ အဖိုးဖြစ်သည်။ နာမည်နှင့်လိုက်အောင် ပြုံးချို နေတတ်သော အဖိုးသည် ရုံးစောင့်အလုပ်ကို ယခုထက်ထိ လုပ်ကိုင်လျှက်ရှိပြီး (၂၈)လမ်း သမ၀ါယမရုံးတွင် နေထိုင်လျှက် ရှိသည်။ အဖိုး၏ အသက်မှာ (၇၁) နှစ် ရှိပြီ ဖြစ်သည်။ မကွေး၊ ပွင့်ဖြူ ဇာတိ ဖြစ်ပြီး မဲဇလီတွင် ကရင်များဖြင့် မြစ်ကမ်းနားတွင် တဲထိုး၍ ကျပန်းအလုပ် လုပ်စားခဲ့ရာမှ (၁၅)နှစ်သားခန့်တွင် ရန်ကုန်တက်၍ လက်ဖက်ရည်ဆိုင်တွင် အလုပ်စတင် ၀င်ရောက် ခဲ့သည်။ (၆)နှစ်ခန့်ကြာပြီးနောက် သမ၀ါယမတွင် လုံခြုံရေးဝန်ထမ်း ၀င်ရောက်လုပ်ကိုင်ခဲ့သည်။ ယနေ့အထိ သမ၀ါယမရုံးတွင် ဆက်လက်လုပ်ကိုင်ဆဲဖြစ်သည်။ အိမ်ထောင်မရှိသူဖြစ်ပြီး အဖိုး အဘယ့်ကြောင့် အိမ်ထောင်မပြုကြောင်း ကျီစယ်နောက်ပြောင် မေးမြန်းစပ်စုကြသည့် အခါတိုင်း အဖိုး၏ လက်သုံးစကားမှာ “.. အို .ကိုယ့်ကိုကိုယ်တောင် ကောင်းကောင်းမရပ်တည်နိုင်တာ . သူများသားသမီးကို ဒုက္ခ မပေးချင်ပါဘူးကွယ် .. ” တဲ့။ အဖိုးသည် ရေဖျဉ်းစွဲ၍ အသဲကြီး ရောဂါဖြစ်ပြီး ခြေလက်များ ယောင်ကိုင်းလျှက်ရှိသောကြောင့် (၂၇.၉.၂၀၁၀) မှ စတင်၍ တစ်လနီးပါးခန့် အဖွဲ့မှတာဝန်ယူကာ ဆေးရုံ တင်၍ ဆေးကုသ စောင့်ရှောက်မှုပေးထားရသော အဖိုးလည်းဖြစ်သည်။\nမြောက်ဥက္ကလာရှိ အိမ်ကြီးကြီးတစ်လုံးထဲတွင် တစ်ဦးတည်း နေထိုင်သူ အဖွား ဒေါ်တင်လှသည် ကျွန်မတို့၏ (၁၄) ယောက်မြောက် အဖွားဖြစ်သည်။ စစ်ကိုင်းတိုင်း၊ ကလေးဝမြို့နယ်နဲ့ မော်လိုက်ကြီး၊ မစိမ်ရွာ ဇာတိဖြစ်သည်။ အဖိုးဖြစ်သူမှာ ရတနာပုံခေတ်တွင် ရွှေခွန်တော်မှူးကြီးအဖြစ် တာဝန်ထမ်းဆောင်ခဲ့ပြီး ငယ်စဉ်က ပြည့်စုံစွာ နေထိုင်ခဲ့ရသော်လည်း၊ ဂျပန်ခေတ် (၁၃)နှစ် အရွယ်တွင် မိဘ(၂)ပါးလုံး ဆုံးပါးသွားခဲ့ရပြီး ဆွေမျိုးနီးစပ်များဖြင့် တမူးနှင့် မုံရွာမြို့များတွင် နေထိုင်ခဲ့ပြီး ရန်ကုန်သို့ အလည်လာရောက်ရင်း ကလေးဝဆရာတော်ကြီးထံတွင် (၁၉၆၀)ခုနှစ်မှ ဆရာတော်ကြီး ပျံလွန်တော်မူသည့်အထိ ဆရာတော် ကြီး ကျောင်းတွင် ဝေယျာဝစ္စယောဂီဖြင့် အနှစ် (၂၀)ခန့် နေထိုင်ခဲ့သည်။ ဆရာတော်ဘုရားကြီး ပျံလွန်တော်မူသွား၍ အညာသို့ ပြန်ရင် ပြင်ဆင်ချိန်တွင် ဆရာတော်၏ ဒကာမ တစ်ဦး၏ အိမ် (ယခုနေထိုင်ရာအိမ်)အား ခေတ္တနေထိုင်ခွင့် ပေးထားခဲ့ပါသည်။ ယခုနေထိုင်သော အိမ်ကြီးမှ အိမ်ရှင်များမှာ နိုင်ငံခြားတွင် နေထိုင်သူများဖြစ်ပြီး အဖွားအား အစောင့်သဘောမျိုးထား၍ နေထိုင် စေခဲ့သည်။ ကြီးမားသော အိမ်ကြီးထဲတွင် တစ်ဦးထဲ အထီးကျန်စွာ နေထိုင်ရင်း ရောဂါပေါင်းစုံတို့၏ ဖိစီးမှုကြောင့် စိတ်ကျ ရောဂါခံစားနေရသော အဖွားဖြစ်သည်။ အဖွားသည် အသက် (၈၃) နှစ် ရှိပြီဖြစ်သည်။ အလျဉ်းသင့်၍ ဤနေရာတွင် အဖွား ဒေါ်တင်လှနှင့် STA ရေစက်ဆုံပုံလေးကို ပြောပြချင်ပါသေးသည်။ အဖွားသည် ခက်ခဲပေါင်းများစွာဖြင့် တစ်ဦးတည်း အထီးကျန် စွာ ရုန်းကန်နေထိုင်ရာမှ ဘိုးဘွားရိပ်သာတစ်ခုသို့ သွားရောက်အကူညီတောင်းပြီး နေထိုင်ရန် စီစဉ်ခဲ့ပါသည်။ စီစဉ်ပြီး မကြာခင်မှာပင် အဖွားခြေထောက်အား သံစူးမိသွားသည်။ ခြေထောက်သံစူး ဒဏ်ရာအား ဆေးမြီးတိုဖြင့် ကုသပြီး ကြိတ်မှိတ်ခံစားကာ ရိပ်သာမှ လာခေါ်မည့်နေ့ကို စောင့်နေသောအဖွားမှာ သွေးတိုးရောဂါအခံကြောင့် ဒဏ်ရာအခြေနေ ပိုဆိုးလာပြီး ဆေးရုံတင် လိုက်ရသော အခြေနေထိ ဆိုက်ရောက်သွားခဲ့ရရှာသည်။ ရက် (၂၀)ခန့် ဆေးကုသမှုခံယူပြီး ဆေးကုသစရိတ် ဆက်လက် မတတ်နိုင်ပါတော့ သောကြောင့် ဆေးရုံမှ ဆင်းပြေးလာခဲ့ရသည်။ အဖွားနှင့်အတူ ဆေးရုံတွင်ကုတင်ဘေးချင်းကပ် သိကျွမ်း ခင်မင်ရင်နှီးခဲ့သော အဖွားတစ်ဦးမှာ အဖွားဒေါ်တင်လှအဖြစ်ကို မကြည့်ရက်ပါသောကြောင့် ရိုင်းပင်ကူညီရန် နည်းလမ်း ရှာဖွေရာမှ STA အဖွဲ့လေးအကြောင်းကို ဂျာနယ်တစ်စောင်တွင်ဖတ်မိပြီး အားကိုးတကြီးဖြင့် ဆက်သွယ်အကူညီတောင်းခံရာမှ တဆင့် အဖွဲ့နှင့် ရေစက်ဆုံဖြစ်ခဲ့ခြင်းဖြစ်သည်။ STA ၏ ကိုယ်စားမိဘအဖြစ် အသိမှတ်ပြုပြီး စတင်စောင့်ရှောက် ထောက်ပံ့ နေပြီဖြစ်ကြောင်း သတင်းကြားကြားချင်း ဝမ်းနည်းဝမ်းသာ ဆို့နင့်စွာ ကျေးဇူးတင်စကားလှမ်းပြောသော ကူညီသူအဖွား၏ ဆုတောင်းမေတ္တာ စကားများကြောင့် သိလိုက်၊ ကြားလိုက်ရသော အဖွဲ့ဝင်များအဖို့ပီတိအင်အားတစ်ခု ရိုက်ခတ်ခံရကာ ကူညီ ဖေးမ သက်ကြီးတို့ ဘဝအတွက် STA ရဲ့ခြေလှမ်းများစွာ ကျန်နေသေးကြောင်း သတိပေးခေါင်းလောင်းသံလည်း ဖြစ်ခဲ့သည်။ မဆုတ်မနစ်ရန် တွန်းအားနှင့် စိတ်အကြံလည်း ဖြစ်ခဲ့ရသည်။ သင်လည်း တစ်နေ့ အိုရမည်ပာူသော ဇရာဒုက္ခရဲ့ တင်ကြို ခေါ်ဖိတ်သံ သရုပ်သဏ္ဍန်လည်း ဖြစ်ခဲ့ရပေသည်။\nSTA ၏ (၁၅)ယောက်မြောက် နှင့် (၁၆)ယောက်မြောက် အစောင့်အရှောက်ခံ အဖိုးအဖွား ဇနီးမောင်နှံမှာ အဖိုး ဦးအောင်သိန်းနှင့် အဖွား ဒေါ်တင်အေးဖြစ်သည်။ အဖိုးသည် စစ်မှုထမ်းဟောင်း(အငြိမ်းစား)တစ်ဦးဖြစ်ပြီး ကရင်ပြည်နယ်၊ ကျိုက်ပေါင်တိုက်ပွဲတွင် သူရဲကောင်းဘွဲ့ ရရှိခဲ့သူဖြစ်သည်။ တပ်မတော်တွင် တပ်ကြပ်ရာထူးဖြင့် (၁၃) နှစ်ကြာ တာဝန်ထမ်း ဆောင်ခဲ့သည်။ အဖိုးသည် တပ်မတော်တွင် သူရဲကောင်းဘွဲ့ ရရှိခဲ့သည့် အကြောင်းကို STA မှ အဖွဲ့ဝင်များ သွားရောက် သည့်အခါတိုင်း မမောနိုင်မပမ်းနိုင်ဖြင့် ဂုဏ်ယူစွာ ပြောပြလေ့ရှိသည်။ အဖိုး၏ အသက်မှာ (၈၂) နှစ်ရှိပြီဖြစ်ပြီး ယခု လက်ရှိတွင် ဘာသာရေးဖြင့် ပယောဂ ရောဂါများကို ကုသပေးလျှက်ရှိသည်။ အဖွားသည် ရခိုင်လူမျိုးဖြစ်ပြီး ယခင်က မျက်လုံးအောင့်သော ရောဂါကြောင့် မျက်ရည်ကျောဖောက်ထားရ၍ မျက်ရည်များ အစဉ်သဖြင့် ကျနေလျှက်ရှိသည်။ အဖွား၏ အသက်မှာ (၇၁) နှစ် ရှိပြီဖြစ်သည်။ အဖိုးနှင့် အဖွားတွင် သားသမီး မထွန်းကားသောကြောင့် STA မှ အဖွဲ့ဝင်များအား သားသမီးများသဖွယ် ချစ်ခင်ရှာသူများဖြစ်သည်။ STA မှသားသမီးများအား အစဉ်အမြဲစောင့်မျှော်နေတတ်ပြီး သားသမီးများရောက်လာတိုင်းလည်း အဖိုးငယ်စဉ်က အကြောင်းအရာများကို ထပ်ခါတလဲလဲ ပြောပြနေတတ်သည်။ စကားပြောလျှင် အစဉ်ပြုံးရွှင်နေတတ်ပြီး ဆံထုံး ထုံးထားသောအဖိုး၏ပာန်မှာ ရှေးမြန်မာစစ်စစ်ကြီးများ၏ ရိုးရာဓလေ့ ပာန်ပန်တို့ မပြယ်လွှင့်သေးချေ။ သတိမေ့တတ်သော အဖိုးမှာ အဖြစ်ပျက်များကို အစမှ အဆုံး ဘယ်နှစ်ခေါက်မှန်းမသိ မပြန်မချင်း မမောနိုင်မပန်းနိုင် ကြည်နူးပြုံးရွှင်စွာဖြင့် ပြောပြ နေတတ်သည်။ “ဘဝမှာ အဖွားတစ်ယောက်က လွဲပြီး ကျန်မိန်းကလေးတွေနဲ့ ကင်းကင်းရှင်းရှင်းနေခဲ့ပါတယ်ကွယ် …….”ပာု အားကျ အတုယူဖွယ် ဂုဏ်ယူဝင့်ကြွားစွာ အဖိုးပြောလိုက်သော အချိန်တိုင်း အဖွား၏မျက်နှာမှာလည်း ကြည်နုးပီတိ အပြုံးတို့ ယှက်ဖြာ … လို့ ။\nတောင်ဥက္ကလာ အင်းဝလမ်းတွင် နေထိုင်သော အဖွားဒေါ်တင်စိန်သည် ကျွန်မတို့အဖွဲ့၏ (၁၇) ယောက်မြောက် အဖွား ဖြစ်သည်။ အဖွားသည် အသက် (၈၀) ရှိပြီဖြစ်သည်။ သားတစ်ယောက်ရှိခဲ့သော်လည်း လွန်ခဲ့သော (၂၅) နှစ်ခန့်က ပုသိမ် သင်္ဘော (ဗညားနွဲ့)ပေါ်မှ ပြုတ်ကျ၍ သေဆုံးခဲ့ကြောင်း သိရသည်။ အဖွား၏ ထူးခြားသော စရိုက်လေးတစ်ခုမှာ ဖိတ်စာ အပောာင်းလေးများ စာရွက်စာတမ်းအပောာင်းလေးများအား တရိုသသေ သိမ်းဆည်းထားတတ်သည်။ လွန်ခဲ့သော (၂၅)နှစ်က အဖွား၏ သားဖြစ်သူ၏ နာရေးဖိတ်စာလေးမှာ ယခုထက်ထိတိုင် သစ်လွင်နေဆဲပင်။ အဖွားသည် ငယ်စဉ်ကတည်းက စာ ကောင်းစွာ မသင်ခဲ့ရရှာပေ။ တောင်ဥက္ကလာမြို့သစ် စတင်တည်ထောင်စဉ်ကတည်းက အခြေချနေထိုင်ခဲ့သူတစ်ဦးဖြစ်ပြီး ချစ်သူခင်သူ ပေါများလှသည်။\nကျွန်မတို့အဖွဲ့လေး၏ (၁၈) ယောက်မြောက် အဖိုးဖြစ်သူမှာ သန်လျင် ဘုရားကုန်း သဘာဝရိပ်သာတွင် နေထိုင်သော အဖိုး ဦးအေးမောင် ဖြစ်သည်။ အဖိုးသည် အသက် (၈၁) ပြည့်ပြီ ဖြစ်သည်။ အဖိုးသည် ယခင်က ရွှေသံလွင် ဘိုးဘွား ရိပ်သာ တွင် ဇနီးသည်နှင့်အတူ နေထိုင်ပြီး အကြောင်းအမျိုးမျိုးကြောင့် ဘိုးဘွားရိပ်သာမှ ထွက်လာကာအပြင် အသိအိမ်တွင် ကပ်၍ နေထိုင်နေသည်မှာ (၂) နှစ်ကျော် ရှိပြီဖြစ်သည်။ ကြာသောအခါ မိတ်ဆွေအိမ်မှလဲ မကြည်ဖြူပဲ နှင်ချခြင်းကို ခံရပြီး ဒုက္ခရောက် နေကြောင်းကို ကျွန်မတို့ STA အဖွဲ့လေးမှ ရွှေသံလွင်ဘိုးဘွားရိပ်သာသို့ လစဉ်အလှူသွားလုပ်စဉ်က အဖိုး၏ ဇနီးဖြစ်သူ အဖွားမှ ငိုယို၍ အကူအညီတောင်းသောကြောင့် ကျွန်မတို့အဖွဲ့လေးမှ အဖိုးအား လိုက်လံရှာဖွေကာ သန်လျင်တွင်ရှိသော ဘုရားကုန်း သဘာဝ တရားရိပ်သာသို့ ပို့ဆောင်ထားပေးခြင်းဖြစ်သည်။ အဖိုးသည် မြိတ်ဇာတိဖြစ်သည်။\nကျွန်မတို့ ယခုလက်ရှိ နောက်ဆုံး (၁၉) ယောက်မြောက် စောင့်ရှောက်ထောက်ပံ့ထားသော အဖွားမှာ မြောက်ဒဂုံမှ အဖွား ဒေါ်တင်တင် ဖြစ်သည်။ အဖွားသည် အိမ်ထောင်မရှိ။ အပျိုကြီးဖြစ်ပြီး တစ်ဦးတည်းသော သမီးဖြစ်သည်။ ယခင်က ဆိုရှယ်လစ်လမ်းစဉ် ပါတီတွင် အလုပ်လုပ်ဖူးသူဖြစ်ပြီး ကျောင်းဆရာမ ဟောင်းတစ်ဦးဖြစ်သည်။ ဒေါ်တင်တင်သော်ဆိုသော ကလောင်နာမည်ဖြင့် စာပေများ ရေးသားခဲ့ပြီး (၁၉၇၀) ခုနှစ်တွင် (မင်္ဂလာဒုံ)မှ စာပေဆုရရှိခဲ့သည်။ ယခုလက်ရှိ နေထိုင်လျှက်ရှိသော အိမ်မှာ သူငယ်ချင်း တစ်ယောက်၏ အိမ်ဖြစ်ပြီး လက်ရှိတွင် တိရိစ္ဆာန်များကို ဆေးကုခြင်းများ ပြုလုပ်လျှက် အသက်မွေးလျှက်ရှိသည်။ အဖွား၏ အသက်မှာ (၆၈) နှစ်ရှိပြီဖြစ်သည်။\nကုတ်ချောင်းချောင်း အိမ်မှောင်မှောင်လေးထဲမှ စကားပြောဖော်မရှိသော အထီးကျန် ဇရာအို (၁၉)ယောက်တို့၏ လက်ကျန် ပြက္ခဒိန်ပေါ်က ရက်စွဲတွေထဲများမှ STA အဖွဲ့လေး၏ နွေးထွေး ဖေးမမှုလေးမှာ တစ်လမှာ တစ်ကြိမ်သာဖြစ်သောကြောင့် အလုံးစုံပြည့်ဝ မထိရောက်နိုင်ခဲ့သော်လည်း တစ်နှစ်ဆိုသော ခရီးတစ်ခုတော့ ပေါက်မြောက်ခဲ့လေပြီ ဖြစ်ပါကြောင်း စုစည်းတင်ပြအပ်ပါသည်။\nSTA Logistic (အမာခံမန်ဘာ)\n( အမာခံအဖွဲ့ဝင် ညီမ အိသိင်္ဂီ ပြုစုရေးသားထားသည်များအား ၃.၁.၂၀၁၀နေ့မှကျရောက်မယ့် STA ၁ နှစ်ပြည့်အတွက် အိသိင်္ဂီကိုယ်စား ပြန်လည်ဖော်ပြပေးခြင်းပါ။ အိုမင်းမစွမ်းတော့တဲ့ အဘိုးအဘွားများရဲ့ဘ၀ကို ပြက္ခဒိန်ပေါ်က လက်ကျန်ရက်စွဲများ..နဲ့ ခိုင်းနှိုင်းတင်စား ဖော်ပြပေးတဲ့ ညီမလေးကို ကျေးဇူးအထူးတင်မိပါတယ်။ )\nThis entry was posted in Save The Aged. Bookmark the permalink.\n8 Responses to ပြက္ခဒိန်ပေါ်က လက်ကျန်ရက်စွဲများ\nညီမအိသိဂီ င်္ရဲ့အားထုတ်မှုကို ကျေးဇူးတင် အသိအမှတ်ပြုမိပါတယ်။\nSave The Aged (၁) နှစ်ပြည့်ကျရောက်တဲ့ ၃.၁.၂၀၁၁ နေ့မှာ ပြည်တွင်း+ပြည်ပအဖွဲ့ဝင်များ၊ စေတနာ့အလှူရှင်များလည်း မိမိတို့တာဝန်ယူစောင့်ရှောက်နေရတဲ့ အဖိုးအဖွားများအကြောင်းကို\nဂဃနဏ သိသွားနိုင်တာမို့ ဒီပို့စ်လေးအတွက် ကျေးဇူးတင်မိပါတယ်။\nဒီလိုကုသိုလ်ထူးကို ကြည်နူးဝမ်းမြောက်မိပါ၏။ နောင်တချိန် မိမိတို့ရော သူတို့လို သက်ကြီးရွယ်အိုတွေ ဘဝတွေ ရောက်လာခဲ့ရင်ကော ဆိုတဲ့အတွေး။ မြန်မာပြည်မှာက ငယ်ရွယ်သူတွေတောင် အဆမတန် ရုံးကန်နေချိန်မှာ ဤကဲသို့ အဘိုးတွေ အဘွားတွေ အများကြီး အိုကြီးအိုမ လုပ်ကိုင်စားသောက်နေရတာ မြင်တွေနေရတယ်ဗျာ။ အားလုံးမဟုတ်တောင် အနဲအများ အကျိုးပြုနိုင်တာကိုတော့ သာဓုခေါ်ပါတယ်ဗျာ။\nကိုယ်တွေလဲ တစ်နေ့မှာ ခုလို လက်ကျန်ရက်စွဲနည်းနည်းလေးသာ ရှိတော့တဲ့အဖြစ်ကို ရောက်ရဦးမှာပါ\nအဲဒီချိန်ကျရင် စေတနာပြည့်ဝတဲ့ STA လို အသင်းကြီးနဲ့ တွေ့ဆုံခွင့်ရချင်မိပါတယ်..\nဒီပိုစ့်လေး ရေးသားတဲ့ ညီမ အိသိဂီင်္ကို ကျေးဇူးတင်မိပါတယ်..\n၀မ်းသာကြည်နူး ဂရုဏာ ဖြစ်ပြိးတော့ လေ\nတကယ်တကယ်ကို ဒီအဖွဲ့ကို ရောက်ဖြစ်ခဲ့တာကို အရမ်းဝမ်းသာတယ်\nသမိးက လေ ပရဟိတ လုပ်ငန်းကိုအရမ်းစိတ်ဝင်စားတယ်\nအကုညီလိုနေတဲ့သူတွေကို ကူညီရတဲ့အလုပ်လောက် ပျော်စရာ\nစိတ်ချမ်းမြေ့စရာ ကောင်းတဲ့အလုပ် ရှိမယ်မထင်ဘူး လေ\nအမတို့လို ပို့စ်တွေမရေးတတ်ပေမယ့် ကိုယ်ဖတ်မိသမျှကောင်းတာလေးတွေ\nတွေ့ရင် အရမ်းကို ဝေမျှချင်တာပါ\nဒီအဖွဲ့ကြီး ထာဝရ တည်မြဲပြီး ဒီထက်ဒီထက် ပိုပိုပြီး လိုအပ်နေတဲ့ဘိုးဘွားတွေကို\nကူညီစောင့်ရှောက်နိုင်ပါစေလို့ လည်း ဆန္ဒပြုပါတယ်\nတကယ့်ကို ပြည့်စုံပါတယ် …. STA ဆိုတာ ဘာလဲဆိုတာ ဒီပို့စ်ကို ဖိတ်မိသူတိုင်း သိနိုင်ပါလိမ့်မယ်။ နီးစပ်ရာ သူငယ်ချင်းတွေကို ဖြန့်ဝေပေးနိုင်ဖို့အတွက် ကူးယူခွင့်ပြုပါ။ ကျေးဇူးတင်ပါတယ် …\nPlease let me know Save The Aged contact no. or address…\nစာဖတ်ပြီးတော့ အရမ်းလည်း ၀မ်းသာပီတိဖြစ်ရပါတယ်…..\nSTA အဖွဲ့သားအားလုံးကိုလည်း လေးစားမိပါတယ်…….\nအဘိုးအဘွားများကိုလည်း… ဒီထက်မက …..\nသမီးရဲ့မျက်လုံးလေး - 53176 hits\nအကျွမ်းတ၀င်ရှိသောသူစိမ်းများ - 51316 hits\nခိုးလိုးခုလုဖြစ်နေလို့ - 49429 hits\nဧရာဝတီကို စောင့်ရှောက်ကြကုန်လော့… - 48218 hits\nအိမ်မက်ကောက်ကြောင်း - 42158 hits